A logo of animals and birds

Description automatically generated

**JAVNO PREDUZEĆE ZA NACIONALNE PARKOVE**

**CRNE GORE**

A black and white logo

Description automatically generated

**NACIONALNI PARK DURMITOR**

**PROGRAM UPRAVLJANJA ZA 2025. GODINU**

**Podgorica, novembar 2024. godine**

**Sadržaj:**

[1. UVOD…… 1](#_Toc183092580)

[1.1. CILJ IZRADE PROGRAMA UPRAVLJANJA 1](#_Toc183092581)

[1.2. NAČIN SPROVOĐENJA ZAŠTITE, KORIŠĆENJE I UPRAVLJANJE NACIONALNIM PARKOM 2](#_Toc183092582)

[1.3. RAZVOJNE SMJERNICE, SMJERNICE I PRIORITETI ZA ZAŠTITU I OČUVANJE DOBARA NACIONALNOG PARKA 4](#_Toc183092583)

[1.4. CILJEVI ZAŠTITE I ODRŽIVOG RAZVOJA 5](#_Toc183092584)

[1.5. ANALIZA I USLOVI ZA OSTVARIVANJE ZAŠTITE 6](#_Toc183092585)

[1.6. PRIKAZ PRIRODNIH RESURSA I KORISNIKA DOBARA U NACIONALNOM PARKU 9](#_Toc183092586)

[1.7. PROSTORNA IDENTIFIKACIJA PLANSKIH NAMJENA I REŽIMA KORIŠĆENJA ZEMLJIŠTA 11](#_Toc183092587)

[1.7.1. ZONIRANJE NP DURMITOR…………………………………………………………………………..11](#_Toc183092588)

[2. OCJENA STANJA NACIONALNOG PARKA 13](#_Toc183092589)

[2.1. SWOT ANALIZA 13](#_Toc183092590)

[2.2. ANALIZA STANJA I PRITISCI 15](#_Toc183092591)

[2.3. SMJERNICE ZA NAUČNO - ISTRAŽIVAČKI RAD 31](#_Toc183092592)

[3. VEZA SA PLANOM UPRAVLJANJA NP DURMITOR 2021-2025. 32](#_Toc183092593)

[3.1. STRATEŠKO OPREDJELJENJE – VIZIJA 33](#_Toc183092594)

[3.2. STRATEŠKI CILJEVI ZA UPRAVLJANJE NP DURMITOR 33](#_Toc183092595)

[3.3. PROGRAM UPRAVLJANJA ZA 2025. GODINU – DINAMIKA I REALIZACIJA 34](#_Toc183092596)

[4. PROCJENA UKUPNIH SREDSTAVA ZA SPROVOĐENJE PROGRAMA 67](#_Toc183092597)

[4.1. FINANSIRANJE JAVNOG PREDUZEĆA ZA REALIZACIJU PROGRAMA UPRAVLJANJA 67](#_Toc183092598)

[4.2. PROCJENA FINANSIJSKIH SREDSTAVA ZA REALIZACIJU PROGRAMA UPRAVLJANJA 70](#_Toc183092599)

[5. DINAMIKA REALIZACIJE 71](#_Toc183092600)

Podaci o zaposlenim licima upravljača zaštićenim područjem koja su obradila godišnji Program upravljanja.

***Tabela 1. Obrađivači godišnjeg programa upravljanja zaštićenim područjem***

|  |  |  |
| --- | --- | --- |
| **IME I PREZIME** | **RADNO MJESTO ILI FUNKCIJA** | **ORGANIZACIONA JEDINICA UPRAVLJAČA**  **ILI DRUGI SUBJEKT** |
| Pero Popović | direktor | NP Durmitor |
| Bojana Badnjar | stručna saradnica za faunu sisara | NP Durmitor |
| Stevan Bogdanović | koordinator službe zaštite | NP Durmitor |
| Nina Bogavac | stručni saradnik za saradnju sa lokalnom zajednicom | NP Durmitor |
| \*Ivana Milović | Pomoćnica direktorice za zaštitu, održivi razvoj i turizam | Uprava JPNPCG |
| Hajdana Ilić Božović | šefica Službe za zaštitu prirodne i kulturne baštine i održivi razvoj | Uprava JPNPCG |
| Ljiljana Šćepanović Bošković | šefica Službe za finansije | Uprava JPNPCG |
| \*Nela Vešović Dubak | rukovoditeljka Odjeljenja za zaštitu prirode | Uprava JPNPCG |
| Veselin Luburić | rukovodilac Odjeljenja za zaštitu prostora i održivi razvoj | Uprava JPNPCG |
| Slavica Đurišić | stručna saradnica za floru i vegetaciju | Uprava JPNPCG |
| Ivana Džaković | stručna saradnica za floru i vegetaciju | Uprava JPNPCG |
| \*Maša Vučinić | stručna saradnica za floru i vegetaciju | Uprava JPNPCG |
| Slobodan Stijepović | stručni saradnik za oblast šumarstva | Uprava JPNPCG |
| Stevan Marić | stručni saradnik za ihtiologiju | Uprava JPNPCG |
| Ana Uskoković | stručna saradnica za ornitofaunu | Uprava JPNPCG |
| Marina Radonjić | stručna saradnica za fauna sisara | Uprava JPNPCG |
| Jelena Radunović | stručna saradnica za zaštitu životne sredine | Uprava JPNPCG |
| Mojaš Đurović | stručni saradnik za zaštitu životne sredine | Uprava JPNPCG |
| Radmila Vujotić | stručni saradnik za zaštitu prostora | Uprava JPNPCG |
| Snežana Vukotić | stručna saradnica za etnografsku baštinu | Uprava JPNPCG |
| Milica Novaković | stručna saradnica za medije | Uprava JPNPCG |
| Marijana Džaković | stručna saradnica za medije | Uprava JPNPCG |
| Željka Vuković | stručna saradnica za promociju i edukaciju | Uprava JPNPCG |
| Jovana Bojičić | stručna saradnica za turizam | Uprava JPNPCG |
| Bogdan Đurašković | stručni saradnik za turizam | Uprava JPNPCG |
| Svetlana Vukčević | stručna saradnica za turizam | Uprava JPNPCG |
| Srecko Grabovica | stručni saradnik za projekte | Uprava JPNPCG |
| Bojana Mijovic | stručni saradnik za projekte | Uprava JPNPCG |
| Jasmin Medunjanin | stručni saradnik za projekte | Uprava JPNPCG |
| Bjanka Prakljačić | stručna saradnica za međunarodnu saradnju | Uprava JPNPCG |

\**U međuvremenu su izvršene izmjene u funkcijama u odnosu na Nacrt programa dostavljen u novembru 2024.godine.*

*Napomena: Za izradu Programa upravljanja NP Durmitor 2025. god. preuzeti su pojedini segmenti iz ranijih Programa i Plana upravljanja NP Durmitor 2021-2025. god.*

# **1. UVOD**

Nacionalni park Durmitor osnovan je 1952. godine, na osnovu Zakona o proglašenju šumskih područja Durmitora, Lovćena i Biogradske gore za nacionalne parkove. Sliv rijeke Tare (površine oko 20.000 km²) je 1977. godine uvršten u Listu rezervata biosfere za očuvanje i istraživanje ekosistema u okviru programa „Čovjek i biosfera” (M&B). UNESCO je preko Komiteta za svjetsku, kulturnu i prirodnu baštinu, septembra 1980. godine, donio odluku o upisu NP Durmitor u Spisak svjetske kulturne i prirodne baštine.

NP Durmitor identifikovan je kao IPA područje (Important Plant Area) i IBA područje (Important Bird Area). Područje ovog Nacionalnog parka je i zvanično nominovano Emerald područje.

## **1.1. CILJ IZRADE PROGRAMA UPRAVLJANJA**

Cilj izrade godišnjeg Programa je realizacija niza aktivnosti predviđenih Planom upravljanja Nacionalnim parkom Durmitor za 2021-2025. godinu, kojima treba da se obezbijedi zaštita, unapređenje i racionalno korišćenje prirodnih i radom stvorenih vrijednosti Nacionalnog parka i njegove okoline po principima održivog razvoja.

Programom upravljanja za 2025. godinu predlažu se aktivnosti, koje će na godišnjem nivou doprinijeti ostvarenju petogodišnjih strateških ciljeva iz Plana upravljanja NP Durmitor.

Sve aktivnosti se određuju po mjestu, vremenu i službama ili licima, koja će biti odgovorna za sprovođenje istih. Za osmišljavanje ovog Programa, osim novih planskih dokumenata i zakonskih akata, korišćena su i dosadašnja iskustva u radu.

Godišnjim programom upravljanja predviđeni su rokovi izvršenja svake pojedinačne aktivnosti iz seta strateških mjera i definisani nosioci njihovog izvršenja. Identifikacija prioriteta kroz programske aktivnosti i njihova implementacija u politiku upravljanja ovog područja, imaju za cilj dugoročne socio-ekonomske dobrobiti u okviru održivog razvoja.

Program upravljanja NP Durmitor za 2025. godinu donosi se u skladu sa Prostornim planom područja posebne namjene Nacionalnog parka Durmitor, Planom upravljanja (2021-2025.), kao i na osnovu odredbi Zakona o nacionalnim parkovima (Sl. list RCG, br. 28/14, 39/16).

Pravni osnov za donošenje Programa upravljanja u Zakonu o nacionalnim parkovima sadržan je u Članu 14, koji propisuje da Program upravljanja donosi JPNPCG, u skladu sa Prostornim planom posebne namjene i Planom upravljanja, uz prethodno pribavljenu saglasnost Ministarstva. Članom 15 ovog zakona propisano je da Program upravljanja sadrži:

* mjere zaštite, očuvanja, unaprjeđenja i korišćenja dobara Nacionalnog parka;
* razvojne smjernice, smjernice i prioritete za zaštitu i očuvanje dobara Nacionalnog parka uz uvažavanje potreba lokalnog stanovništva;
* način sprovođenja zaštite, korišćenja i upravljanja Nacionalnim parkom;
* ciljeve zaštite i održivog razvoja;
* analizu i ocjenu uslova za ostvarivanje ciljeva zaštite;
* prikaz prirodnih resursa i korisnika dobara Nacionalnih parkova;
* prioritetne aktivnosti na očuvanju, održavanju i monitoringu prirodnih i drugih vrijednosti i segmenata životne sredine;
* ocjenu stanja Nacionalnog parka;
* smjernice za naučno-istraživački rad;
* planirane aktivnosti na održivom korišćenju prirodnih resursa, razvoju i uređenju prostora;
* prostornu identifikaciju planskih namjena i režima korišćenja zemljišta;
* aktivnosti na promociji i valorizaciji dobara Nacionalnog parka;
* oblike saradnje i partnerstva sa lokalnim stanovništvom, vlasnicima i korisnicima nepokretnosti;
* dinamiku i način sprovođenja i realizacije plana upravljanja i godišnjeg programa upravljanja;
* finansijska sredstva za realizaciju godišnjeg programa upravljanja;
* druge elemente od značaja za upravljanje Nacionalnim parkom u skladu sa zakonom.

## **1.2. NAČIN SPROVOĐENJA ZAŠTITE, KORIŠĆENJE I UPRAVLJANJE NACIONALNIM PARKOM**

Nacionalnim parkovima upravlja Javno preduzeće za nacionalne parkove Crne Gore (JPNPCG). JPNPCG je osnovano 1992. godine sa sjedištem u Podgorici, sa ciljem jedinstvenog upravljanja nacionalnim parkovima. Temeljni pravni dokument kojim se uređuje zaštita i očuvanje prirode u Crnoj Gori je Zakon o zaštiti prirode („Sl. list CG“ br. 54/16 i 18/19). Ovaj zakon definiše kategorije zaštićenih područja, odgovorne institucije, kao i osnovne upravljačke dokumente za zaštićena područja.

Shodno Zakonu o nacionalnim parkovima (Sl. list CG br. 28/14, 39/16), zaštita, unaprjeđivanje i razvoj nacionalnih parkova je djelatnost od javnog interesa. Javno preduzeće za nacionalne parkove Crne Gore preduzima mjere i aktivnosti za ostvarivanje utvrđene politike u upravljanju, korišćenju, zaštiti, razvoju i unaprjeđivanju nacionalnih parkova, stara se o sprovođenju Plana upravljanja i donosi godišnji Program upravljanja, sprovodi mjere zaštite u skladu sa režimom zaštite, i obavlja druge poslove utvrđene zakonom i aktom o osnivanju.

Prema Članu 7 ovog zakona, zaštita i unaprjeđivanje nacionalnih parkova ostvaruje se naročito:

* obezbjeđivanjem uslova za zaštitu, unaprjeđivanje i racionalno korišćenje dobara nacionalnih parkova;
* stvaranjem povoljnih uslova za održavanje i razvoj biljnih i životinjskih vrsta i gljiva i njihovih zajednica;
* očuvanjem i unaprjeđivanjem posebnih prirodnih vrijednosti;
* istraživanjem i korišćenjem nacionalnih parkova za potrebe razvoja nauke, obrazovanja, turizma, kulture i rekreacije;
* sprječavanjem radnji koje mogu da naruše osnovna svojstva i osobine nacionalnih parkova i očuvanja životne sredine.

U Nacionalnom parku mogu se obavljati djelatnosti kojima se ne ugrožava izvornost prirode Nacionalnog parka.

Statutom Javnog preduzeća za nacionalne parkove Crne Gore iz 2011. godine, definisane su upravljačke djelatnosti u nacionalnim parkovima, koje se sprovode radi zaštite i očuvanja biodiverziteta. Između ostalih, to su:

* sprovođenje mjera zaštite u skladu sa režimom zaštite;
* praćenje stanja u nacionalnim parkovima i dostavljanje podataka organu uprave nadležnom za poslove zaštite prirode i pravnom licu;
* obezbjeđivanje nesmetanog odvijanja prirodnih procesa i održivog korišćenja nacionalnih parkova;
* poštovanje Pravilnika o unutrašnjem redu u nacionalnim parkovima.

Direktor NP Durmitor ima odgovornosti definisane Pravilnikom o unutrašnjoj organizaciji i sistematizaciji radnih mjesta, i to:

* rukovodi radom organizacione jedinice tj. rukovodi svim službama koje obavljaju poslove za potrebe Nacionalnog parka;
* učestvuje u izradi Planova i Programa upravljanja nacionalnih parkova iz domena svoje organizacione jedinice i prati realizaciju istih;
* odgovara za rad organizacione jedinice kojom rukovodi;
* predlaže mjere unaprjeđenja, organizacije i rada organizacione jedinice;
* predlaže mjere poboljšanja i unaprjeđenja službi Nacionalnog parka;
* podnosi izvještaje, informacije i daje prijedlog mjera zaštite, unaprjeđivanja i korišćenja dobara Nacionalnog parka;
* ostvaruje saradnju sa međunarodnim organizacijama i lokalnim zajednicama;
* aktivno učestvuje u radu Stručnog kolegijuma i obavlja poslove u okviru prenijetih ovlašćenja i odgovoran je za njihovo izvršavanje;
* podnosi prijedloge za pokretanje disciplinskih postupaka protiv zaposlenih,
* izvršava naloge direktora Preduzeća i vrši sve druge poslove iz djelokruga rada po nalogu direktora Preduzeća kome odgovara za svoj rad i rad radnika Nacionalnog parka.

Služba zaštite nacionalnog parka vrši poslove propisane zakonima i odgovarajućim aktima Preduzeća; poslove fizičke zaštite dobara nacionalnih parkova od protivpravnog korišćenja; preduzima mjere za održavanje unutrašnjeg reda u nacionalnim parkovima i propisanih režima zaštite; prijavljuje sve fizičke promjene u nacionalnim parkovima (izgradnja objekata i izvođenje drugih radova) podnosi prijave protiv građana zatečenih u obavljanju protivpravnih radnji; učestvuje u kvantitativnom monitoringu faune, njihovoj prihrani i zaštiti; vrši naplatu mandatnih kazni i propisanih naknada; i druge poslove iz djelokruga rada Službe, kao i druge poslove shodno Planovima i Programima upravljanja nacionalnim parkovima karakteristične za određene nacionalne parkove; utvrđuje broj, strukturu i karakter stalnih i privremenih objekata na prostoru pojedinih nacionalnih parkova i odgovorno ažurira evidencije o istima, koje blagovremeno dostavlja direktoru Nacionalnog parka. U Službi zaštite NP Durmitor ukupno je angažovano 14 nadzornika.

## **1.3. RAZVOJNE SMJERNICE, SMJERNICE I PRIORITETI ZA ZAŠTITU I OČUVANJE DOBARA NACIONALNOG PARKA**

Nacionalni park je prirodno područje kopna koje je određeno da štiti ekološki integritet jednog ili više ekosistema za sadašnje i buduće generacije, radi onemogućavanja neadekvatnog korišćenja prirodnih dobara ili drugih štetnih radnji i aktivnosti i obezbjeđivanja duhovnih, naučnih, obrazovnih, rekreativnih potreba i potreba posjetilaca koje su saglasne sa očuvanjem životne sredine i kulture.

Upravljanje Nacionalnim parkom Durmitor zahtijeva jasne kriterijume, koji imaju za cilj očuvanje specifičnih fizičko-geografskih i bioloških karakteristika ovog prostora koji predstavlja univerzalnu vrijednost UNESCO svjetske baštine. Pored toga, upravljanje uvažava i interese zajednica koje gravitiraju Parku i razvijaju lokalne ekonomije, čineći značajni doprinos u daljem razvoju i promociji koncepta ekološke države.

Shodno navedenom, prioriteti u vezi sa održivim razvojem su podrška svih vidova održivog turizma, uspostavljanje efikasnog sistema upravljanja posjetiocima i podrška i kreiranje tradicionalnog i održivog korišćenja prirodnih resursa od strane lokalnog stanovništva.

Prioritet u zaštiti prirodnih vrijednosti na području ovoga Parka, kako je definisano Planom upravljanja za NP Durmitor 2021-2025. godina je istraživanja flore i faune i vegetacije, implementiranje mjera zaštite komponenti biodiverziteta, identifikovanje i restauracija narušenih ekosistema i edukacija lokalnog stanovništva i posjetilaca.

U nedostatku novijih naučno-istraživačkih podataka o stanju populacija pojedinih značajnih biljnih vrsta, zajednica i staništa, i još uvijek nezavršenom procesu proglašenja značajnih habitata na osnovu evropske Direktive o staništima (Natura 2000) kojim bi se sprovele konkretne upravljačke mjere, rad stručne službe biće usmjeren ka sticanju novih saznanja neophodnih u implementaciji mjera zaštite. Prioritet imaju nacionalno značajne vrste, osjetljive vrste flore i faune po IUCN kategorizaciji, ranjivi ekosistemi i identifikovani habitati po osnovu Bernske konvencije i EU Habitat direktive.

Prioriteti zaštite prirodnih vrijednosti definisani u Planu upravljanja NP Durmitor 2021-2025. godina realizovaće se kroz set aktivnosti definisanih u operativnom dijelu Plana upravljanja, sa naročitim fokusom na:

* istraživanje i praćenje stanja flore i vegetacije;
* istraživanje i praćenje stanja faune;
* implementiranje mjera zaštite komponenti biodiverziteta;
* identifikovanje i restauracija narušenih ekosistema;
* edukaciju lokalnog stanovništva i posjetilaca.

Smjernice koje se odnose na prioritete u vezi sa održivim razvojem:

* podrška svim vidovima održivog turizma;
* uspostavljanje efikasnog sistema upravljanja posjetiocima;
* podrška i kreiranje tradicionalnog i održivog korišćenja prirodnih resursa od strane lokalnog stanovništva

## **1.4. CILJEVI ZAŠTITE I ODRŽIVOG RAZVOJA**

Prema Zakonu o zaštiti prirode („Sl. list CG“ br. 54/16 i 18/19), Nacionalni park je „prirodno područje kopna ili područje mora, odnosno kopna i mora, koje je određeno da štiti ekološki integritet jednog ili više ekosistema za sadašnje i buduće generacije, radi onemogućavanja neadekvatnog korišćenja prirodnih dobara ili drugih štetnih radnji i aktivnosti i obezbjeđivanja duhovnih, obrazovnih, rekreativnih potreba i potreba posjetilaca, koje su saglasne sa očuvanjem životne sredine i kulture. U Nacionalnom parku zabranjeno je vršiti radnje i aktivnosti i obavljati djelatnosti kojima se ugrožava izvornost prirode“.

Prema smjernicama IUCN, zaštićena područja pod nazivom „nacionalni parkovi“ su: „Velika prirodna ili gotovo prirodna područja izdvojena radi zaštite cjelokupnih ekosistema, vrsta i procesa koji se u njima odvijaju, koja omogućavaju duhovne, naučne, edukativne i rekreativne aktivnosti i posjete“.

Uvažavajući nacionalno zakonodavstvo i IUCN kriterijume, NP Durmitor se upravlja kao zaštićenim prirodnim dobrom II kategorije. Glavni cilj upravljanja NP Durmitor je zaštita biodiverziteta, njegove odgovarajuće ekološke strukture i ekoloških procesa, uz promociju obrazovanja i rekreacije.

Uvažavajući nacionalno zakonodavstvo i IUCN kriterijume, po kojima se u Nacionalnom parku upravlja kao zaštićenim prirodnim dobrom kategorije II IUCN, kao i u ostalim nacionalnim parkovima u Crnoj Gori, glavni cilj upravljanja u NP Durmitor je zaštita biodiverziteta, njegove odgovarajuće ekološke strukture i ekoloških procesa, uz promociju obrazovanja i rekreacije.

Kroz posebno definisane programske aktivnosti u 2025. godini naznačeni su prioriteti u realizaciji ciljeva iz petogodišnjeg Plana upravljanja. Kroz definisane strateške oblasti i ciljeve, posebna pažnja posvećena je:

* poštovanju međunarodnih standarda i kriterijuma gdje su glavni ciljevi zaštita prirode i kulturno-istorijskih vrijednosti;
* podsticanju naučno-istraživačkog rada na prostoru Parka u cilju definisanja budućih NATURA 2000 staništa;
* razvijanju turizma zasnovanog na prirodi i daljem razvoju specifične turističke infrastrukture (centri za posjetioce, pješačko-rekreativne, biciklističke i edukativne staze, uređenje vidikovaca i dr.);
* uspostavljanju efikasnog sistema upravljanja posjetiocima;
* edukaciji školske populacije, lokalnog stanovništva i posjetilaca o vrijednostima Parka;
* promociji Parka na međunarodnom nivou;
* unapređenju saradnje sa korisnicima prostora Parka, lokalnim strukturama i NVO sektorom;
* unapređenju prekogranične i ukupne međunarodne saradnje

## **1.5. ANALIZA I USLOVI ZA OSTVARIVANJE ZAŠTITE**

Osnovna funkcija NP Durmitor jeste zaštita i unapređenje ovog prostora, koja se ostvaruje:

* obezbjeđivanjem uslova za zaštitu, unapređenjem racionalno korišćenje dobara;
* stvaranjem povoljnih uslova za održavanje i razvoj biljnih i životinjskih vrsta i gljiva i njihovih zajednica;
* očuvanjem i unapređenjem posebnih prirodnih vrijednosti;
* istraživanjem i korišćenjem Parka za potrebe razvoja nauke, turizma, kulture i rekreacije;
* sprječavanjem radnji koje mogu da naruše osnovna svojstva i osobine Parka.

S tim u vezi, jedan od osnovnih zadataka JPNPCG i NP Durmitor u narednom periodu je institucionalno jačanje struktura zaduženih fizičku zaštitu, kroz zaposlenje novih izvršilaca, nabavku materijalno tehničkih sredstava, kao i uspostavljanje i primjenu administrativnih procedura. Kroz jačanje službe zaštite parka, najbolje se može ostvariti osnovni cilj postojanja parka. S obzirom na teritoriju koju NP Durmitor zauzima, novi izvršioci u ovoj službi su neophodni. Trenutna starosna struktura zaposlenih u službi zaštite je zabrinjavajuća. Sve manji broj ljudi se opredjeljuje za ulazak u proceduru dobijanja licence za obavljanje poslove zaštitara. Razlog je u tome što sve veći broj mladih ljudi napušta sjever u potrazi za boljim uslovima života i većim primanjima.

Odgovornost službe zaštite je velika. U skladu sa Zakonom o zaštiti lica i imovina služba zaštite ima veća ovlašćenja u odnosu na sve ostale službe, i u najvećem dijelu doprinosi ostvarenju osnovne funkcije parka koja se ogleda u zaštiti prirode i prirodnih dobara.

Stoga, u narednom periodu, prioritet treba da bude ulaganje u službu zaštite i u vidu novih zaposlenja, ali i nabavke materijalno tehničkih sredstava (termalnih kamera, krplji, službenih telefona sa kamerama visoke rezolucije, nabavka sredstava prinude i sl.), ciljanih obuka, ali i institucionalna podrška u smislu usvajanja predloženih izmjena zakona. Konkretno se misli da usvajanje predloženih izmjena Zakona o nacionalnim parkovima kojim se predviđa proširenje postojećih granica, posebno na lokalitete koji su potencijalno ugroženi nelegalnim aktivnostima kao i na uvođenje mandatnih kazni. Osim toga izuzetno je važno uspostavljanje čvršće saradnje sa institucijama koje mogu dati značajan doprinos u sprječavanju nezakonitih aktivnosti na prostoru Parka.

*Stručna zaštita*

U JPNPCG Pravilnikom o unutrašnjoj organizaciji i sistematizaciji radnih mjesta, u okviru službi zajedničkih poslova, realizaciju poslova koje se tiču stručne zaštite, obavlja Služba za zaštitu prirodne i kulturne baštine i održivi razvoj, koja u svom djelokrugu rada između ostalog, prati stanje ekosistema, biodiverziteta i kulturno istorijskog nasljeđa Nacionalnog parka Durmitor, te predlaže mjere za njihovu zaštitu, unaprjeđenje i valorizaciju itd.

Službom rukovodi šef i u okviru nje postoje dva odjeljenja: Odjeljenje za zaštitu prirodne baštine i Odjeljenje za održivi razvoj.

U Službi za zaštitu prirodne i kulturne baštine i održivi razvoj JPNPCG angažovano je ukupno petnaest (15) zaposlenih i to na poslovima: jedan (1) šef Službe, jedan (1) rukovodilac za zaštitu prirodne baštine, dva (2) stručna saradnika za floru i vegetaciju, jedan (1) stručni saradnik za oblast šumarstva, jedan (1) stručni saradnik za ihtiologiju, jedan (1) stručni saradnik za ornitologiju, jedan (1) stručni saradnika za faunu sisara, jedan (1) rukovodilac Odjeljenja za održivi razvoj, četiri (4) stručna saradnika za zaštitu životne sredine, jedan (1) stručni saradnik za održivi razvoj i jedan (1) stručni saradnik za zaštitu prostora.

U Službi u odnosu na Pravilnik o unutrašnjoj organizaciji i sistematizaciji radnih mjesta nedostaje: jedan (1) stručni saradnik za oblast šumarstva, jedan (1) stručni saradnik za floru i vegetaciju, jedan (1) stručni saradnik za faunu beskičmenjaka, jedan (1) stručni saradnik za herpetofaunu i jedan (1) stručni saradnik za faunu sisara.

U NP Durmitor u Odjeljenju za administrativno tehničke poslove zaposlen je jedan (1) stručni saradnik za faunu sisara, koji između ostalog prati stanje faune sisara na prostoru NP Durmitor i predlaže mjere za njenu zaštitu i unapređenje kao i jedan (1) stručni saradnik oblast šumarstva, koji između ostalog realizuje aktivnosti kojima se ostvaruje zaštita šumskih ekosistema i sprovode mjere zaštite i revitalizacije šuma i šumskog zemljišta u NP Durmitor.

Radni angažman koji se odnosi na realizaciju programom definisanih aktivnosti iziskuje terenski rad i opremu koja je potrebna. U prethodnom periodu za stručne saradnike izvršena je nabavka terenske obuće, kao i oprema neophodna za neke aktivnosti koje su u vezi sa užim stručnim specijalnostima (lupa, meredov mreže, oprema za hvatanje i istraživanje slijepih miševa, detektor truleži, dvogledi, entomološka mreža, živolovke, kamere zamke i dr.). U narednom periodu neophodno je Službu opremiti materijalno tehničkim sredstvima kao što su: terenski automobil, terenska odjeća, kišne kabanice, pješački štapovi, teleskopi, fotoaparati, play back oprema za monitoring ptica i sl.

*Fizička zaštita*

U Službi fizičke zaštite Nacionalnog parka Durmitor trenutno je radno angažovano četrnaest (14) zaposlenih koji ispunjavaju uslove propisane unutrašnjim aktima JPNPCG i Zakona o zaštiti lica i imovine.

Kako bi se kapaciteti Službe zaštite unaprijedili potrebno je povećati broj izvršilaca u ovoj Službi za četiri (4) nova zaposlena, čime bi se postigli uslovi za efikasniju zaštitu prirodnih, kulturnih i radom stvorenih vrijednosti Parka. Obzirom da su poslovi na kojima su angažovani nadzornici veoma zahtijevni i da iziskuju svakodnevni obilazak veoma velikih površina tokom kontrole u Parku, potrebno je na ovim poslovima angažovati osobe koje su mlađe životne dobi. Prilikom zapošljavanja novih zaposlenih u Službi zaštite, treba voditi računa i o tome da kandidati budu osobe koje žive blizu lokacija koje će štititi iz razloga boljeg poznavanja terena i granica Parka.

Poslovi fizičke zaštite podrazumijevaju primjenu ovlašćenja Zakonom o zaštiti lica i imovine (davanje upozorenja, izdavanje naređenja, upotreba fizičke snage i dr.), saglasno čemu je u cilju adekvatne primjene ovlašćenja potrebno vršiti kontinuiranu obuku nadzornika kod institucija koje su osposobljene za pružanje ovog vida edukacije.

Takođe, potrebno je zakonski na jasan način definisati procedure kojima predstavnici Službe zaštite - nadzornici mogu, na putnim pravcima koji se pružaju teritorijom NP Durmitor, vršiti zaustavljanje i kontrolu vozila u cilju sprječavanja protivpravnih događaja u ovom zaštićenom području.

Potrebno je uspostaviti što čvršću saradnju sa institucijama koje mogu dati značajan doprinos u sprječavanju nezakonitih radnji na prostoru Parka, u prvom redu inspekcijske službe, policija, organi lokalne samouprave, kao i subjektima civilnog sektora i NVO organizacijama, koji su u svojim aktivnostima usmjereni na zaštitu prirode.

Kada je u pitanju materijalno - tehnička opremljenost Službe zaštite, potrebno je naglasiti da je ona na niskom nivou u smislu zastarjelosti i nedostataka određenih sredstava. S tim u vezi potrebno je izvršiti nabavku određenih sredstava čije stanje i nedostatak itekako utiču na stepen kvaliteta obavljanja poslova koji se odnose na kontrolu prostora Parka (uniforme za nadzornike, dvogledi, termalne kamere, terenski automobili, motorne sanke, krplje i dr.)

Kroz donaciju od CZIP-a za potrebe Službe zaštite, 2021. godine nabavljena je zimska uniforma za sve pripadnike Službe zaštite. Kao dio ove donacije Služba zaštite je dobila i 2 dvogleda Vorthexoptics CF GD Binocular. U toku 2024. godine kroz donaciju Eko fonda, Služba zaštita je dobila novu uniformu koja je u skladu sa Normativom opreme lične zaštite na radu na radnim mjestima 01-3280 od 03.11.2021. godine i Pravilnikom o uniformi zaposlenih u službama zaštite i ambijentalne higijene nacionalnih parkova 01- 465 od 13.02.2023. godine.

U narednom periodu bilo kupovinom, bilo u saradnji sa Upravom za imovinu, potrebno je obezbijediti dvoje motornih sanki za Službu zaštite NP Durmitor i minimum još dva terenska vozila.

Svaki zaposleni u Službi zaštite, pored uniforme i sredstava prinuda, treba da ima i dvogled. Razmotriti i mogućnost nabavke službenih telefona sa kamerama visoke rezolucije sa aplikacijom preko koje će šef Službe i Direktor parka u svakom trenutku imati uvid u kretanje nadzornika.

Zbog zimskih uslova rada i terena koje je potrebno štiti, nadzornike treba opremiti i sa krpljama.

Nadzornici NP Durmitor obavljaju svoje radne aktivnosti na otvorenom prostoru u svim godišnjim aspektima, tokom kojih su u značajnoj mjeri i nepovoljni meteorološki uslovi, pri čemu su svakodnevno izloženi visokom stepenu rizika od povreda što u značajnoj mjeri utiče na njihovo zdravstveno stanje. Imajući u vidu navedeno, kao i da slični poslovi ovlašćenih službenih lica koji se bave sličnim poslovima imaju mogućnost ostvarivanja beneficiranog radnog staža, potrebno je pokrenuti postupak kojim bi se utvrdila opravdanost da li za radno mjesto nadzornika u NPCG treba propisati beneficirani radni staž.

Nadzornici NP Durmitor obavljaju svoje radne zadatke pod „vedrim nebom”. Trebalo bi stvoriti adekvatne uslove u smislu novih objekata koji bi omogućavali boravak nadzornicima u toku patrolnih obilazaka terena.

Veoma izazovne i rizične situacije sa kojima su svakodnevno suočeni zaposleni Službe zaštite tokom obilaska Parka, u prvom redu sa predstavnicima divlje faune (zvijeri) kao i sa vrstama koje su potencijalni nosioci virusa bjesnila (lisica) i naoružanim licima, cijenimo da je potrebno opremiti nadzornike sa sredstvima prinude kako je i propisano Zakonom o zaštiti lica i imovine i Zakonom o nacionalnim parkovima;

Svaki od navedenih problema predstavlja potencijalnu prijetnju i prepreku u obavljanju osnovne funkcije službe zaštite koja je najuže povezana sa samom funkcijom djelatnosti parkova.

## **1.6. PRIKAZ PRIRODNIH RESURSA I KORISNIKA DOBARA U NACIONALNOM PARKU**

Privreda opštine Žabljak zasniva se na turizmu, poljoprivredi, drvoprerađivačkoj industriji i uslužnim djelatnostima. Industrija nije razvijena izuzev primarne obrade drveta.

Poljoprivredna proizvodnja je uz turizam osnovni izvor prihoda lokalnog stanovništva. Velike površine obradivog zemljišta daju mogućnost za razvoj poljoprivrede (stočarstva i ratarstva). Poljoprivreda u posljednje vrijeme stagnira, zato što se njome bave isključivo staračka domaćinstva. Organska proizvodnja je šansa za razvoj (ekonomski opravdana i ekološki održiva). Nekoliko preduzetnika već posjeduju sertifikate za organsku proizvodnju. Stočarstvo je najvažnija grana poljoprivrede na ovom području. Dominacija pašnjaka i livada u poljoprivrednom zemljištu je osnovna za razvoj stočnog fonda. Karakteristični proizvodi durmitorskog područja su proizvodi organske poljoprivrede, prije svega mliječne i mesne prerađevine: mlijeko, sir, skorup (kajmak) iz mješine, sušeno jagnjeće meso i pršuta.


Od ukupne površine Parka velika površina je pod šumama (šumska vegetacija 21.775 ha, šumsko zemljište 1.125 ha, nije šuma nije šumsko zemljište 10.128 ha).

U Žabljaku ima 13 hotela različite kategorizacije. Za obavljanje ugostiteljskih usluga u domaćinstvu registrovana su 425 subjekta sa ukupno 2.829 kreveta. Takođe, registrovano je 13 restorana i drugi ugostiteljski objekti 14.

Na području opštine Plužine, turistički tokovi su koncentrisani na rijeci Tari, gdje je registrovano više agencija za rafting i splavarenje. Izgrađeno je više etno-naselja sa diversifikovanom turističkom ponudom. Sagledavajući ekonomiju NP Durmitor moramo imati u vidu dva aspekta. Prvi je zaštita prostora Parka, a drugi održivo korišćenje prostora, naročito zbog dvostruke zaštite Parka (nacionalna i međunarodna). Splavarenje i rafting rijekom Tarom kao ekskluzivna turistička ponuda, pješačenje, obilazak edukativne staze oko Crnog jezera planinarenje, biciklizam, kampovanje, foto-safari, sportski ribolov, vožnja čamcem, kajakarenje, centri za posjetioce, obezbjeđivanje prenoćišta u planinarskom domu Škrka, obilazak Durmitorskog prstena predstavljaju turističku ponudu Parka.

Sa aspekta turističke ponude važno je napomenuti da je u toku rekonstrukcija hotela „Durmitor'' koji se nalazi u blizini Upravne zgrade NP Durmitor.

Na području NP Durmitor kroz rad sa lokalnim zajednicama i korisnicima prostora Parka evidentirano je 7 klastera koji po različitim osnovama broje 423 korisnika. Od tog broja NVO sektor broji 300 članova, Udruženje ribolovaca 56, ugostitelja 30, raftera 14, turističkih agencija 4, planinarskih klubova 2 i seoskih domaćinstava na području Parka je ukupno 17.



***Grafikon 1: Presjek stanja po klasterima***

Park ostvaruje prihode davanjem u zakup zemljišta u državnoj svojini radi postavljanja objekata privremenog karaktera i od postavljanja objekata privremenog karaktera na zemljištu u privatnoj svojini, kao i od stalnih objekata koji se bave turističko-ugostiteljskim djelatnostima shodno Odluci o visini i načinu plaćanja naknada za korišćenje dobara nacionalnih parkova, obavljanju djelatnosti i pružanju usluga. Na osnovu Programa, odnosno izmjena i dopuna Programa, koje donosi Ministarstvo prostornog planiranja urbanizma i državne imovine, daju se su uslovi za korišćenje prostora (zemljišta) za izgradnju i postavljanje privremenih objekata u skladu sa režimima, kriterijumima, smjernicama i namjenama površina. Ovaj Program se donosi na period od pet godina, a cilj je zaštita prirodne baštine, pejzaža i kulturnih dobara koje čine izuzetne vrijednosti NP Durmitor. Ovim Programom (izmjenama i dopunama) se utvrđuju i određuju pravila kojima se identifikuju područja/lokacije (zone) sa načinom korišćenja lokacija i načinom postavljanja objekata privremenog karaktera. Program (izmjene i dopune) sadrži lokacije (zone) i smjernice sa urbanističkim uslovima za postavljanje privremenih objekata. Javno preduzeće za nacionalne parkove na osnovu Uredbe o povjeravanju dijela poslova Ministarstva prostornog planiranja, urbanizma i državne imovine Javnom preduzeću za upravljanje morskim dobrom Crne Gore i Javnom preduzeću za nacionalne parkove Crne Gore, izdaje urbanističko-tehničke uslove.

## **1.7. PROSTORNA IDENTIFIKACIJA PLANSKIH NAMJENA I REŽIMA KORIŠĆENJA ZEMLJIŠTA**

Prostorni plan posebne namjene za NP Durmitor daje strateške smjernice i određuje zoniranje Parka, kako bi se definisala namjena površina. Definisanje pojedinih zona zasniva se na geološko-geomorfološkim, hidrografskim, florističkim, faunističkim i drugim prirodnim i kulturnim vrijednostima, s ciljem njihovog povezivanja u cjeline ili komplekse.

Cjelokupno zoniranje integriše potrebe zaštite i potrebe razvoja turizma unutar Parka, s posebnim osvrtom na upravljanje posjetiocima. Cilj je zaštita najvažnijih prirodnih vrijednosti, ublažavanjem antropogenih uticaja, kroz direktnu fizičku zaštitu, ali i kroz ograničenja i kontrolu korišćenja čitavog područja. Koncept zoniranja je u skladu s postojećim PPPN za NP Durmitor.

### **1.7.1. ZONIRANJE NP DURMITOR**

**Prva zona zaštite – rezervati**

**Zona I stepena zaštite – stroga zaštita** gdje su uključeni predjeli sa izuzetnim značajem sačuvanog prirodnog stanja i ambijentalnih i pejzažnih vrijednosti. To su strogi prirodni rezervati prašume jele i smrče u slivu Mlinskog potoka (oko 10ha), šuma crnog bora Crna Poda (oko 60ha), Barno jezero sa okolinom (oko 35ha), Zabojsko jezero sa najužom okolinom (oko 40ha), sliv Škrčkih jezera sa užom dolinom Sušice od Sušičkog jezera do kanjona Tare (oko 2.360ha) i speleološki rezervat Surutka-Vjetrena brda (850ha).

Ukupna površina pod strogom zaštitom iznosi oko 3.400ha, što je oko 11% površine NP Durmitor.

Osnovna namjena ovih predjela je naučno-istraživačka i edukativna, a osnovni cilj zaštite je održavanje postojećih ekoloških procesa u neizmjenjenom stanju i održavanje raznovrsnosti genetskog fonda.

**Druga zona zaštite**

**Zona II stepena zaštite - aktivna zaštita** obuhvata posebne rezervate prirode Crno jezero sa šumama u neposrednoj okolini (oko 800ha) i kanjon rijeke Tare, bez naselja: Tepca, Lever i Đurđevića Taru, Gornja i Donja Dobrilovina (oko 13.800ha). Osim navedenih rezervata obuhvata i područja svih spomenika prirode kao i masiv Durmitora u užem smislu sa travnatim površinama, rijetkim endemičnim vrstama, šumom bora krivulja, šumske komplekse i na prelazu iz kanjona Tare u Durmitor veliki broj ledničkih cirkova i valova, kao i vrhova preko 2000 mnv. Zona ove posebne zaštite u manjem djelu presijeca dolinu Sušice – put za Nedajno. Površina pod ovom zonom iznosi 25.400ha ili 75% Nacionalnog parka.

U ovoj zoni dozvoljava se ograničeno i strogo kontrolisano korišćenje koje može da omogući poboljšanje stanja ili prezentaciju bez posljedica. Tako je u kanjonu Tare omogućeno splavarenje (do 30 splavova nedjeljno) i kajakaštvo, sportski ribolov, te pješačenje sa razgledanjem i fotografisanjem prirodnih fenomena. U kanjonu se mogu podizati logori i kampovi, kao i prilazni putevi do naseljenih mjesta, te mostovi i prijelazi ka Đavoljim Lazama, Premćanima i Leverima.

**Treća zona zaštite**

**Zona III stepena zaštite - održivo korišćenje** obuhvata sve preostale djelove Parka koji ne pripadaju I i II zoni zaštite. Ukupna površina ove zone je 5.200ha, odnosno 14% površine Parka. U ovoj zoni su sačuvane vrijednosti prirodnih elemenata, ali je prisutno antropogeno djelovanje (naselja, poljoprivreda, šumarstvo, turizam, saobraćajna i tehnička infrastruktura). Dozvoljava se selektivno i ograničeno korišćenje uz kontrolisane aktivnosti u prostoru, ako su usklađene sa funkcijama ili vezane za tradicionalne djelatnosti ili stanovanje, kao i ograničena turistička izgradnja, sve u cilju zaštite pejzažno–ambijentalnih vrijednosti. U III zoni zaštite nalaze se najpogodniji tereni za zimske sportove i rekreaciju (Savin kuk, Šljeme, Mali i Veliki Štuoc).

**Zaštitna zona**

Zaštitna zona nema karakter stroge zaštite i ona okružuje NP Durmitor u njegovim administrativnim granicama. U njoj se mogu sprovoditi aktivnosti da bi se obezbijedilo održivo korišćenje prostora i prirodnih resursa u široj zoni Nacionalnog parka. Zona ima funkciju zaštite, užeg područja Parka. U njoj se posebno štite pejzažno ambijentalne i estetske vrijednosti.

A map of the region

Description automatically generated

***Mapa 1. Granice zona zaštite u NP Durmitor***

# **2. OCJENA STANJA NACIONALNOG PARKA**

## **2.1. SWOT ANALIZA**

U SWOT analizi identifikuju se:

PREDNOSTI – koje će se kroz mjere pojačati i iskoristiti za razvoj;

NEDOSTACI – koje treba prevazići gdje je to moguće;

MOGUĆNOSTI – prepoznate, koje treba pripremiti i iskoristiti ih u najvećoj mogućoj mjeri;

PRIJETNJE – koje će se nastojati svesti na najmanju moguću mjeru*.*

|  |
| --- |
| **PREDNOSTI** |
| Integrisanost prirodnog i kulturnog predjela |
| Blizina važnih emitivnih turističkih tržišta naročito Srbije, BiH i crnogorskog primorja |
| Blizina graničnih prelaza prema BiH i Srbiji |
| Tranzitni put za turiste iz Srbije od sjevera prema jugu države |
| Ogromna zainteresovanost posjetilaca iz zemalja Zapadne Evrope i drugih svjetskih tržišta za NP Durmitor |
| Povoljan geografski položaj i relativno dobra saobraćajna povezanost |
| Nacionalni i međunarodni status zaštićenog područja |
| 48 planinskih vrhova preko 2.000 mnv i 18 ledničkih jezera |
| Velika raznovrsnost biljnih i životinjskih vrsta i očuvani ekosistemi |
| Veliki broj markiranih edukativnih, pješačkih i planinarskih staza (preko 150 km) |
| Odsustvo industrije i ozbiljnih zagađivača prostora |
| Relativno dobro očuvana životna sredina (vazduh, zemlja i drugi parametri) |
| Bogato i raznovrsno kulturno-istorijsko nasljeđe |
| Očuvana tradicija u mnogim aspektima društveno-socijalnog života stanovnika tog područja |
| Ogroman potencijal za razvoj planinskog turizma tokom i ljetnje i zimske turističke sezone |
| Univerzalna ljepota kanjonskih dolina, a naročito kanjona Tare |
| Dobra putna povezanost uslovljena ranije završenim putem Žabljak-Risan što predstavlja odličnu konekciju područja sa crnogorskim primorjem |

|  |
| --- |
| **NEDOSTACI** |
| Postojanje tzv. divljih deponija na pojedinim lokalitetima |
| Vodosnabdijevanje tokom ljetnjih mjeseci je neredovno |
| Snabdijevanje grada vodom iz Crnog jezera |
| Na području Parka nema vidno obilježenih granice NP na terenu u skladu sa Zakonom o nacionalnim parkovima |
| Mjere navedene u planskim i strateškim dokumentima se često ne sprovode što se naročito odnosi na neadekvatnu primjenu Prostornog plana posebne namjena za durmitorsko područje |
| Pojedini podaci o stanju prirodnih resursa su zastarjeli i nesistematizovani |
| Nedovoljna izdvajanja za naučna istraživanja |
| Relativno nizak nivo ekološke svijesti o značaju zaštite prirodnih vrijednosti područja Parka |
| Nedovoljna istraženost arheoloških lokaliteta |
| Nedovoljna valorizacija kulturne baštine |
| Stalna migracija lokalnog stanovništva |
| Napuštanje tradicionalnih načina privređivanja |
| Nedostatak adekvatne koordinacije u sektoru turizma |
| Relativno mali broj stanovnika i nepovoljna starosna struktura |
| Neadekvatan nivo kvaliteta smještajnih kapaciteta (i pored određenog napretka u prethodnih par godina) |
| Nedovoljan broj planinarskih skloništa i planinarskih domova generalno |
| Nedovoljan broj seoskih gazdinstava koje nude smještaj i hranu koja nosi geografsko porijeklo područja |
| Neadekvatna tehnička opremljenost i broj zaposlenih u Službi zaštite Nacionalnog parka u odnosu na površinu zaštićenog područja mjereno u hektarima |
| Kašnjenje sa izmjenama Zakona o nacionalnim parkovima koje predviđaju mandatne kazne |
| Nepostojanje Studije kapaciteta nosivosti za najposjećenije lokalitete Nacionalnog parka (Crno jezero i kanjon Tare), kao i nepostojanje Akcionog plana upravljanja posjetiocima |

|  |
| --- |
| **MOGUĆNOSTI** |
| Izuzetno povoljne geografske predispozicije za razvoj ljetnjeg i zimskog turizma |
| Veliki potencijal kulturno-istorijskog nasljeđa kao resursa za razvoj turizma |
| Rast i pozitivni trendovi u pogledu znanja o potrebama razvoja svih oblika održivog turizma naročito kod domicilnog stanovništva |
| Razvoj drugih djelatnosti usko vezanih za turizam (poljoprivreda, stočarstvo, proizvodnja zasnovana na starim zanatima i druge djelatnosti) |
| Diversifikacija turističke ponude na različite i vrlo atraktivne zone i lokalitete područja-što se odnosi na širi masiv Durmitora |
| Očuvana životna sredina i raznovrstan biodiverzitet koji može biti u funkciji razvoja održivog turizma  Razvoj naučnog i zdravstvenog turizma u skladu sa preporukama iz Strategije pametne specijalizacije |
| Mogućnosti za razvoj organske poljoprivrede |
| Održivi razvoj farmakoterapije (proizvodnja i otkup ljekovitog bilja) |
| Razvoj projekata koji se baziraju na nisko-karbonskom otisku |
| Brendiranje određenih proizvoda koje imaju geografsko porijeklo područja i dobijanje sertifikata za iste |
| Korišćenje nacionalnih i međunarodnih grantova |
| Povoljni uslovi za razvoj svih vidova turizma (rekreativnog, sportskog, zdravstvenog, naučno-istraživačkog, edukativnog i dr.) |
| Zaštita od strane UNESCO-a je šansa za adekvatniju zaštitu, ali i međunarodnu promociju Parka |
| Međunarodna zajednica iskazuje interes za zajednički rad prekograničnih zaštićenih područja u sferi planiranja, zajedničkog rada na zaštiti prirode |
| Mogućnosti kreiranja pozitivnog imidža područja putem održavanja naučnih i stručnih konferencija, okruglih stolova i dr. |

|  |
| --- |
| **PRIJETNJE** |
| Grad Žabljak se i dalje vodom snabdijeva iz Crnog jezera što predstavlja latentnu opasnost za nivo vode ovog ledničkog jezera |
| Krivolov , iako u trendu opadanja |
| Sječa šuma za potrebe lokalnog stanovništva |
| Mogućnost pojave požara na području Parka i njihovo otežano lokalizovanje zbog geomorfoloških karakteristika terena |
| Ugrožavanje autohtone vodene faune zbog neadekvatnog poribljavanja |
| Neplanska eksploatacija ljekovitog bilja |
| Obolijevanje šuma–invazija različitih biljnih i životinjski štetočina, a što je naročito detektovano u posljednje dvije godine |
| Nelegalna gradnja na pojedinim lokalitetima |
| Veliki pritisak posjetilaca na pojedinim lokalitetima npr. na Crnom jezeru, masiv Durmitora |
| Veliki broj neuređenih pješačkih i planinarskih staza koje je potrebno redovno održavati i markirati |
| Neuređeni vidikovci kao potencijalna opasnost za posjetioce |

## **2.2. ANALIZA STANJA I PRITISCI**

*Flora i vegetacija*

U prethodnom Planskom periodu u NP Durmitor akcenat je dat na istraživanju i kartiranju Natura habitata, sa kodom 4060 planinske i borealne vrištine, 7230 Alkalne tresave, 7140 Prelazne tresave i 6410 Livade beskoljenke na karbonatima. Popisane su dijagnostičke i prateće vrste i uspostavljen je monitoring stanja populacija.

Istraživanje tresava na Barnom jezeru koje je sprovedeno tokom 2024. godine jasno ukazuje na trend ubrzanog zarastanja staništa koji se evidentira iz godine u godinu. Ovo postepeno smanjuje površinu tresetnog staništa i prati kontinuirano širenje drvenastih vrsta: smrče (*Picea abies*), bijelog bora (*Pinus sylvestris*), krivulja (*Pinus mugo*), a posebno trske *Phragmites australis*, koja sada dominira oko slobodne zone vode i na područjima gdje je ranije dominirala beskoljenka. Takvi procesi direktno utiču na smanjenje brojnosti ključnih vrsta poput *Pinguicula balcanica*, orhideja, što ukazuje na gubitak specifičnih karakteristika tresetnih staništa. Bez odgovarajućih mjera, tresave postaju sve ranjivije i gube svoju biološku raznovrsnost i ekološku vrijednost. Budući monitoring će biti usmjeren na dalju dinamiku promjena na ovom staništu. Shodno monitoringu i preporukama koje su dali stručni saradnici za floru i vegetaciju, u vezi sa ubrzanim zarastanjem tresave na Barnom jezeru, pripremljen je i predat projektni prijedlog u okviru Intereg IPA CBC CG-AL-IT, LASPEH 2 projekat. Ovaj projekat se bavi restauracijom Barnog jezera i obuhvata konkretne mjere revitalizacije staništa, s ciljem očuvanja biološke raznovrsnosti i sprječavanja daljeg gubitka specifičnih karakteristika tresetnih staništa. Očekujemo odgovor na prijedlog projekta u januaru 2025. godine, kako bismo mogli započeti sa implementacijom planiranih aktivnosti.

Planinske i borealne vrištine na području parka (Pošćenski katun, Međugorje) su u izuzetno dobrom stanju. Visok nivo očuvanosti ovih staništa ukazuje da nije neophodno vršiti stalan monitoring. Dosadašnji podaci pokazuju da su ova staništa stabilna i bez značajnih pritisaka, te da bi dalji prioritet trebalo da bude identifikacija novih potencijalnih područja unutar Nacionalnog parka Durmitor.

*Šume i šumski ekosistemi*

Šume u nacionalnim parkovima su šume od posebne namjene. Njihova izuzetna prirodna vrijednost čini ih neprocjenjivim resursom za naučna istraživanja, obrazovanje, te prostorima za odmor i rekreaciju. Nacionalni park Durmitor posebno je izložen brojnim pritiscima koji utiču na zdravlje šumskih ekosistema, pri čemu se mogu izdvojiti abiotički, biotički i antropogeni faktori, svaki sa različitim posljedicama.

Najveći izazovi dolaze od abiotičkih faktora, kao što su šumski požari, sušenje zbog plitkih i siromašnih staništa te suše. Na višim nadmorskim visinama i grebenima česte su štete od snježnih padavina i jakih vjetrova što negativno utiče na zemljišnu prostirku i erozivne procese. Biotički pritisci uključuju patogene gljive i štetne insekte, među kojima su potkornjaci posebno opasni. Posebno je ugroženo područje oko Crnog jezera i područja oko sela Mala Crna Gora gdje se potkornjaci šire i ozbiljno ugrožavaju šumske ekosisteme. Od patogenih gljiva, *Heterobasidion annosum* predstavlja najveću prijetnju, jer ozbiljno narušava stabilnost jelovih i smrčevih šuma na području ovog Parka. Neophodno je u narednom periodu posebnu pažnju posvetiti ovim biotičkim činiocima.

Antropogeni faktori, poput nelegalne sječe drveća, izazivanja požara i drugih nedozvoljenih aktivnosti, takođe predstavljaju značajan rizik. Ove aktivnosti ne samo da dovode do pojave požara, već trajno oštećuju šumske ekosisteme. Posebno, ekološki značajni, šumski kompleksi u kanjonu rijeke Tare, koji su trenutno stabilni, suočeni su sa izazovima koji prijete njihovoj dugoročnoj održivosti. Najveću prijetnju čine nelegalne sječe i šumski požari, koji osim devastacije vegetacije ugrožavaju i životinjski svijet, stvarajući dugotrajne ekološke posljedice.

Očuvanje šumskih ekosistema Nacionalnog parka Durmitor zahtijeva ozbiljne mjere, uključujući odgovorno upravljanje, monitoring i efikasne akcije u sprječavanju nelegalnih aktivnosti i požara, kako bi se osigurala njihova budućnost.

*Fauna*

*Beskičmenjaci*

Fauna dnevnih leptira (Rhopalocera) prepoznata je kao veoma značajna za monitoring budući da su ovi organizmi veoma osjetljiviji na promjene ekoloških faktora, naročito onih koji su nastali antropogenim djelovanjima i klimatskim promjenama. Terensko istraživanja faune dnevnih leptira na području Parka započeto je 2023.godine. Istraživanjima iz 2023. i 2024. godine registrovano je ukupno 48 vrsta, što čini 25% od ukupnog broja registrovanih vrsta u Crnoj Gori. Dobijena lista dnevnih vrsta leptira ne može se smatrati konačnom, te je neophodno nastaviti istraživanja i u narednom periodu. Za očekivati je da će nastavak istraživanja u narednom periodu pokazati prisustvo većeg broja vrsta u odnosu na trenutno stanje. Na osnovu dosadašnjih rezultata istraživanja, područje NP Durmitor je značajno za očuvanje biodiverziteta ove grupe insekata, naročito iz razloga što su pregledom literaturnih podataka i terenskim istraživanjima registrovane zakonom zaštićene i Natura 2000 vrste.

Evidentirani pritisci vezani za faunu beskičmenjaka:

* Zarastanje pašnjaka i livada, uslijed napuštanja katunskog načina stočarstva utiče na smanjenje populacije dnevnih leptira i drugih insekata.
* Gubitak i kaptiranje izvora i potoka, utiče na smanjenje populacije puževa, vilinih konjica, dvokrilaca, vodenih stjenica i tvrdokrilaca.
* Pojava požara takođe može uticati na smanjenje populacije pojedinih vrsta insekata koji su vezani za šumske ekosisteme.
* Antropogeni pritisak, posebno urbanizacija, glavni je uzrok gubitka biodiverziteta beskičmenjaka.
* Intenzivna poljoprivreda ugrožava 36% slatkovodnih puževa, dok prekomjerno korišćenje vode utiče na 33%. Invazivne vrste trenutno nisu značajan problem.
* Slatkovodni rakovi trpe veliki pritisak, posebno zbog poribljavanja alohtonim vrstama i intenzivnog ribolova. Loš kvalitet vode dodatno ugrožava ove populacije.
* Kvantitativne promjene vodenog bilansa i ljudske intervencije ugrožavaju staništa slatkovodnih rakova.
* Slatkovodni puževi su među najugroženijim životinjama zbog slabe mobilnosti, uske veze s određenim staništima i niske plodnosti.

Uslijed globalne epidemije potkornjakom, potreba za monitoring ove grupe beskičmenjaka se javio i u nacionalnim parkovima Crne Gore, posebno u staništima smrče. Smrčevi potkornjaci se prate i od stručnih saradnika za šumarstvo, jer su klasifikovani kao šumske štetočine. Kao dopunu monitoringu tokom 2024. započeto je praćenje dvije vrste potkornjaka: *Ips typographus* i *Pityogenes chalcographus.* Prisustvo istih je zabilježeno na lokacijama gdje su prisutne nelegalne aktivnosti u vidu nelegalne sječe (Mala Crna Gora) i na stazi oko Crnog jezera na stablima smrče koje su zahvaćena patogenim gljivicama. Iako je prisustvo potkornjaka u ovom Parku na osnovu monitoring klasifikovano kao fiziološko, javlja se potreba da se ova aktivnost nastavi realizovati i u narednom periodu, kako bi se na vrijeme evidentirala potencijalna gradacija potkornjaka.

*Fauna riba*

Ihtiofaunu NP Durmitor čine dva tipa vodenih staništa. Prvi je predstavljen sa više visokoplaninskih jezera, a drugi vodenim tokovima od kojih praktični značaj za ihtiofaunu ima samo rijeka Tara. Jezera u NP Durmitor nemaju svoju autohtonu ihtiofaunu, odnosno sve vrste riba su unesene u ova jezera (alohtone vrste). Prisutno je pet vrsta. Prva poribljavanja durmitorskih jezera izvršena početkom XX vijeka prenošenjem potočne pastrmke (*Salmo labrax m. fario)* iz rijeke Bukovice. Poribljavanja su naročito postala intenzivna šezdesetih i sedamdesetih godina, kada se u durmitorska jezera ubacuju i vrste koje nijesu iz naših krajeva. Tako je u veći broj jezera unesena alpska vrsta jezerske zlatovčice (*Salvelinus alpinus*), a u neka i kalifornijska pastrmka *(Oncorhynchus mykiss).* U istom periodu ubačena je i nepredatorska vrsta gaovica *(Phoxinus phoxinus).* U prethodnih pet godina zabilježena je i nova ubačena invazivna vrsta kinez (*Carassius auratus*). Jezera u smislu ribarstva su praktično beznačajna jer nemaju autohtonu faunu, ali zbog introdukcije alohtonih vrsta riba ugrožena je ostala fauna koja živi u njima.

Za razliku od planinskih jezera, po pitanju autohtonosti faune riba situacija u rijeci Tari je sasvim drugačija. U vodotoku rijeke Tare koji pripada NP Durmitor registrovano je osam vrsta riba i sve su autohtone. Potočna pastrmka, mladica i lipljen u sportsko-lovnom smislu su vrlo cijenjene vrste, odnosno u svim vodama Crne Gore smatraju se za najatraktivnije vrste. Od navedenih lovnih vrsta najbrojnija je potočna pastrmka, zatim lipljen, pa mladica. Pored ovih vrsta, za sportski ribolov interesantne su i dvije ciprinidne vrste, mrena (*Barbus balcanicus*) i skobalj (*Chondrostoma nasus*).

*Fauna vodozemaca i gmizavaca*

Prvo istraživanje herpetofaune Durmitora potiče iz 1947. godine, dok dalji podaci istraživanja vodozemaca i gmizavaca datiraju iz šezdesetih, sedamdesetih i kasnih osamdesetih godina. Tadašnjim istraživanjima konstatovano je i registrovano 26 vrsta vodozemaca i gmizavaca. Broj ukazuje na veoma bogatu herpetofaunu jedne relativno male geografske oblasti, ali izuzetno značajne zbog susticanja dijametralno suprotnih faunističkih elemenata - borealnih i mediteranskih. Posebna pažnja posvećena je endemičnim i reliktnim vrstama, kao i jednoj grupi heterohronih fenomena (neoteniji).

I današnji podaci pokazuju isti broj vrsta herpetofaune. Tokom 2024. godine nastavljena su istraživanja na lokalitetima Pošćenske doline, Modrog jezera, Todorovog dola, Planinice, Jablan jezera, Sušice i Sušičkog jezera, Zminjeg i Barnog jezera, Crnog jezera i kanjona rijeke Tare. Buduća istraživanja tokom 2025. godine baziraće se na potvrđivanju broja vrsta herpetofaune na osnovu dostupnih podataka i uradiće se mapiranje njihovih staništa. Poseban osvrt biće dat na proljećne i jesenje migracije mrmoljaka, periode reprodukcije vrsta, oglašavanje, pojavljivanje, brojnost, ali i ugroženost.

Pretpostavlja se da postoji velika ugroženost herpetofaune Durmitora kao posljedica antropogenih uticaja, ali i prirodnih promjena koja trpe najviše upravo njihova staništa, vodeni i šumski ekosistemi. Glavni udar uslijedio je pedesetih godina unošenjem alohtonih vrsta u durmitorska jezera, čime je direktno doveden u pitanje opstanak neoteničnog planinskog tritona i jedinih predstavnika kičmenjaka u njima. Ubuduće mjere očuvanja herpetofaune moraju biti temeljnije, jasnije i u skladu sa osnovnim načelima nacionalnih parkova.

Za realizovanje programske aktivnosti reintrodukcija mrmoljaka iz Valovitog u Modro jezero, od Agencije za zaštitu životne sredine dobijena je preporuka da se započne istraživanje „nultog stanja biodiverziteta" Modrog jezera i njegove okoline. Cilj istraživanja je da se prikupe relevantni podaci o prisutnosti, distribuciji i ekologiji pojedinih vrsta ihtiofaune, batraho- herpetofaune, koji će biti osnova za sprovođenje programske aktivnosti.

Trenutno u Javnom preduzeću za nacionalne parkove Crne Gore nije angažovan saradnik za herpetofaunu, iako je sistematizacijom predviđeno mjesto. U budućem vremenskom periodu treba razmotriti mogućnost zaposlenja ili angažovanje eksperta za herpetofaunu.

*Fauna ptica*

Istraživanje ornitofaune u NP Durmitor, započeto je 2023. godine prema Planu upravljanja za period 2021-2025, fokus je bio na osam odabranih vrsta ptica sa Aneksa I Direktive o pticama. Monitoring se sprovodi koristeći protokole Rubinić-Mihelić, koji su prilagođeni za detekciju pojedinih vrsta. Terenska istraživanja obuhvatila su ključne lokalitete kao što su Mala Crna Gora, Crvena greda, područje oko Sedla i Ranisave.

Monitoring u NP Durmitor tokom 2024. godine pružio je uvid u status ključnih vrsta kao što su tetrijeb gluhan i jarebica kamenjarka. Zabilježen je stabilan broj jedinki tetrijeba sa četiri pjevališta, od kojih su dva aktivna, i povećanje broja jarebica kamenjarki, što ukazuje na širenje njihovih staništa. Niski nivoi aktivnosti pjevališta tetrijeba gluhana mogli bi biti povezani sa promjenama u staništu ili vremenskim uslovima, pa je nastavak monitoringa ključan za praćenje dugoročnih populacionih trendova ovih vrsta, omogućavajući uvid u stanje i distribuciju ciljanih vrsta u ovim staništima.

Na osnovu dosadašnjih rezultata monitoringa u NP Durmitor, mogu se izvesti sljedeći zaključci:

Tetrijeb gluhan (*Tetrao urogallus*): Populacija pokazuje stabilnost, s obzirom na prisutnost četiri pjevališta, od kojih su dva aktivna, i znake stalnog korišćenja staništa (izmet, oštećenja na drveću). Međutim, niski nivoi aktivnosti pjevališta ukazuju na moguće izazove u staništu ili vremenskim uslovima, što zahtjeva dalji monitoring. Trenutno stanje može se ocijeniti kao zadovoljavajuće, ali potencijalno ranjivo.

Jarebica kamenjarka (*Alectoris graeca*): Populacija ove vrste pokazuje trend rasta sa širenjem staništa, budući da su u 2024. godini zabilježene jedinke na lokalitetima gdje ranije nisu evidentirane. Ovo sugeriše povoljno stanje staništa za ovu vrstu, te je njeno stanje ocijenjeno kao dobro.

*Fauna sisara*

Terenska istraživanja faune sisara realizuju se tokom čitave godine. Noviji podaci se upoređuju sa dostupnim prethodnim podacima kako bi se utvrdilo i sagledalo realno stanje vrsta, odnosno povećanje ili smanjenje brojnosti populacija. Poseban osvrt dat je najugroženijim poput divokoze (*Rupicapra rupicapra*), sivog vuka (*Canis lupus*), mrkog medvjeda (*Ursus arctos*) i vidre (*Lutra lutra*). Kontinuirano se vrši i praćenje i ostalih vrsta sisara i njihovih populacija. Kamere zamke namijenjene praćenju sisara u ovom Parku rotiraju se i premještaju na svakih mjesec dana s ciljem dobijanja što boljih informacija o kretanjima vrsta. Dosadašnji podaci sa terena pokazuju stabilne i očuvane populacije sisara, iako su pritisci sve prisutniji.

Monitoring divokoze će biti nastavljen i u daljem periodu sa posebnim osvrtom na brojno stanje podmlatka. Faktori koji negativno utiču na život divokoze i dalje su evidentni. Upotreba dronova, kvadova i motornih sanki je česta i predstavljaju faktore koji izuzetno negativno utiču na sve segmente života divokoza. Veliki broj posjetilaca takođe ima negativan efekat kako na divokoze tako i na njihovo stanište. Tokom 2024. godine primijećen je povećan broj pasa lutalica koji dolaze sa posjetiocima i isti ih hrane, a psi nakon toga ostaju u planini plašeći i jureći divokoze. U narednom periodu bi bilo poželjno razmisliti i o ograničavanju i regulisanju broja posjetilaca na većini lokacija u planini i naći način za rješavanje problema sa psima lutalicama. Trke sa preprekama, running, triathlon i dr., iako promovišu tzv. zdrave stilove života narušavaju prirodne vrijednosti ovog parka, poput uznemiravanja životinja, narušavanja prvih zona zaštite, korišćenje dronova, ostavljanje čvrstog otpada i dr.

Utvrđivanje brojnog stanje mrkog medvjeda i sivog vuka, kao i njihovih najvažnijih koridora realizovaće se i dalje. U tom smislu tokom naredne godine će se obilježiti telemetrijskom ogrlicom jedan medvjed, čime će se dobiti podaci o koridorima i kretanjima medvjeda, kao i važni podaci o ishrani, hibernaciji i aktivnosti ove vrste.

Evidentiraće se i štete koje pričinjavaju životinje na domaćinstva.

Dosadašnje istraživanje vidre pokazalo je da je veoma prisutna u kanjonu rijeke Tare (lijeva obala). Buduća istraživanja će se sprovoditi na manjim pritokama Tare i desnom obalom. Monitoring ostalih vrsta iz porodice Mustelidae biće nastavljen i tokom 2025. godine sa posebnim osvrtom na važna staništa, faktorima koji ih ugrožavaju i mjerama zaštite u cilju unapređenja i očuvanja ovih vrijednih populacija. Radi efikasnijeg praćenja kuna potrebno je nabaviti živolovke za ovaj parka kao što je to i predviđeno.

U protekle tri godine započet je sistematičan monitoring diverziteta faune slijepih miševa. Potvrđeni su nalazi za dvije pećine na teritoriji NP Durmitor, koje su u prošlom vijeku identifikovane kao važne za očuvanje ove grupe životinja i identifikovana je važna porodiljska kolonija malog potkovičara (*Rhinolophus hipposideros*) koja u Crnoj Gori predstavlja drugu najveću porodiljsku koloniju ove vrste. Potvrđena je kolonija u osnovnoj školi u Tepcima i stanje ove kolonije biće praćeno i dalje. U budućem periodu nastaviće se istraživanje o diverzitetu ove grupe faune na neistraženim djelovima Parka, kao i praćenje stanja na već identifikovanim važim staništima i skloništima.

*Vode*

U prethodnom planskom periodu vršen je monitoring od strane Zavoda za hidrometeorologiju i seizmologiju Crne Gore na Crnom jezeru. Prikupljeni su podaci sa mjernog mjesta kod splava. Dosadašnji rezultat mjerenja su pokazali da je kvalitet vode Crnog jezera u zahtijevnoj A1 klasi. Najznačajniji problem i pritisaka na hidrološke objekte u NP Durmitor jeste vodosnabdjevanje Žabljaka i naselja oko njega. Zahvatanjem dodatnih količina iz podzemnih voda Crnog jezera može se ugroziti postojanost ovog hidrološkog sistema, koji je i glavna prirodna vrijednost Parka.

Daljim planom potrebno je nastaviti monitoring i prikupljati podatke od strane Zavoda za hidrometeorologiju i seizmologiju Crne Gore, takođe u slučaju donošenja nove Prostorno planske dokumentacije za područje NP Durmitor neophodno bi bilo da se nađe alternativno rješenje koje podrazumijeva zahvatanje voda izvan teritorija koje obuhvata Nacionalni park Durmitor.

*Materijalna kulturna baština*

Na osnovu postojećeg stanja arheoloških nalazišta, potencijalnih i zakonom zaštićenih kulturnih dobara i tradicionalne arhitekture, može se konstatovati da je materijalna kulturna baština Durmitora slabo istražena, devastirana i nevalorizovana. Prilikom obnove manastira, u dolini rijeke Tare krajem XX i tokom prve decenije XXI vijeka, nepoštovanjem planske dokumentacije i konzervatorskih načela, devalvirane su izvorne karakteristike ovih kulturnih dobara. Drastičan primjer devastacije predstavlja konak neprimjerenih dimenzija i materijala izgrađen u samoj porti manastira Dobrilovina.

Decenijama unazad stari objekti se najčešće obnavljaju neadekvatno, bez poštovanja tradicionalnih formi i graditeljskih materijala što je stvorilo mješavinu graditeljskih stilova i boja koji narušava izgled koji bi Nacionalni park trebao da prikazuje.

*Nematerijalna kulturna baština*

Durmitorski kraj je prepoznat po stočarstvu i zemljoradnji kao primarnim djelatnostima seoskog stanovništva, tako da je ponegdje još očuvana tradicija ručnog tkanja (ćilimi, guberi, ponjave, prekrivke, pokrivači, torbe i sl.). Tradicija pletenja vunenih proizvoda (džempera, čarapa, rukavica, kapa, šalova), gdje ženska kreativnost dolazi do izražaja zadržala se do danas. Usmena tradicija, koja je pravi izraz životne stvarnosti u prošlosti, prožima i savremeni život. Područje NP Durmitor i danas je prostor u kome junačke pjesme imaju žive stvaraoce i publiku.

Kroz istraživački rad na identifikovanju i dokumentovanju nematerijalne kulturne baštine, kao najvidljiviji oblik ispoljavanja, zabilježen je drvodjeljski zanat, nastao kao rezultat primjene generacijama očuvanih znanja i vještina, koje imaju primjenu u svakodnevnom životu. Kao čuvari izvođačke tradicije markiran je KUD „Radoje Dakić-Brko” iz Žabljaka koji se bave očuvanjem, prenošenjem i scenskim izvođenjem autentične muzičke tradicije kako ovog prostora tako i šire. Nastavljena su istraživanja na inventarisanju NKN (iz domena domaće radinosti zabilježene su vještine ručnog rada: vez, heklanje i pletenje). U sklopu toga su popisani nosioci i čuvari ove prakse. Za sve popisane elemente urađeni su Upitnici.

Dosadašnji rezultati na polju NKN, prezentovani su kroz konkretne primjere dobre prakse koja se sprovodi u okviru Nacionalnih parkova Crne Gore. Na multidisciplinarnoj naučnoj konferenciji Nematerijalno kulturno nasljeđe i održivi turizam - Mogućnosti i izazovi 2003-2023.godine predstavljen je rad pod nazivom „Značaj JPNPCG u očuvanju, valorizaciji i prezentaciji nematerijalnog kulturnog nasljeđa kroz turističku održivost,” a u toku je izrada Zbornika sa Konferencije u kojem će biti publikovan.

Neplanski razvoj i pretjerana komercijalizacija, doveli su do ozbiljnog pritiska na prostor izgradnjom infrastrukturnih objekata. Rezultat toga je da je gotovo nemoguće sačuvati kulturni pejzaž sa tradicionalnom graditeljstvom, koji je u nestajanju. Trebalo bi potražiti ravnotežu između prirodne i izgrađene cjeline. Takođe su prisutni negativni demografski trendovi uz odliv stanovništva. Nedostatak povezanosti i neusklađenost u razvoju održive privrede uključujući stočarstvo i djelimično poljoprivredu, kao i turizma, negativno se odražava i na tradicionalno zanatstvo kojeg je sve manje.

*Edukacija i interpretacija*

Prezentacija prirodnih i kulturnih vrijednosti Parka, sprovodi se kroz edukativna predavanja u Centru za posjetioce, tokom cijele godine koji se nalazi u Upravnoj zgradi Nacionalnog parka Durmitor.

U Parku postoje jedna edukativna staza oko Crnog jezera i tri tematske staze: „Staza mlinova”, „U zagrljaju šume i tri jezera” i „Kanjon Tare - Život na ivici i vječita inspiracija”. Tematska staza „Kanjon Tare – Život na ivici i vječita inspiracija'' je kroz projekat u saradnji sa mještanima sela Podgora trebala da bude promovisana sa ciljem upoznavanja nekadašnjeg života triftara i splavara u kanjonu rijeke Tare. Međutim staza ne pripada teritoriji Nacionalnog parka „Durmitor” i nekadašnja markacija na stablima i usmjeravanje ka ovoj stazi je doznačeno i porušeno. Tako da promocija ove staze nije moguća u budućnosti.

Edukacija o okolini i sama zaštita prirode podstiču posjetioce zaštićenih područja na razumijevanje i učvršćivanje veza sa neposrednom okolinom. Kada su ciljne grupe u pitanju, ekološka edukacija i interpretacija najčešće je usmjerena na predškolski i školski uzrast, računajući da su oni ti koji će edukacijom razvijati svijest i usvojena načela pretvoriti u pozitivan odnos prirode i okoline.

U Parku se organizuju radionice po edukativnom programu „Obradujmo prirodu NP Durmitor”, za koje se koriste edukativni bukleti čija je izrada podržana od strane Ministarstva prosvjete, nauke i inovacija. Koristeći edukativne buklete učenici imaju priliku da kroz tekstove, zanimljivosti i pitanja prošire znanja i vještine vezane za najznačajnije prirodne vrijednosti ovog zaštićenog područja.

U okviru strateške oblasti edukacija, interpretacija i promocija prirodnih i kulturnih vrijednosti Parka, osmišljeni su i pripremljeni novi edukativni sadržaji (multimedijalna prezentacija, brošura „Zavirite u čarobni svijet NP Durmitor’’).

Na sajtu Preduzeća objavljeni su novi edukativni listići „Životinje kao simboli NP’’ u dijelu Edukativni kutak.

Tokom 2024. godine sprovodio se UNESCO projekat „Smanjenje pojave šumskih požara u Nacionalnom parku Durmitor i slivu rijeke Tare”, u okviru kojeg je poseban naglasak bio na edukaciji djece u osnovnim školama na sjeveru, u opštinama koje gravitiraju NP Durmitor. Interpretacija je podrazumijevala učionice na otvorenom sa pet umjetničkih slika na platnu, kako bi se djeci što bolje približio odnos između biljaka, životinja i gljiva, kao i živi svijet plodnog zemljišta.

*Promocija*

Služba za promociju, marketing i turizam realizovala je različite aktivnosti u cilju promocije prirodnih, kulturnih i radom stvorenih vrijednosti i turističke ponude Nacionalnih parkova Crne Gore zasnovane na aktivnom odmoru u prirodi.

Promocija NP Durmitor sprovodila se u kontinuitetu na više načina od čega izdvajamo aktivnosti i događaje kroz saradnju sa najznačajnijim institucijama i organizacijama. Različite vrste događaja, turistička ponuda i vrijednosti ovog zaštićenog područja, promovisani su kroz saradnju sa medijima, PR tekstove, fotografije i video sadržaje, kao i na društvenim mrežama (Facebook, Instagram) i Youtube-u.

Nastavljena je saradnja sa značajnim turističkim subjektima, posebno NTOCG u cilju organizovanja turističkih sajmova, te posjeta predstavnika međunarodnih medija. Promotivni tekstovi, fotografije i kratki video spotovi objavljivani su u cilju popularizacije turističke ponude, kao i manje posjećenih lokacija. Pripremani su i objavljivani tekstovi upozorenja i apela o zaštiti biodiverziteta i vrijednosti NP, pravilima ponašanja, zabranama. Kontinuirano kreiranje sadržaja na društvenim mrežama privuklo je veći broj pratilaca i poboljšalo vidljivost ponude nacionalnih parkova, što je uticalo i na veću posjetu profila JPNPCG na društvenim mrežama.

U narednom periodu nastaviće se unaprijeđenje saradnje sa ključnim subjektima, posebno lokalnim upravama Opština kojima gravitira Park, LTO i NVO sektora sa ovog područja, što će doprinijeti efikasnijoj promociji vrijednosti NP Durmitor kao UNESCO sajta i atraktivne destinacije za aktivan odmor na sjeveru Crne Gore. Uz osmišljavanje organizovanih programa obilaska Parka, unapređenje propagandnog i promotivnog materijala u okviru marketinga Preduzeća, ažuriranjem sajta, osmišljavanjem i sprovođenjem PR kampanje u cilju podizanja svijesti javnosti o značaju očuvanja nacionalnih parkova, dodatno će se unaprijediti vidljivost ukupnih vrijednosti ovog zaštićenog područja. U kontinuitetu će se nastaviti sprovođenje promocije vrijednosti parkova u saradnji sa ostalim relevantnim subjektima, kao i na društvenim mrežama za šta su potrebna novčana ulaganja.

*Turistička infrastruktura*

U Nacionalnom parku Durmitor postoje uređeni kontrolno-naplatni punktovi, na Crnom jezeru, Vojnom odmaralištu, mostu na Tari, Splavištu, Marinoj dolini – Ćurevcu, do kojih većina posjetilaca dolazi automobilima.

Kako bi se postigla bolja kontrola i naplata ulaznica aktivirani su kontrolno-naplatni punktovi na lokaciji Sedlo, Šarban - Todorev do, Ivan Do, Sušica. Na ovim lokacijama, osim Sušice, naplata se vrši pod vedrim nebom, zbog čega je potrebno, izgraditi adekvatne kontrolno - naplatne kućice gdje bi zaposleni angažovani na naplati, mogli da se sklone od kiše i da ostave sredstva za rad (kase, punjače, ulaznice).

U Parku postoje dva Centra za posjetioce, jedan na edukativnoj stazi oko Crnog jezera i drugi u Upravnoj zgradi Nacionalnog parka Durmitor. U funkciji je samo Centar za posjetioce u Upravnoj zgradi koji je u ovoj programskoj godini djelimično adaptiran, a za koji je neophodna rekonstrukcija u narednom periodu.

Centar za posjetioce na edukativnoj stazi oko Crnog jezera nije u funkciji. Neuslovan je i neefikasan. Izvještaji iz perioda dok je radio, pokazuju malu posjećenost i zainteresovanost posjetilaca, kao i male prihode od prodaje suvenira. Centar se nalazi u šumi i veliki problem predstavlja hladnoća, nemogućnost zagrijavanja i vlaga. U tom smislu za zaposlene nije adekvatan. Prijedlog je da se u narednom periodu preispita namjena objekta.

U okviru Centra za posjetioce u upravnoj zgradi Nacionalnog parka Durmitor nalazi se i suvenirnica. Planom objekata privremenog karaktera za NP Durmitor 2024-2028.godine predviđena je i suvenirnica na šetalištu Crno jezero. U toku 2025.godine plan je da se ova suvenirnica stavi u funkciju.

U Parku se nalaze dva planinarska doma: „Škrka “ i „Sušica“. Slivno područje Škrčkih jezera i Škrke, kao i Sušica sa Sušičkim jezerom predstavljaju zonu stroge zaštite prvog stepena. Kao takvo, ova staništa su od izuzetnog ekološkog značaja, u kojima se omogućavaju prirodni biološki procesi i očuvanje integriteta staništa i životnih zajednica. Takođe u zoni prve zaštite vrše se samo naučna istraživanja, monitoring i posjete u obrazovne svrhe u ograničenom obimu.

Tokom 2022. godine izvršena je prva faza radova na planinarskom domu Škrka, kada je postavljena krovna konstrukcija. Međutim, neophodni su hitni radovi na uređenju enterijera ovog planinarskog doma kako bi bio u funkciji smještaja za nadzornike s ciljem što bolje zaštite i očuvanja ovog područja.

Postavljanje skloništa u Valovitom dolu nije opravdano zbog potencijalne mogućnosti većeg krivolova, a i ne predstavlja prioritet.

Na prostoru Parka nalaze se i dva skloništa koji nisu predviđeni za duži boravak planinara, već samo kao prenoćište na višednevnim pješačkim turama ili u slučaju loših vremenskih uslova i to: alpinističko sklonište „Dr Rastko Stojanović” i planinarsko sklonište „Lokvice” koje je u lošem stanju i za koje je potrebna rekonstrukcija. Rekonstruisani motel „Radovan luka”, dat je u dugoročni zakup.

Kroz nastavak uređenja panoramske rute „Durmitorski prsten“ izvršiće se uređenje parking prostora duž panoramske rute, postavljanje odmorišnog mobilijara (drvene klupe), kao i uređenje vidikovca Ćurevac.

Odmorišni mobilijar u Parku potrebno je dopuniti, a postojeći redovno održavati i obnavljati.

U NP Durmitor postoji veliki broj uređenih i markiranih pješačko - planinarskih staza različitih dužina i stepena zahtjevnosti. Najposjećenija i najpoznatija staza na području Parka jeste edukativna staza oko Crnog jezera, kojoj je neophodna hitna sanacija radi bezbijednosti posjetilaca. S tim u vezi je predata aplikacija Eko fondu Crne Gore sa projektnim zadatkom „Unapređenje turističke infrastrukture u Nacionalnom parku Durmitor - sanacija staze oko Crnog jezera”.

Park ima i dvije kružne, uređene i markirane staze za planinski biciklizam, težeg stepena zahtjevnosti. Sistem pješačkih staza je neophodno redovno održavati i po potrebi obnavljati markaciju, smjerokaze i informativne table. U narednom periodu razmotriće se mogućnost uspostavljanja saradnje sa lokalnom samoupravom u svrhu održavanja lokalnih staza i formiranja njihovog registra. Dva zaposlena iz Parka otpočeli su obuku za markirante pripravnike kako bi na kvalitetan način doprinijeli učešćem u uređenju pješačko-planinarskih staza lokalnog karaktera. PNPCG donacijom PK Durmitor omogućilo je zamjenu dotrajale sajle, koju planinari koriste prilikom uspona na Bobotov kuk, u cilju doprinosa same bezbjednosti posjetilaca/planinara. U narednom periodu planirano je i postavljanje sajle na potezu Prutaš - Bobotov kuk. U izvještajnom periodu na Sedlu, Šarbanu i Uvitoj gredi postavljene su tabla sa osnovnim informacijama i upozorenjem na pravila ponašanja u ovom dijelu Parka. Na putnim pravcima ka Parku i na ulazima u Park planirano je postavljenje najavnih, glavnih i ulaznih tabli, koje bi upućivale posjetioce na Park. Sistem informativnih tabli u samom Parku je nedovoljan i zahtijeva postavljanje novih tabli kojima bi se posjetioci bolje informisali o njegovim prirodnim i kulturnim vrijednostima, te će se u narednom periodu izvršiti zamjena folija na oštećenim tablama i postaviće se nove table na tačno utvrđenim mjestima.

U narednom periodu u cilju unaprijeđenje turističke ponude „splavarenje rijekom Tarom“, predviđena je završna faza kojom će se objekat za raftere na Žugića luci staviti u funkciju namjene. Preko 20.000 posjetilaca, preko licenciranih raftera, plaćajući naknadu parku, prođu preko Žugića luke. Ovaj objekat uz priključke na struju i vodu, i minimalna ulaganja mogao bi se staviti u funkciju prije početka sezone 2025.godine.

Glavne atrakcije u Parku nijesu dostupne osobama sa invaliditetom, te će se adaptacijom Centra za posjetioce u Upravnoj zgradi planirati postavljanje rampi za pristup osoba sa invaliditetom.

*Turistička ponuda*

Turistička ponuda Parka bazira se na aktivnom odmoru u prirodi i u skladu je sa principima održivog turizma. Pješačenje, planinarenje, biciklizam, kampovanje, sportski ribolov, vožnja čamcem, kajakarenje, centri za posjetioce, predstavljaju turističku ponudu Parka. Najatraktivnija turistička ponuda Nacionalnog parka Durmitor je splavarenje (rafting) rijekom Tarom.

Kada su turističke manifestacije i događaji u pitanju, oni pripadaju specifičnom vidu turizma. Kroz njih se stimulišu privredni subjekti da u svoju ponudu uvrste postojeće turističke proizvode, kao i promovisanje turističke ponude Parka. U NP Durmitor posebno se izdvaja tradicionalna „Osmomartovska izložba ručne radinosti'' koja se organizuje u Upravnoj zgradi parka i ima za cilj podsticanje i njegovanje saradnje sa proizvođačima lokalnih zajednica, dok se za „Dan NP Durmitor'' promovišu „open door'' aktivnosti, kao što je pješačenje, biciklizam, kajakarenje, vožnja drvenim čamcima i slično.

U cilju Obogaćivanje turističke ponude Parka u narednom planskom razmotriće se novi turistički proizvod „posmatranje ptica“; „posmatranje divljih životinja“, kao i unapređenje turističke ponude „šetnje na krpljama“.

Pješačenje u prirodi (hiking) i vožnja bicikla se ubrajaju u najrasprostranjenije sportove u prirodi i standardna su turistička ponuda visokoplaninskih i regija sa planinama srednje visine. NP Durmitor ima izvanredne prirodno geografske preduslove i veliki potencijal kako za pješački, tako i za biciklistički turizam. Planinski biciklizam na Durmitoru, kao i planinarenje odličan je način da se upoznaju priroda, jedinstvena ljepota i geografske karakteristike ovog Nacionalnog parka. Na njihovom unapređenju i promociji će se raditi u narednom periodu.

*Upravljanje posjetiocima*

Upravljanje posjetiocima odvija se u skladu s načelima očuvanja prirodnih i kulturnih vrijednosti zaštićenog područja.

Turistička ponuda se zasniva na aktivnom odmoru u prirodi. Na prostoru Parka dominantan je izletnički turizam u vidu jednodnevnih tura kao što su pješačenje edukativnom stazom oko Crnog jezera, posjeta planinskim jezerima, te upoznavanje prirodnih vrijednosti Parka i sportsko-rekreativni turizam u kojem dominiraju rafting rijekom Tarom, planinarenje, pješačenje i biciklizam.

Tokom ljetnje sezone karakteristična je organizovana posjeta posredstvom turističkih agencija, turoperatora, kao i individualne posjete turista. Kontrola i naplata ulaznica se vrši na ulazno-kontrolno-naplatnim punktovima i od strane nadzornika na određenim lokacijama. Park bilježi povećan broj posjetilaca od jula do polovine septembra, posebno na prostoru oko Crnog jezera i na rijeci Tari. Tokom glavne sezone vrši se anketiranje posjetilaca čiji rezultati pokazuju strukturu, mišljenje, potrebe i očekivanja posjetilaca. Anketno istraživanje dio je upravljačke strategije JPNPCG radi dugoročnog uspostavljanja smjernica razvoja, s posebnim naglaskom na potrebe i ponašanja posjetilaca u zaštićenom području. Za razvoj turističke ponude važno je poznavati strukturu i stavove posjetilaca. Analiza mišljenja posjetilaca dobijenih anketnim istraživanjem omogućuje donošenje odluka ključnih za rad, kao i rješavanje mogućih nedostataka.

U skladu sa rastućim interesovanjima i povećanjem broja kako domaćih, tako i međunarodnih posjetilaca, u skladu sa ciljevima zaštite, unapeđivaće se turistička infrastruktura, sistem kretanja i aktivnosti posjetilaca, te i kvalitet doživljaja Parka. U narednom planskom periodu neophodno pažnju usmjeriti na osmišljavanje organizovanih programa obilazaka. Promovisani su drugi lokaliteti, tematske staze, mjesta koja su zanimljiva i pristupačna za posjetioce, kako bi se smanjio pritisak turista na lokalitet Crno jezero.

Neophodno je izraditi studiju prihvatnih kapaciteta za lokalitet Crno jezero, u skladu sa smjernicama zaštite prirode, na osnovu kojih će se razviti mehanizmi praćenja i regulisanja broja posjetilaca tj. izraditi Akcioni plan upravljanja posjetiocima. Statističkom analizom podataka, a po osnovu broja prodatih ulaznica ustanovljeno je da su kontrolno-naplatni punktovi Crno jezero , Most na Tari i Splavište najposjećeniji iz čega proizilazi mišljenje da ima najveći pritisak posjetilaca. Na osnovu ukupnog broja posjetilaca tokom godine, kontrolno-naplatni punktovi Vojno i Sedlo spadaju u kategoriju srednjeg nivoa posjećenosti. Preostali punktovi bilježe prilično ujednačen broj posjetilaca nezavisno od njihovog početka rada i perioda u kom su stavljeni u funkciju.

Nacionalni park Durmitor je otvorenog tipa, sa više ulaznih tačaka koje omogućavaju pristup posjetiocima. U narednom periodu, potrebno je razmotriti nabavku novih uređaja za naplatu ulaznica, kao i uspostavljanje dodatnih kontrolno-naplatnih punktova. Ovo bi značajno rasteretilo postojeće tačke sa najvećim brojem posjetilaca, smanjilo gužve, te omogućilo bolje evidentiranje svih posjetilaca. Istovremeno, otvaranjem novih kontrolno-naplatnih mjesta direktno bi se doprinijelo rastu prihoda Parka, što bi omogućilo još kvalitetniju zaštitu i očuvanje prirodnog bogatstva Durmitora.

*Saradnja sa nacionalnim organizacijama i institucijama*

Javno preduzeće za nacionalne parkove Crne Gore kroz zakonske mehanizme i na osnovu strateško-planskih dokumenata ostvaruje saradnju sa brojnim organizacijama i institucijama na nacionalnom nivou. S tim u vezi, u sferi zaštite prirode i biodiverziteta ostvaruje saradnju sa Agencijom za zaštitu životne sredine. Dosadašnja saradnja pokazala je nedostatak u procedurama razmjene podataka kao što je nedostavljanje rezultata istraživanja biodiverziteta od strane trećih lica, a koje bi doprinijele da se podignu upravljačke aktivnosti zaštićenog područja na veći nivo, naročito onih koje se odnose na biodiverzitet. Takođe, u nekim segmentima dolazi do preklapanja nadležnosti, što se naročito odnosi na određene situacije sa Upravom za Vode, koja je u nadležnosti Ministarstva poljoprivrede, šumarstva i vodoprivrede. Preklapanje nadležnosti dolazi u slučaju naplate naknade za korišćenje rijeke Tare za rafting, zbog čega mi kao Upravljač zaštićenog područja vrlo često dolazimo u problem što se tiče saradnje sa organizatorima raftinga iz razloga što dolazi do preklapanja Zakona o nacionalnim parkovima, Odluke o visini i načinu plaćanja naknada za korišćenje dobara parkova i Zakona o finansiranju Uprave za vode.

Od nadležnog Ministarstva ekologije, održivog razvoja i razvoja sjevera, se dobija saglasnost na planove upravljanja, godišnje programe upravljanja, a na kraju svake kalendarske godine istom se predaje Izvještaj o realizovanim programskim aktivnostima za svih 5 (pet) nacionalnih parkova.

JPNPCG ostvaruje saradnju i sa drugim ministarstvima, a prije svega sa Ministarstvom poljoprivrede, šumarstva i vodoprivrede, Ministarstvom prostornog planiranja urbanizma i državne imovine, Ministarstvom prosvjete, nauke i inovacija, Ministarstvom kulture i medija i dr. Nacionalni parkovi sarađuju sa Zavodom za hidrometeorologiju i seizmologiju koji vrši redovan monitoring kvaliteta voda, vazduha i ostalih parametara.

Posebno značajnu saradnju ovo Preduzeće je uspostavilo sa Ministarstvom turizma i Ministarstvom prostornog planiranja, urbanizma i državne imovine.

Kao rezultat saradnje sa Fondom za zaštitu životne sredine Crne Gore (Eko-fond), dobijena je donacija Eko fonda za nabavku opreme za Službu fizičke zaštite, za potrebe spašavanja i požara za svih pet nacionalnih parkova u ukupnom iznosu od 153.000 EUR.

Takođe, uspostavljeni su konkretni oblici saradnje sa Privrednom komorom, Upravom za saobraćaj, Upravom za gazdovanje šumama i lovištima Crne Gore, Upravom za javne nabavke, Upravom javnih radova, Upravom za ljudske resurse i dr.

Takođe, JPNPCG implementira različite oblike saradnje sa brojnim naučnim institucijama u zemlji i inostranstvu. Sa nekim od njih ima potpisane memorandume o saradnji koji bliže uređuju i targetiraju pojedine oblasti na kojima ta saradnja počiva. U cilju pripreme i realizacije turističke sezone Nacionalni parkovi imaju koordinirane aktivnosti sa Nacionalnom turističkom organizacijom i lokalnim turističkim organizacijama. Te aktivnosti su vezane za zajedničku promociju prirodnih i kulturnih vrijednosti na turističkim sajmovima u regionu i inostranstvu. Nacionalni parkovi imaju intenzivnu saradnju sa brojnim nevladinim organizacijama iz oblasti zaštite biodiverziteta i prostora Parka. Sa mnogim od njih sprovodi zajedničke projekte iz oblasti razvoja održivog turizma i monitoring biodiverziteta.

*Saradnja sa međunarodnim organizacijama i institucijama*

JPNPCG kontinuirano ostvaruje saradnju sa međunarodnim organizacijama i institucijama, ali uvijek postoji prostor za njeno unapređenje. Važno je naglasiti da većina međunarodnih organizacija funkcioniše na principu plaćanja redovnih godišnjih članarina. Na primjer, JPNPCG je ove godine uplatilo članarinu prema EUROPARC Federaciji, čime je omogućeno aktivno učešće na konferencijama, studijskim posjetama i zajedničkim projektima. Takođe, djelimična uplata članarine prema IUCN organizaciji je izvršena, što je omogućilo učešće JPNPCG na IUCN konferenciji za Evropu i Sjevernu i Centralnu Aziju. Kao primjer dobre saradnje, navodimo i saradnju sa međunarodnom nevladinom organizacijom Parkovi Dinarida. U kontekstu međunarodne saradnje, Javno preduzeće za nacionalne parkove Crne Gore je učestvovalo na UNEP konferenciji „Balkan Nature Talks Conference", koja je bila posvećena razmjeni znanja i iskustava u zaštiti prirode na Balkanu. Pored toga, u novembru ove godine, JPNPCG će uzeti učešće na međunarodnoj konferenciji „Geoprostorne i ekološke dinamike između osnovnih i primijenjenih naučnih istraživanja", koja će biti organizovana u Novom Sadu

U okviru međunarodne saradnje, Služba za projekte i međunarodnu saradnju unaprijedila je svoje kapacitete prisustvom treninzima i zapošljavanjem dodatnog zaposlenog sa iskustvom u pripremi i implementaciji projekata. Na ovaj način, prošireno je polje istraživanja donatora i povećane su mogućnosti za konkurisanje na međunarodne projekte.

Javno preduzeće za nacionalne parkove Crne Gore i Centar za zaštitu i proučavanje ptica su 2024. godine započeli implementaciju projekta „ForestConnect" (Ka klimatski-pametnom povezivanju šumskih staništa za velike mesoždere u Balkansko-Karpatsko-Dinarskoj regiji). Ovaj projekat je dio Interreg Danube programa koji finansira Evropska Unija, a ukupna vrijednost projekta iznosi 124,365,00€. Projekat se sprovodi u nacionalnim parkovima Durmitor, Prokletije i Biogradska gora, sa ciljem obezbjeđenja klimatski otpornih koridora za krupne sisare. Kroz tranzicioni monitoring, uspostavljanje heterogenih i povezanih staništa, te jačanje njihove klimatske otpornosti, projekat doprinosi boljoj povezanosti staništa u eko-regionima.

Javno preduzeće za nacionalne parkove Crne Gore realizuje i projekat „For a Clean Montenegro", koji ima za cilj smanjenje otpada u zaštićenim područjima. Ovaj projekat se sprovodi u svim nacionalnim parkovima Crne Gore, kroz različite aktivnosti poput akcija čišćenja, edukativnih radionica, okruglih stolova, te izrade akcionih planova za upravljanje otpadom. Cilj projekta je podizanje svijesti o značaju očuvanja prirodnih resursa i poboljšanje kvaliteta životne sredine, dok se kroz konkretne aktivnosti doprinosi dugoročnom smanjenju zagađenja u nacionalnim parkovima.

U sklopu projekta EcoDaLLi održana je radionica u Osijeku 11. i 12. juna 2024. godine, fokusirajući se na klimatske promjene u slivu rijeke Dunav. Projekat, koji traje četiri godine, započet je 2023. godine, a cilj je obnova prirode u slivu Dunava, očuvanje biodiverziteta i podrška lokalnom stanovništvu.

Tokom 2024. godine, Javno preduzeće za nacionalne parkove Crne Gore apliciralo je na projekat LASPEH 2 u okviru Interreg IPA CBC CG-AL-IT programa. U sklopu ovog projekta, JPNPCG je kandidovalo Nacionalni park Durmitor, tačnije lokalitet Barno jezero, za njegovu revitalizaciju kao važnog staništa. Cilj projekta je proširenje LASPEH alata i metodologija na dodatna zaštićena područja, unapređenje prekogranične saradnje među zainteresovanim stranama i jačanje mreže zaštićenih područja u regionu južnog Jadrana. Projekat je usmjeren na suzbijanje gubitka biodiverziteta kroz sprovođenje transnacionalnih napora posvećenih očuvanju prirodnog nasljeđa i pejzaža južnog Jadrana, s posebnim fokusom na vrste i staništa zaštićena direktivama.

Javno preduzeće za nacionalne parkove Crne Gore apliciralo je na projekat u okviru *Landscape Fire Management Western Balkans*, koji predviđa obuku 115 radnika Službe fizičke zaštite u svim nacionalnim parkovima, sa ciljem prevencije i pravovremenog sprječavanja požara. Aktivnosti uključuju teoretsku i praktičnu obuku u saradnji sa Direktoratom za vanredne situacije Ministarstva unutrašnjih poslova Crne Gore. Obuka obuhvata korišćenje opreme za gašenje požara i Crnogorskog informacionog sistema za nadzor rizika. Takođe, planirana je nabavka neophodne opreme i sprovođenje informativno-edukativnih kampanja za lokalno stanovništvo i posjetioce parkova.

*Saradnja sa lokalnim zajednicama*

Prioritet u radu JPNPCG je unapređenje saradnje sa lokalnim zajednicama i reprezentativnim predstavnicima koje se ostvaruju kroz različite modalitete. S tim u vezi, Nacionalni parkovi su organizovali tematske sastanke sa predstavnicima lokalnih samouprava koje administrativno zauzimaju prostore nacionalnih parkova, TO Žabljak, Plužine, Pljevlja, Šavnik, Mojkovac, predstavnicima turističke privrede, reprezentativnim predstavnicima lokalnih struktura i drugih relevantnih subjekata. Tokom 2024. godine organizovana su dva sastanka socio-ekonomskog savjeta, u maju i oktobru mjesecu.

Na osnovu sprovedene analize kao ograničavajući faktori u radu sa lokalnim zajednicama identifikovani su sledeći faktori:

* veliki udio šumskih ekosistema u privatnom vlasništvu u granicama NP Durmitor;
* stalno prisutna opasnost od nelegalne sječe i nelegalnog lova;
* očekivanja domicilnog stanovništva i korisnika prostora Parka u smislu ekonomske dobiti koja ne korespondira sa strogim uslovima zaštite koji su na međunarodnom i nacionalnom nivou definisani za NP Durmitor;
* opasnost od pojave nelegalne gradnje, koja je obilježila ovo područje
* nesinhronizovanost privrednih struktura (poljoprivreda) sa turizmom;
* neadekvatna selekcija i odvoz otpada sa pojedinih mikro lokacija u Parku;
* nedefinisana regulativa i ne postojanje propisa prilikom korišćenja kvadova na ruti „Durmitorski prsten“ i na pojedinim mjestima u Parku.

*Socio-ekonomski forumi*

U prethodnom planskom periodu u svih pet nacionalnih parkova formirani su Socio-ekonomski forumi koji imaju savjetodavnu ulogu. Isti su formirani sa ciljem unapređenja svih oblika saradnje sa lokalnim strukturama, sa generalnim ciljem veće inkluzivnosti prilikom donošenja planova, programa i njihove implementacije. U njihovom formiranju korišćene su tehničke preporuke i smjernice od strane relevantnih međunarodnih institucija i organizacija (IUCN, WWF, UNESKO i dr.) i formalno implementirane najbolje upravljačke prakse iz razvijenih evropskih zemalja.

Učešće lokalnih struktura u upravljačkim okvirima zaštićenih područja je tekovina koju baštine države EU i kroz formiranje Savjeta (kao neformalnih tijela) JPNPCG je nastoji da u skladu sa geografskim i socijalno ekonomskim

specifičnostima svakog područja ponaosob prati savremene trendove.

Cilj savjeta je povećanje transparentnosti u radu, kao maksimalnu participativnost lokalnih struktura prilikom kreiranja politika zaštite i održivog razvoja.

Rad savjeta imao je svoj kontinuitet, a u programskoj 2024. godini njihov rad je izdignut na viši nivo. Ažurirana je baza podataka koja broji 7 klastera i uključuje niz različitih udruženja. U prvoj polovini godine održan je jedan sastanak koji je okupio ključne stejkholdere, dok je u oktobru održan tematski sastanak u proširenom sastavu, na kojem je analizirana dosadašnja turistička sezona, pritisci i prijetnje.

Formirana baza podataka predstavlja dobru osnovu za aktivnu participaciju lokalnih struktura u radu Parka i realizaciju brojnih zajedničkih aktivnosti na zaštiti i održivom razvoju područja.

U okviru Socio-ekonomske studije Nacionalnog parka Durmitor tokom 2024.godine sprovedena je anketa u cilju ispitivanja mjenja lokalne zajednice. Upitnik je podijeljen u tri dijela, fokusirajući se na demografske karakteristike ispitanika, stavove prema zaštiti Parka i odnose između upravljača Parkom i lokalnog stanovništva. Istraživanje je obuhvatilo 48 ispitanika koji, smatraju da su negativni uticaji Parka na lokalne zajednice mali, sa minimalnim ocjenama srednjeg ili visokog uticaja. Većina ispitanika smatra da izgradnja objekata u NP Durmitor ima mali uticaj na njihove živote, sječa šuma ne predstavlja veliki problem, dok nepropisno odlaganje otpada prepoznaju kao problem, ali ga ocjenjuju kao mali negativan uticaj.

Na osnovu rezultata preporučuje se:

* poboljšanje komunikacije i saradnje sa lokalnom zajednicom;
* organizovanje edukativnih radionica za lokalno stanovništvo o važnosti očuvanja prirode, biodiverziteta i održivog razvoja;
* podizanje svijesti lokalnog stanovništva o nepropisno odloženom otpadu uz organizovanje češćih akcija čišćenja kako bi se riješio problem nelegalnog odlaganja otpada i
* uključivanje stanovništva u procese donošenja odluka.

*Fizička zaštita Parka*

Imajući u vidu površinu Parka, njegovu otvorenost, konfiguraciju terena i nepristupačnost u pojedinim zonama, broj angažovanih radnika koji rade na poslovima fizičke zaštite trebalo bi da bude veći. Najveći broj zaposlenih u Službi zaštite pored svojih redovnih poslova na zaštiti prirodnih dobara radi i poslove na naplati naknada za korišćenje dobara nacionalnih parkova. Pored toga, starosna struktura Službe zaštite NP Durmitor je zabrinjavajući.

Poseban problem koji otežava rad Službe zaštite je razuđenost terena, a svaki dio terena je potrebno konstantno kontrolisati. Služba fizičke zaštite glavne aktivnosti usmjerava na sprječavanju protivpravnog korišćenja prirodnih dobara Nacionalnog parka (sječa šume, nedozvoljena gradnja, nezakonitog lova, izlovljavanje ribe i dr.).

Zaštita se sprovodi 24h neprekidno po smjenama, pri čemu nadzornici svakodnevno evidentiraju sva dešavanja na prostoru Parka, sa posebnim angažovanjem na graničnom dijelu, kao i kretanje krupnih sisara u saradnji sa stručnim saradnikom za sisare u Parku.

Tokom 2024. godine obavljano je stalno patroliranje preko Todorovog i Dobrog dola, Šarbana, Sedla, zatim od Crnih poda do Žugića luka, a po potrebi su realizovana i noćna dežurstva. Služba zaštite je svakodnevno bila prisutna na lokalitetima: Sušice, Dragišnice i Tepaca. Po potrebi i u skladu sa procjenom situacije na terenu organizovane su vanredne kontrole kanjona Tare, Škrke i pograničnih zona u cilju sprječavanja nelegalnih aktivnosti.

Svi zaposleni u Službi zaštite i u Službi za održavanje ambijentalne higijene i infrastrukture bili su u obavezi da svakodnevno prate i osmatraju teren, u cilju blagovremene prijave eventualnog požara, kao i ličnog intervenisanja u slučaju požara.

U toku 2024. godine Služba je registrovala više požara: na Stupu, Tarskom omaru, Crna Poda, Đavolje lazi i Nadgorje. Služba zaštite je aktivno učestvovala u gašenju požara u saradnji sa lokalnim vatrogasnim jedinicama. Tokom 2024. godine sprovodio se UNESCO projekat „Smanjenje pojave šumskih požara u Nacionalnom parku Durmitor i slivu rijeke Tare“. Kroz ovaj projekat, NP Durmitor je dobio dron, naprtnjače i prikolicu, kao dio opreme koja će biti korisna Službi zaštite u praćenju i kontroli potencijalnih požara i konfiguraciju terena NP Durmitor.

*Obilježavanje granica*

Nacionalni park Durmitor trenutno nema jasno definisane i obilježene granice, što predstavlja značajan izazov za efikasnu zaštitu i upravljanje prostorom Parka. U tom kontekstu, u narednom planskom periodu, u skladu sa zakonskim propisima, biće upućena inicijativa organima državne uprave nadležnim za šumarstvo i zaštitu životne sredine, organu nadležnom za katastar, kao i opštinama na čijoj se teritoriji nalazi Park, s ciljem formiranja radnog tijela. Ovo tijelo će raditi na definisanju izvora finansiranja, pronalaženju dodatnih sredstava, budžeta i dinamike za utvrđivanje i obilježavanje granica Parka.

Takođe, urađena je studija revizije Nacionalnog parka Durmitor kojom su predložene nove granice Parka. Ova studija će biti uzeta u obzir prilikom izrade izmjena i dopuna Zakona o nacionalnim parkovima Crne Gore. Proces fizičkog obilježavanja granica neće biti moguć prije donošenja ovih dokumenata, ali radno tijelo može pripremiti kompletnu logistiku i planirati neophodne aktivnosti kako bi realizacija bila spremna, čim se usvoje novi propisi i obezbijede finansijska sredstva. Svakako da treba napomenuti da studija revizije mora biti usklađena sa stvarnim stanjem na terenu.

*Otpad*

Kako bi se spriječilo formiranje nelegalnih odlagališta otpada na području Parka, Služba za održavanje ambijentalne higijene i infrastrukture svakodnevno sprovodi aktivnosti sanacije lokacija na kojima nastaju nelegalna odlagališta. U okviru ovih aktivnosti prikupljaju se podaci o zoni Parka, tačnoj lokaciji nelegalnog odlaglišta, njegovoj veličini, vrsti otpada i pristupačnosti za odvoz. Iako Služba za održavanje ambijentalne higijene i infrastrukture redovno radi na održavanju čistoće Parka, svaki dodatni doprinos zainteresovanih subjekata i ekološki odgovornih građana je uvijek dobrodošao.

Glavni antropogeni pritisci na području Parka dolaze od nesavjesnog odlaganja otpada, što predstavlja ozbiljan izazov za životnu sredinu. Javno preduzeće za nacionalne parkove Crne Gore prepoznaje značaj održivog upravljanja otpadom u cilju očuvanja zdravlja ljudi i životne sredine.

Javno preduzeće organizuje akcije čišćenja otpada povodom obilježavanja važnih ekoloških datuma, s ciljem podizanja svijesti javnosti o značaju očuvanja prirode u zaštićenim područjima. U toku 2024. godine stručni saradnici su učestvovali na radionicama koje se odnose na upravljanje otpadom u saradnji sa Agencijom za zaštitu životne sredine, NVO Zero Waste Montenegro i Parkovima Dinarida.

Jedan od ključnih problema jeste neusvajanje Nacrta državnog plana upravljanja otpadom za period 2024–2028, koji je od suštinskog značaja za uspostavljanje funkcionalnog integrisanog sistema upravljanja otpadom. Bez usvajanja ovog plana, država se suočava sa rizikom da ne ostvari potrebnu koordinaciju i strategiju za efikasno rješavanje pitanja otpada. Time se otežava napredak u uspostavljanju održivih rješenja za prikupljanje, reciklažu i obradu otpada, što dugoročno može negativno uticati na zaštitu životne sredine i zdravlje građana.

U narednom periodu biće nastavljene mjere koje sprovode Služba za održavanje ambijentalne higijene i infrastrukture, kao i Služba za zaštitu prirodne i kulturne baštine i održivi razvoj. Ove aktivnosti će se temeljiti na važećim strateškim dokumentima, poput Državnog plana upravljanja otpadom, lokalnim planovima za upravljanje komunalnim i neopasnim građevinskim otpadom, kao i zakonskim okvirima u oblasti upravljanja otpadom i komunalnim djelatnostima.

## **2.3. SMJERNICE ZA NAUČNO - ISTRAŽIVAČKI RAD**

U narednom periodu potrebno je nastaviti sa naučnoistraživačkim istraživanjima na prostoru Nacionalnog parka jer i dalje ne postoje kompletni podaci o stanju biodiverziteta, a mnogi podaci su zastarjeli i potrebno ih je dopuniti novim istraživanjima. Sa aspekta upravljača veoma je važno imati dobar uvid u kompletno stanje i status značajnih populacija vrsta flore i faune, kao i stanja ekosistema.

U prethodnom periodu započet je proces uspostavljanja Natura 2000 mreže u Crnoj Gori, pa će se daljim planiranim istraživanjima na uspostavljanju mreže, dobiti jasna slika o stanju staništa i vrsta od značaja. Takođe će se stvoriti preduslovi za adekvatan način upravljanja definisan EU standardima.

Javno preduzeće za nacionalne parkove će podstaći i afirmisati svaki naučno-istraživački projekat i rad za koji se naučne institucije i pojedini naučni radnici opredijele u narednom periodu, pri čemu će se pridržavati odredaba Zakona o zaštiti prirode (Sl. list CG br.51/08 i 62/13), a koje se odnose na pribavljanja dozvole od Agencije za zaštitu prirode.

Prioriteti koji se odnose na istraživanje i zaštitu prirodnih vrijednosti:

* Istraživanja flore i vegetacije, sa akcentom na: rijetke, endemične, reliktne i zakonom zaštićene vrste;
* Istraživanje gljiva;
* Istraživanje mahovina;
* Istraživanja faune beskičmenjaka;
* Istraživanje bolesti šumskog drveća i žbunja pod uticajem fitopatogenih gljiva i štetnih vrsta insekata;
* Detaljno i sistematsko istraživanje Crnog jezera;
* Detaljno i sistematsko istraživanje Barnog jezera;
* Detaljno i sistematsko istraživanje dijela toka rijeke Tare koji se nalazi u granicama Parka, kako bi se sagledalo ukupno stanje i definisali uslovi za njegovo unaprjeđenje;
* Detaljno i sistematsko istraživanje kanjona rijeke Sušice i doline škrčkih jezera;
* Detaljno i sistematsko istraživanje ostalih ledničkih jezera na području Parka kako bi se izvršila detaljna analiza i definisale mjere za reintrodukciju autohtonih vrsta koje naseljavaju jezera (Modro jezero, Škrčko jezero i Jablan jezero);
* Nastaviti dalja istraživanja vrsta batrahofaune, herpetofaune, ornitofaune i faune sitnih sisara na području Parka u cilju dobijanja sveobuhvatnih podataka o bogatstvu diverziteta vrsta na ovom području.
* Identifikovanje i restauracija eventualno narušenih ekosistema;
* Implementiranje mjera zaštite komponenti biodiverziteta.

Smjernice koje se odnose na prioritete u vezi sa održivim razvojem:

* Podržavati sve vidove održivog turizma;
* Uspostaviti efikasan sistem upravljanja posjetiocima;
* Podrška i kreiranje tradicionalnog i održivog korišćenja prirodnih resursa od strane lokalnog stanovništva
* Podržavati socio-ekonomski i kulturni razvoj ovog regiona
* Edukacija lokalnog stanovništva i posjetilaca.

# **3. VEZA SA PLANOM UPRAVLJANJA NP DURMITOR 2021-2025.**

U planskom periodu 2021–2025. godina, skup strateških oblasti definisanih Planom upravljanja koji proizilaze iz dugoročne vizije, biće vodiči za planiranje i sprovođenje konkretnih aktivnosti upravljanja. Strateške oblasti su posebne izjave o rezultatima koje Uprava JPNPCG nastoji da ostvari u petogodišnjem periodu.

Set strateških oblasti upravljanja se direktno odražava na operativne programe upravljanja, koji sadrže ciljeve upravljanja i aktivnosti. Takav pristup omogućuje integrisanje i usklađivanje složenih zahtjeva efikasnog upravljanja Parkom, u koordinisan koncept upravljanja. Godišnjim programom upravljanja predviđeni su rokovi izvršenja za svaku pojedinačnu aktivnost iz seta strateških ciljeva, indikator aktivnosti, kao i definisani nosioci njihovog izvršenja.

## **3.1. STRATEŠKO OPREDJELJENJE – VIZIJA**

Strateško opredjeljenje Plana se zasniva na setu strateških oblasti, i u vezi sa tim definisanih ciljeva. Ovakvim pristupom će se obezbijediti neometano funkcionisanje i integrisanje različitih ciljeva u jednu cjelinu. Plan propisuje aktivnosti koje će se obavljati u periodu 2021-2025. godine, a koje će biti usmjerene na ispunjavanje definisanih ciljeva upravljanja.

|  |
| --- |
| **VIZIJA**  *Nacionalni park Durmitor će biti sjajan primjer zaštićenog područja prepoznatog kao univerzalna svjetska baština, kojim se upravlja u skladu sa najvišim međunarodnim standardima, u cilju zaštite jedinstvene i izvorne prirode Durmitora. Sinergija znanja nauke, kulture i angažovanje cjelokupnog društva očuvaće temeljne vrijednosti i odrediti najbolje perspektive za održivi razvoj ovog izuzetnog područja.* |

## **3.2. STRATEŠKI CILJEVI ZA UPRAVLJANJE NP DURMITOR**

Strateško opredjeljenje Plana se zasniva na setu strateških oblasti i u vezi sa tim definisanih ciljeva. Ovakvim pristupom obezbjeđuje se neometano funkcionisanje i integrisanje različitih ciljeva u jednu cjelinu.

Postavljeni koncept čini set strateških oblasti:

1. **Istraživanje, praćenje, obnova i unapređenje ekosistema, staništa i vrsta**
2. **Očuvanje, unapređenje i promocija kulturno-istorijskih i etnografskih vrijednosti i potencijala**
3. **Edukacija, interpretacija i promocija prirodnih i kulturnih vrijednosti Parka;**
4. **Turizam zasnovan na aktivnom odmoru u prirodi**
5. **Saradnja sa nacionalnim i međunarodnim organizacijama i institucijama i lokalnim zajednicama**
6. **Efikasna kontrola prostora Parka.**

Definisanjem ovih strateških oblasti, omogućava se povezivanje različitih ciljeva, što je neophodan preduslov za uspješno i efikasno upravljanje prostorom Parka. Ovako postavljen koncept upućuje na zaključak da je ovaj prostor predisponiran za model održivog korišćenja.

## **3.3. PROGRAM UPRAVLJANJA ZA 2025. GODINU – DINAMIKA I REALIZACIJA**

Strateške oblasti i ciljevi u Programu upravljanja izvedene su iz Plana upravljanja NP Durmitor 2021-2025. godine. Numeracija ciljeva i aktivnosti u narednim tabelama identična je sa numeracijom u tabelama Implementacije Plana upravljanja NP Durmitor 2021-2025.

|  |  |
| --- | --- |
| **Strateška oblast 1: Istraživanje, praćenje, obnova i unapređenje ekosistema, staništa i vrsta** | |
| **Cilj 1.1.** | **Unapređenje informacione baze podataka o flori Nacionalnog Parka kroz literaturni i terenski rad , softverska nadogradnja i**  **stručno usavršavanje saradnika** |
| ***Indikator cilja: Funkcionalna baza podataka o flori unapređenja (kvalitativno i kvantitativno) sa brojem novih unosa u odnosu na prethodni planski period*** | |
| **Aktivnost 1.1.4** | **Izvršiti analizu literaturnih i terenskih podataka unijetih**  **u bazu** |
| *Indikator aktivnosti* | *Izvještaj o analizi i reviziji podataka o flori sa akcentom na prioritetne vrste* |
| Opis aktivnosti i njen prioritet | Izvršiće se analiza literaturnih i terenskih podataka, koji su se kontinuirano unosili u bazu i nomenklaturno usklađivali, i time obezbijediti podaci značajni za sagledavanje stanja florističkog diverziteta NP Durmitor, po osnovu brojnosti, zastupljenosti, distribucije, konzervacijskog statusa, sa akcentom na nacionalno značajne vrste (endemi, zakonom zaštićene) i međunarodno značajne vrste i njihova staništa (IUCN Crvene liste, Bernska konvencija, EU Habitat direktiva, IPA, CITES).  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Aktivnost 1.1.5** | **Uraditi karte distribucije za prioritetne vrste** |
| *Indikator aktivnosti* | *Broj mapa distribucije prioritetnih vrsta* |
| Opis aktivnosti i njen prioritet | Primjenom Qgis i Google earth programa izradiće se mape distribucije za odabrane rijetke taksone, od nacionalnog i/ili međunarodnog značaja.  Prioritet 2 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Cilj 1.2** | **Utvrđeno nulto stanje 4060 planinskih i borealnih vriština, prelaznih i alkalnih tresava- potencijalnih NATURA 2000 staništa** |
| ***Indikator cilja: Broj kartiranih potencijalnih NATURA 2000 staništa i definisano stanje dijagnostičkih vrsta*** | |
| **Aktivnost 1.2.1** | **Kartirati stanišni tip 4060 planinske i borealne vrištine i sprovesti analizu stanja** |
| *Indikator aktivnosti* | *Urađene mape distribucije za stanišni tip 4060* |
| Opis aktivnosti i njen prioritet | Identifikacija staništa će se raditi u skladu sa Priručnikom za identifikaciju tipova staništa Crne Gore od značaja za Evropsku Uniju. Biće određene: dijagnostičke vrste, njihova pokrovnost, pratilice i reprezentativnost. Dobiće se podaci za monitoring i prema potrebi sprovoditi mjere za sprječavanje vegetacijske sukcesije.  Prioritet 1 |
| Vrijeme realizacije | Treći kvartal |
| Potrebno za realizaciju | Tri terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *135,00€*  *Budžet CG* |
| **Aktivnost 1.2.2** | **Izraditi analizu stanja dijagnostičkih vrsta na stanišnom tipu 4060** |
| *Indikator aktivnosti* | *Izvještaj o stanju dijagnostičkih vrsta za stanišni tip 4060* |
| Opis aktivnosti i njen prioritet | Uspostaviće se monitoring dijagnostičkih vrsta u svrhu očuvanja povoljnih stanišnih uslova za ciljne i ostale značajne vrste habitat  Prioritet 1 |
| Vrijeme realizacije | Treći kvartal |
| Potrebno za realizaciju | Tri terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| Napomena | Tereni će se realizovati u sklopu aktivnosti 1.2.1 |
| *Troškovi realizacije i izvori finansiranja* | *0,00€* |
| **Aktivnost 1.2.3** | **Dati kartografski prikaz stanišnih tipova (7140, 7230 i 6410) na Barnom jezeru, sprovesti monitoring sukcesije i dati mjere njihovog očuvanja** |
| *Indikator aktivnosti* | *Urađene mape distribucije za stanišni tip 7140, 7230 i 6410* |
| Opis aktivnosti i njen prioritet | Identifikacija staništa će se raditi u skladu sa Priručnikom za identifikaciju tipova staništa Crne Gore od značaja za Evropsku Uniju. Odrediće se granice, dobiće se podaci za monitoring i prema potrebi sprovoditi mjere za sprječavanje vegetacijske sukcesije. Prioritet 1 |
| Vrijeme realizacije | Treći kvartal |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *90,00€*  *Budžet CG* |
| **Cilj 1.3** | **Unaprijeđen sistem kontrole ubiranje divlje flore u komercijalne svrhe** |
| ***Indikator cilja: Broj evidentiranih kontrolisaniih kontrola kroz aplikaciju*** | |
| **Aktivnost 1.3.3** | **Kontrolisati stanje na terenu i unositi terenske podatke u bazu podataka** |
| *Indikator aktivnosti* | *Broj izvršenih kontrola.*  *Broj terenskih podataka unijetih u bazu* |
| Opis aktivnosti i njen prioritet | Svi podaci koji se odnose na ubiranje divlje flore u komercijalne svrhe, dobijeni radom nadzornika na terenu, korišćenjem mobilne aplikacije, biće unijeti u Excel bazu podataka.  Prioritet 1 |
| Vrijeme realizacije | Drugi, treći i četvrti kvartal |
| Potrebno za realizaciju | Javna nabavka, Mobilna aplikacija, organizovanje obuke za nadzornike |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| Napomena | Aktivnost se nadovezuje na Aktivnosti 1.3.1. i 1.3.2., čije realizacije se očekuju do kraja 2024. godine. |
| *Troškovi realizacije i izvori finansiranja* | *0,00€* |
| **Aktivnost 1.3.4** | **Izvršiti analizu stanja i mapirati staništa na kojima je vršeno ubiranje** |
| *Indikator aktivnosti* | *Izvještaj o stanju sa mapom staništa koja su pod pritiskom* |
| Opis aktivnosti i njen prioritet | Izvršiće se analiza podataka sa terena, unijetih u Exel bazu, i mapirati staništa koja su pod pritiskom ubiranja divlje flore u komercijalne svrhe.  Prioritet 1 |
| Vrijeme realizacije | Četvrti kvartal |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj, Služba fizičke zaštite NP |
| Napomena | Analiza će biti prikaz stanja za 2025. godinu, jer prethodne Aktivnosti 1.3.1., 1.3.2. i 1.3.3., na koje se nadovezuje, nijesu realizovane u predviđenom planskom periodu. |
| *Troškovi realizacije i izvori finansiranja* | *0,00€* |
| **Cilj 1.4** | **Očuvani šumski ekosistemi** |
| ***Indikator cilja: Šumski ekosistemi bez negativnih pritisaka*** | |
| **Aktivnost 1.4.1** | **Pratiti zdravstveno stanje šumskih ekosistema na odabranim bioindikatorskim tačkama** |
| *Indikator aktivnosti* | *Izvještaj o sprovedenom monitoringu na mreži bioindikacijskih tačaka* |
| Opis aktivnosti i njen prioritet | Na bioindikacijskim tačkama izvršiće se prikupljanje podataka o opštem zdravstvenom stanju šumskih ekosistema na prostoru PC Žabljak I.  Prioritet 1 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | *150,00€*  *Budžet CG* |
| **Aktivnost 1.4.3** | **Sprovoditi sanitarno-higijenske aktivnosti** |
| *Indikator aktivnosti* | *Količina doznačene drvne mase u šumskim ekosistemima* |
| Opis aktivnosti i njen prioritet | Izvršiće se obilježavanje četinarskih i lišćarskih stabala sa izrazitim simptomima zaraze, izvaljena i suva stabla, snjegolomovi i vjetrolomovi, prevršena i oštećena stabla, koja nemaju mogućnost daljeg razvoja u cilju zaštite i unapređenja šumskih ekosistema. Aktivnost će se sprovoditi na osnovu izvještaja Službe zaštite sa terena nakon čega stručna služba preduzima dalje mjere.  Izvršiće se prodaja ogrjeva lokalnom stanovništvu sa teritorije Parka od sanitarno doznačenih stabala.  Po potrebi, izvršiće se popunjavanje šumskih ekosistema sadnjom sadnica u količini od 1000 sadnica smrče i jele, starosti 2+0 i 2+2.  Prioritet 1 |
| Vrijeme realizacije | Kontinuirano |
| Potrebno za realizaciju | Sedam terenskih izlazaka, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | *250,00€*  *Budžet CG* |
| **Aktivnost 1.4.4** | **Sprovoditi mjere zaštite od požara** |
| *Indikator aktivnosti* | *Izvršena nabavka protiv požarne opreme u skladu sa Planom zaštite i spašavanja* |
| Opis aktivnosti i njen prioritet | U cilju preventivnih mjera zaštite, kao i efikasnog reagovanja, izvršiće se nabavka potrebne opreme, instalacija potrebne infrastrukture i distanciono praćenje požara uz pomoć GIS tehnologije.  Prioritet 1 |
| Vrijeme realizacije | Kontinuirano |
| Potrebno za realizaciju | Tri terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | *5000,00€*  *Budžet CG* |
| **Aktivnost 1.4.6** | **Sprovoditi biološke i biotehničke mjere zaštite šuma** |
| *Indikator aktivnosti* | *Nabavljena adekvatna biohemijska sredstva i izvještaj o sprovedenim mjerama zaštite* |
| Opis aktivnosti i njen prioritet | Izvršiće se nabavka bioloških sredstava za zaštitu četinarskih šuma od parazitske gljive *Heterobasidion annosum* (Penofil).  Prioritet 4 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| Napomena | Realizacija aktivnosti zavisi od dostupnosti bioloških preparata na tržištu. |
| *Troškovi realizacije i izvori finansiranja* | *5000,00€*  *Budžet CG* |
| **Aktivnost 1.4.7** | **Sprovoditi mjere gajenja i sanacije degradiranih šuma** |
| *Indikator aktivnosti* | *Posječena izgorela šuma izražena u m², pripremljen teren za pošumljavanje uklanjanjem korova i uspostavljanjem šumskog reda i posađeno 200 autohtonih sadnica.* |
| Opis aktivnosti i njen prioritet | Izvršiće se sanacija degradiranih šumskih ekosistema, nastalih uslijed požara i drugih biotičkih i abiotičkih faktora. Izvršiće se uklanjanje izgorelih i oštećenih stabala, pošumljavanje sa autohtonim sadnicama i druge meliorativne aktivnosti u cilju obnove degradiranih površina na području kanjona rijeke Tare.  Prioritet 2 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| Napomena | Sanacija lokacija će se realizovati kroz projekat Forest Connect |
| *Troškovi realizacije i izvori finansiranja* | *1500,00€*  *donacija* |
| **Aktivnost 1.4.8** | **Sprovoditi monitoring i adekvatne mjere prilagođavanja i adaptacije i obuka u cilju ublažavanja efekata klimatskih promjena** |
| *Indikator aktivnosti* | *Izvještaj o sprovedenom monitoringu* |
| Opis aktivnosti i njen prioritet | Sprovodiće se mjere adaptacije i prilagođavanja šumskih ekosistema na globalne promjene klime, kao i kontinuirani monitoring šumskih ekosistema.  Prioritet 3 |
| Vrijeme realizacije | Kontinuirano |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| Napomena | Aktivnost se djelimično poklapa sa aktivnostima 1.4.3. 1.4.7. i 1.4.9. Imajući u vidu finansijske resurse, nije izvodljivo sprovesti sve aktivnosti u potpunosti. Kako se planira od donatorskih fondova obezbijedili potrebna sredstva, tako će se pristupiti konkretnim i odgovarajućim mjerama zaštite, fokusirajući se na prilagođavanje i adaptaciju na klimatske promjene. |
| *Troškovi realizacije i izvori finansiranja* | *1000,00€*  *Budžet CG* |
| **Aktivnost 1.4.9** | **Sprovoditi monitoring potkornjaka i parazitskih i saprofitskih gljiva** |
| *Indikator aktivnosti* | *Postavljene feromonske klopke i izrađen izvještaj o prikupljenom materijalu* |
| Opis aktivnosti i njen prioritet | Izvršiće se postavljanje feromonskih klopki u cilju praćenja brojnosti potkornjaka, procijene rizika od prenamnoženja i smanjivanja brojnosti štetnih vrsta potkornjaka. Feromonske klopke će se postaviti u okolini „žarišta“ suvih četinarskih stabala koja se smatraju kao najrizičnija za pojavu prenamnoženja potkornjaka.  Prioritet 1 |
| Vrijeme realizacije | Kontinuirano |
| Potrebno za realizaciju | Nabavka feromonskih klopki i feromona, četiri terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | *100,00€*  *Budžet CG* |
| **Cilj 1.5** | **Utvrđeno nulto stanje dnevnih leptira** |
| ***Indikator cilja: Ček lista dnevnih leptira na području Parka*** | |
| **Aktivnost 1.5.1.** | **Istražiti i dopuniti literaturne podatke o fauni Lepidoptera** |
| *Indikator aktivnosti* | *Broj unesenih podataka u bazi* |
| Opis aktivnosti i njen prioritet | Istraživanje literaturnih podataka o prisutnosti Lepidoptera, kao i dopunjavanje baze podataka monitoringom.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za faunu beskičmenjaka |
| *Troškovi realizacije i izvori finansiranja* | *0,00€* |
| **Aktivnost 1.5.2.** | **Odrediti nulto stanje dnevnih leptira na području Parka** |
| *Indikator aktivnosti* | Izvještaj o nultom stanju dnevnih leptira |
| Opis aktivnosti i njen prioritet | Realizovaće se terenska istraživanja u cilju određivanja nultog stanja dnevnih leptira na području Parka, sa posebnim osvrtom na zakonom zaštićene i Natura 2000 vrste.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Tri terenskih izlazaka, službeno vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost će se realizovati ukoliko se popuni radno mjesto stručni saradnik za faunu beskičmenjaka |
| *Troškovi realizacije i izvori finansiranja* | 270,00€  *Budžet CG* |
| **Cilj 1.6** | **Urediti sportski ribolov na durmitorskim jezerima** |
| ***Indikator cilja: Na durmitorskim jezerima je regulisan sportski ribolov i evidencija ulova; Crno jezero je poribljeno adekvatnim brojem pastrmki***. | |
| **Aktivnost 1.6.1** | **Vršiti analizu stanja ihtiofaune i u skladu sa potrebama sportskog ribolova poribljavati Crno jezero** |
| *Indikator aktivnosti* | *Izvještaj o stanju ihtiofaune durmitorskih jezera; Izvještaj o količini pastrmke kojom je poribljeno Crno jezero za potrebe sportskog ribolova* |
| Opis aktivnosti i njen prioritet | Vršiti monitoring ihtiofaune i dalje postupati u skladu sa rezultatima monitoringa.  Prioritet 2 |
| Vrijeme realizacije | Kontinuirano |
| Potrebno za realizaciju | Službeno auto, smještaj, terenski izlasci |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Aktivnost 1.6.2** | **Evidentirati ulov i unositi podatke u jedinstvenu bazu koju vodi Ministarstvo poljoprivrede, šumarstva i vodoprivrede** |
| *Indikator aktivnosti* | *Broj unesenih dozvola i ulova u bazu* |
| Opis aktivnosti i njen prioritet | Vršiće se unos podataka kroz aplikaciju kojom se ažurira baza koju vodi Ministarstvo.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | 3 uređaja sa aplikacijom |
| Odgovornost | Ministarstvo poljoprivrede, šumarstva i vodoprivrede, Služba za zaštitu prirodne i kulturne baštine i održivi razvoj, direktor Parka |
| *Troškovi realizacije i izvori finansiranja* | 0,00€ |
| **Aktivnost 1.6.3** | **Odrediti lokacije sa kojih će se obavljati sportski ribolov** |
| *Indikator aktivnosti* | *Broj lokacije za obavljanje sportskog ribolova* |
| Opis aktivnosti i njen prioritet | Uzimajući u obzir zone zaštite, i na osnovu Uredbe Ministarstva, ribolov je dozvoljen samo na rijeci Tari i na Crnom jezeru.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Terenski rad Službe zaštite |
| Odgovornost | Služba za zaštitu prirodne i kulturne baštine i održivi razvoj, direktor Parka |
| *Troškovi realizacije i izvori finansiranja* | 0,00€ |
| **Aktivnost 1.6.4** | **Izraditi edukativni materijal i postaviti table sa obavještenjima na određenim lokalitetima** |
| *Indikator aktivnosti* | *Izrađen edukativni materijal; Pripremljena informacija za informativne table i postavljene informativne table, veza Aktivnost 4.1.10* |
| Opis aktivnosti i njen prioritet | U skladu sa zakonom pripremljena je informacija o načinima obavljanja sportskog ribolova, za potrebe izrade informativnih tabli.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj, direktor Parka |
| Napomena | Aktivnost je realizovana tokom 2023.godine |
| *Troškovi realizacije i izvori finansiranja* | *0,00€* |
| **Cilj 1.7** | **Inventarizacija vodozemaca i gmizavaca** |
| ***Indikator cilja: Ček lista vodozemaca i gmizavaca na području Parka*** | |
| **Aktivnost 1.7.1** | **Istražiti i sakupiti literaturne podatke o fauni vodozemaca i gmizavaca** |
| *Indikator aktivnosti* | *Sakupljeni podaci o prethodnim istraživanjima herpetofaune* |
| Opis aktivnosti i njen prioritet | Objedinjeni i prikupljeni podaci o prethodnim istraživanjima herpetofaune i upoređivanje sa stanjem na terenu.  Prioritet 1 |
| Vrijeme realizacije | Kontinuirano |
| Potrebno za realizaciju | Angažovanje eksperta za batraho i herpetofaunu |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *0,00€* |
| **Aktivnost 1.7.2** | **Odrediti distribuciju vodozemaca i gmizavaca na području Parka** |
| *Indikator aktivnosti* | *Utvrdiće se broj vrsta herpetofaune i njihovo stanje na terenu i dokumentovati kroz Izvještaje o monitoringu* |
| Opis aktivnosti i njen prioritet | Realizovaće se terenska istraživanja u cilju inverterizacije faune vodozemaca i gmizavaca sa posebnim osvrtom na zakonom zaštićene i Natura vrste.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci (minimum 10), Angažovanje eksperta za batraho i herpetofaunu. |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *270,00€*  *Budžet CG* |
| **Cilj 1.8** | **Izvršiti reintrodukciju tritona u ledničkim jezerima** |
| ***Indikator cilja: Uspješna reintrodukcija tritona u Velikom Škrčkom i Modrom jezeru*** | |
| **Aktivnost 1.8.1** | **Izvršiti reintrodukciju tritona iz Malog Škrčkog jezera u Veliko Škrčko jezero** |
| *Indikator aktivnosti* | *Broj reintrodukovanih jedinki u Škrčko jezero* |
| Opis aktivnosti i njen prioritet | Vršiti monitoring tritona iz Malog Škrčkog u Veliko Škrčko jezero, i dalje postupati u skladu sa rezultatima monitoringa.  Prioritet 2 |
| Vrijeme realizacije | Treći kvartal |
| Potrebno za realizaciju | Angažovanje eksperta za batraho i herpetofaunu |
| Odgovornost | Služba za zaštitu prirodne i kulturne baštine i održivi razvoj |
| Napomena | Realizacija aktivnosti reintrodukcije zahtjeva dozvolu Agencije za zaštitu životne sredine i angažovanje stručnog saradnika za herpetofaunu. |
| *Troškovi realizacije i izvori finansiranja* | *0,00€* |
| **Aktivnost 1.8.2** | **Izvršiti reintrodukciju tritona iz Valovitog u Modro jezero** |
| *Indikator aktivnosti* | *Broj reintrodukovanih jedinki u Modro jezero* |
| Opis aktivnosti i njen prioritet | Vršiti monitoring tritona u Valovitom i Modrom jezeru, i dalje postupati u skladu sa rezultatima monitoringa. Odrediće se nulto stanje biodiverziteta koje će pokazati da li je moguće izvršiti reintrodukciju.  Prioritet 4 |
| Vrijeme realizacije | Treći kvartal |
| Potrebno za realizaciju | Angažovanje eksperta za batraho i herpetofaunu |
| Odgovornost | Služba za zaštitu prirodne i kulturne baštine i održivi razvoj |
| Napomena | Tokom 2023. JPNPCG se obratilo Agenciji za zaštitu životne sredine za dozvolu za sprovođenje ove aktivnosti. Od Agencije je dobijeno mišljenje da je neophodno uraditi istraživanje „nultog stanja biodiverziteta" Modrog jezera i njegove okoline, kako bi se na osnovu nje moglo dati mišljenje u vezi reintrodukcije.  Potrebno je angažovanje stručnog saradnika za herpetofaunu. |
| *Troškovi realizacije i izvori finansiranja* | *5.000,00€*  *Budžet CG* |
| **Cilj 1.9** | **Stabilne populacije značajnih vrsta gnjezdarica** |
| ***Indikator cilja: Očuvane ključne (kišobran) vrste ptica i njihova staništa*** | |
| **Aktivnost 1.9.2.** | **Sprovoditi monitoring gnjezdarica** |
| *Indikator aktivnosti* | *Izvještaji sprovedenog monitoringa* |
| Opis aktivnosti i njen prioritet | Na osnovu protokola, pratiće se stanje značajnih vrsta gnjezdarica na području Parka.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Četiri terenska izlazaka, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | *225,00€*  *Budžet CG* |
| **Aktivnost 1.9.3.** | **Definisati mjere konzervacije za ciljne vrste gnjezdarica** |
| *Indikator aktivnosti* | *Izrađen akcioni plan konzervacionih mjera za vrste: Tetrao urogallus, Bonasa bonasia, Strix uralensis, Aegolius funereus, Alectoris graeca* |
| Opis aktivnosti i njen prioritet | Na osnovu protokola, pratiće se stanje značajnih vrsta gnjezdarica na području Parka, i izraditi akcioni plan konzervacionih mjera za određene vrste.  Prioritet 2 |
| Vrijeme realizacije | Drugi i treći kvartal |
| Potrebno za realizaciju | Četiri terenska izlazaka, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj |
| Napomena | Tereni će se realizovati u sklopu aktivnosti 1.9.2 |
| *Troškovi realizacije i izvori finansiranja* | *0,00€* |
| **Cilj 1.10** | **Očuvane populacije slijepih miševa** |
| ***Indikator cilja:*** ***Broj istraženih objekata važnih za očuvanje kolonija slijepih miševa i sprovedene mjere zaštite ugroženih kolonija*** | |
| **Aktivnost 1.10.2** | **Istražiti rasprostranjenost i utvrditi važna područja za očuvanje slijepih miševa** |
| *Indikator aktivnosti* | *Izrađene mape distribucije vrsta i njihovih skloništa* |
| Opis aktivnosti i njen prioritet | Primjenom nevidljivih mreža i ultrazvučnom detekcijom utvrdiće se rasprostranjenost slijepih miševa i odrediti najznačajnija staništa na prostoru Parka.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlazak |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 400,00*€*  *Budžet CG* |
| **Aktivnost 1.10.3** | **Utvrditi faktore ugrožavanja i po potrebi sprovesti mjere očuvanja kolonija slijepih miševa** |
| *Indikator aktivnosti* | *Definisani faktori ugrožavanja i broj zaštićenih skloništa* |
| Opis aktivnosti i njen prioritet | U odnosu na prethodni period definisaće se faktori ugrožavanja populacije slijepih miševa na teritoriji Parka i definisaće se potrebne mjere konzervacije.  Prioritet 1 |
| Vrijeme realizacije | Četvrti kvartal |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00*€* |
| **Cilj 1.11** | **Utvrđeno stanje vrsta iz porodice kuna** |
| ***Indikator cilja:*** ***Izrađena lista prisutnih vrsta sa mapom distribucije i ocjenom stanja populacija*** | |
| **Aktivnost 1.11.1** | **Nabavka opreme za istraživanje Mustelidae (foto zamke, živolovke)** |
| *Indikator aktivnosti* | *Izvršena nabavka živolovki* |
| Opis aktivnosti i njen prioritet | Izvršiti nabavku živolovki za istraživanje Mustelidae.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Služba za zaštitu prirodne i kulturne baštine i održivi razvoj |
| Napomena | Aktivnost se prenosi iz prethodnih godina. |
| *Troškovi realizacije i izvori finansiranja* | 600,00*€*  *Budžet CG* |
| **Aktivnost 1.11.2** | **Monitoring stanja vrsta iz porodice kuna** |
| *Indikator aktivnosti* | *Izvještaj monitoringa o stanju vrsta iz porodice kuna* |
| Opis aktivnosti i njen prioritet | Terenskim istraživanjem utvrdiće se stanje populacija familije Mustelidae i predložiće se mjere očuvanja i zaštite. |
| Vrijeme realizacije | Treći i četvrti kvartal. |
| Potrebno za realizaciju | Terenski izlasci (minimum 10) |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Aktivnost 1.11.3** | **Izvršiti kartiranje potencijalnih staništa porodica kuna** |
| *Indikator aktivnosti* | *Izrađene mape distribucije potencijalnih staništa* |
| Opis aktivnosti i njen prioritet | Uradiće se lista prisutnih vrsta Mustelidae i kartiraće se i evidentirati njihova najznačajnija staništa u Parku.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Cilj 1.12** | **Utvrđeni koridori i staništa krupnih sisara** |
| ***Indikator cilja: Identifikovani koridori i staništa za krupne sisare na prostoru Parka sa mapom distribucije*** | |
| **Aktivnost 1.12.4** | **Sprovoditi monitoring krupnih sisara** |
| *Indikator aktivnosti* | Izvještaj o sprovedenom monitoringu i mapirani koridori |
| Opis aktivnosti i njen prioritet | Terenskim istraživanjima utvrdiće se stanje populacija krupnih sisara i mapiraće se njihova staništa.  Kroz projekat „ForestConnect” planirano je markiranje jedne jedinke mrkog medvjeda u svrhu istraživanja i praćenja. Utvrdiće se i faktori koji negativno utiču na sisare i njihova staništa.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci (minimum 20).  Terenski rad za potrebe markiranja medvjeda i praćenja putem radio ogrlice. |
| Odgovornost | Služba za zaštitu prirodne i kulturne baštine i održivi razvoj, Služba za projekte i međunarodnu saradnju |
| Napomena | Dio troškova koji se odnose na realizaciju Forest Connecta doniraće se iz sredstava koja se obezbjeđuju iz projekta i to 6.000,00€ |
| *Troškovi realizacije i izvori finansiranja* | 700,00€  *Budžet CG* |
| **Cilj 1.13** | **Obezbijeđena prihrana za krupne sisare tokom zimskih mjeseci** |
| ***Indikator cilja:*** ***Uspostavljena funkcionalna hranilišta*** | |
| **Aktivnost 1.13.1** | **Vršiti prihranu krupnih sisara tokom zimskih mjeseci na hranilištima** |
| *Indikator aktivnosti* | *Količina utrošene hrane i soli* |
| Opis aktivnosti i njen prioritet | Utvrdiće se solila za divokoze i srne u procjepima stijena i pukotina. Hranilišta su napravljena tokom 2024 godine. |
| Vrijeme realizacije | Kontinuirano |
| Potrebno za realizaciju | Kupovina soli, izlazak na teren |
| Odgovornost | Direktor Parka, Služba fizičke zaštite |
| Napomena | Aktivnost će se realizovati samo ukoliko Uprava za bezbjednost hrane, veterinu i fitosanitarne poslove procjeni da je prihrana bezbjedna (prihrana je na apel Uprave trenutno obustavljena zbog rizika širenja afričke svinjske kuge). |
| *Troškovi realizacije i izvori finansiranja* | 0,00€ |
| **Aktivnost 1.13.2** | **Izgraditi nova hranilišta i solila** |
| *Indikator aktivnosti* | *Izgrađena dva hranilišta i četiri solila* |
| Opis aktivnosti i njen prioritet | Hranilišta napravljena tokom 2024 godine.  Prioritet 1. |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor Parka, Služba fizičke zaštite |
| Napomena | Aktivnost će se realizovati samo ukoliko Uprava za bezbjednost hrane, veterinu i fitosanitarne poslove procjeni da je prihrana bezbjedna (prihrana je na apel Uprave trenutno obustavljena zbog rizika širenja afričke svinjske kuge). |
| *Troškovi realizacije i izvori finansiranja* | 800,00€  *Budžet CG* |
| **Cilj 1.14** | **Zaštita i održivo korišćenje vodenih resursa** |
| ***Indikator cilja: Ekološki kvalitet vode je na zadovoljavajućem nivou*** | |
| **Aktivnost 1.14.1** | **Monitoring hidroloških objekata** |
| *Indikator aktivnosti* | *Ispitan kvalitet vode Crnog jezera, obezbijeđena dugoročna zaštita i održivo korišćenje* |
| Opis aktivnosti i njen prioritet | U saradnji sa Zavodom za hidrometeorologiju i seizmologiju i Upravom za vode, vršiće se monitoring hidroloških objekata u skladu sa važećom Zakonskom regulativom.  Prioritet 2 |
| Vrijeme realizacije | Kontinuirano |
| Potrebno za realizaciju | Prikupiti zvanične podatke, po potrebi trenski izlasci, terensko vozilo, smještaj |
| Odgovornost | Zavod za hidrometeorologiju i seizmologiju; Uprava za vode; Služba za zaštitu prirodne i kulturne baštine i održivi razvoj, direktor Parka. |
| *Troškovi realizacije i izvori finansiranja* | 0,00*€* |
| **Strateška oblast 2: Očuvanje, unapređenje i promocija kulturno-istorijskih i etnografskih vrijednosti i potencijala** | |
| **Cilj 2.1** | **Očuvana materijalna kulturna baština** |
| ***Indikator cilja: Broj Istraženih i valorizovanih elemenata materijalne kulturne baštine Parka*** | |
| **Aktivnost 2.1.2** | **Inicirati i učestvovati u projektima istraživanja, sprovođenja mjera zaštite i prezentovanja kulturnog nasljeđa, koje implementiraju nadležne institucije** |
| *Indikator aktivnosti* | *Broj realizovanih projekata i sprovedenih mjera zaštite* |
| Opis aktivnosti i njen prioritet | Sa stručnim timom Centra za konzervaciju i arheologiju Crne Gore obaviće se arheološko rekognosciranje potencijalnih arheoloških lokaliteta na prostoru Parka i užeg okruženja, kao prva faza budućih detaljnih istraživanja i iskopavanja.  Prioritet 2 |
| Vrijeme realizacije | Kontinuirano |
| Potrebno za realizaciju | Angažovanje eksperta za materijalnu kulturnu baštinu |
| Odgovornost | Služba za zaštitu prirodne i kulturne baštine i održivi razvoj, direktor JPNPCG |
| Napomena | U Služba za zaštitu prirodne i kulturne baštine i održivi razvoj nije sistematizovano radno mjesto stručnog saradnika za materijalno kulturno nasljeđe. S tim u vezi angažovaće se ekspert kako bi se realizovale programske aktivnosti koje se odnose na ciljeve 2.1 i 2.2 |
| *Troškovi realizacije i izvori finansiranja* | *0,00€* |
| **Aktivnost 2.1.3** | **Pokretati inicijative za uspostavljanje zaštite kulturnih dobara** |
| *Indikator aktivnosti* | *Broj pokrenutih inicijativa. Broj zaštićenih kulturnih dobara* |
| Opis aktivnosti i njen prioritet | Relevantnim institucijama uputiće se inicijativa za uspostavljanje zaštite kulturnog dobra, na osnovu istraživačkih nalaza, osobenosti i značaja koje ima to kulturno dobro.  Prioritet 1 |
| Vrijeme realizacije | Kontinuirano |
| Potrebno za realizaciju | Angažovanje eksperta za materijalnu kulturnu baštinu |
| Odgovornost | Služba za zaštitu prirodne i kulturne baštine i održivi razvoj, direktor JPNPCG |
| Napomena | U Služba za zaštitu prirodne i kulturne baštine i održivi razvoj nije sistematizovano radno mjesto stručnog saradnika za materijalno kulturno nasljeđe. S tim u vezi angažovaće se ekspert kako bi se realizovale programske aktivnosti koje se odnose na ciljeve 2.1 i 2.2 |
| *Troškovi realizacije i izvori finansiranja* | *0,00€* |
| **Cilj 2.2** | **Prezentacija materijalne kulturne baštine Parka** |
| ***Indikator cilja: Broj promovisanih i prezentovanih elemenata materijalne kulturna baština Parka*** | |
| **Aktivnost 2.2.1** | **Prikupljati stariju foto građu i umjetničke slike akademskih likovnih stvaralaca u digitalnoj formi** |
| *Indikator aktivnosti* | *Broj digitalizovanih elemenata* |
| Opis aktivnosti i njen prioritet | Prikupiće se starija foto građa i umjetničke slike akademskih likovnih stvaralaca u digitalnoj formi.  Prioritet 1 |
| Vrijeme realizacije | Kontinuirano |
| Potrebno za realizaciju | Angažovanje eksperta za materijalnu kulturnu baštinu |
| Odgovornost | Služba za zaštitu prirodne i kulturne baštine i održivi razvoj, direktor JPNPCG |
| Napomena | U Služba za zaštitu prirodne i kulturne baštine i održivi razvoj nije sistematizovano radno mjesto stručnog saradnika za materijalno kulturno nasljeđe. S tim u vezi angažovaće se ekspert kako bi se realizovale programske aktivnosti koje se odnose na ciljeve 2.1 i 2.2 |
| *Troškovi realizacije i izvori finansiranja* | *0,00€* |
| **Aktivnost 2.2.2** | **Organizovati tematske izložbe povodom značajnih datuma** |
| *Indikator aktivnosti* | *Broj organizovanih tematskih izložbi* |
| Opis aktivnosti i njen prioritet | Organizovaće se tematske izložbe povodom značajnih datuma, na prijedlog angažovanog eksperta za materijalnu kulturnu baštinu.  Prioritet 1 |
| Vrijeme realizacije | Kontinuirani |
| Potrebno za realizaciju | Angažovanje eksperta za materijalnu kulturnu baštinu |
| Odgovornost | Služba za zaštitu prirodne i kulturne baštine i održivi razvoj, direktor JPNPCG |
| Napomena | U Služba za zaštitu prirodne i kulturne baštine i održivi razvoj nije sistematizovano radno mjesto stručnog saradnika za materijalno kulturno nasljeđe. S tim u vezi angažovaće se ekspert kako bi se realizovale programske aktivnosti koje se odnose na ciljeve 2.1 i 2.2 |
| *Troškovi realizacije i izvori finansiranja* | *500,00€*  *Budžet CG* |
| **Cilj 2.3** | **Zaštita i prezentacija nematerijalne kulturne baštine** |
| ***Indikator cilja: Broj zaštićenih, valorizovanih i promovisanih elemenata nematerijalne kulturne baštine*** | |
| **Aktivnost 2.3.1** | **Inventarisati nematerijalnu kulturnu baštinu Parka** |
| *Indikator aktivnosti* | *Broj popisanih elemenata nematerijalne kulturne baštine* |
| Opis aktivnosti i njen prioritet | Inventarisati nematerijalnu kulturnu baštinu Parka, gdje bi prikupljena dokumentacija imala osim popunjavanja relevantne baze podataka, bila iskorišćena i za potrebe upisa novog elementa u Nacionalni registar nematerijalnog kulturnog nasljeđa Crne Gore.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci 3 troškovi prevoza i smještaj |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 400,00€  *Budžet CG* |
| **Aktivnost 2.3.2** | **Prikupiti podatke od nosilaca nematerijalnih kulturnih dobara** |
| Indikator aktivnosti | *Broj nosilaca nematerijalnih kulturnih dobara* |
| Opis aktivnosti i njen prioritet | Prikupiće se podaci od pojedinaca koji čuvaju znanja, vještine i umijeća NKN.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlasci 2 prevoz , smještaj |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 300,00€  *Budžet CG* |
| **Aktivnost 2.3.3** | **Popunjavati upitnike za identifikaciju elemenata nematerijalnog kulturnog nasljeđa** |
| *Indikator aktivnosti* | *Broj popunjenih upitnika* |
| Opis aktivnosti i njen prioritet | Popunjavanje obrazaca u vidu Upitnika za svaki evidentirani elemenat NKN.  Prioritet 1 |
| Vrijeme realizacije | Treći i četvrti kvartal |
| Potrebno za realizaciju | Posjeta CNBĐC na Cetinju kao i Arhiv |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 2.3.4** | **Inicirati ka Upravi za zaštitu kulturnih dobara uspostavljanje zaštite, na osnovu istraživačkih nalaza, zaštitu nematerijalnog kulturnog dobra** |
| *Indikator aktivnosti* | *Broj inicijativa i broj zaštićenih elemenata nematerijalnog kulturnog dobra* |
| Opis aktivnosti i njen prioritet | Aktivnost uslovljena istraživačkim nalazima na terenu (jer svaki elemenat NKN ne podrazumijeva zakonsku zaštitu) i zavisi od stručne procjene.  Prioritet 2 |
| Vrijeme realizacije | Kontinuirano |
| Potrebno za realizaciju | Dva terenska izlaska |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 100,00€  *Budžet CG* |
| **Aktivnost 2.3.5** | **Organizovati manifestacije i učestvovati na sajmovima, izložbama i kulturno-umjetničkim programima koji se oslanjaju na etnografsko nasljeđe** |
| *Indikator aktivnosti* | *Broj organizovanih manifestacija i tematskih sajmova* |
| Opis aktivnosti i njen prioritet | Unaprijediti NKN kroz organizovanje manifestacija od posebnog značaja za Park, kao i sajmova, izložbi i kulturno-umjetničkih programa koji promovišu ljude, njihov način života, lokalnu gastronomiju muziku, muzički folklor, znanja i vještine koje su proizvod ovog prostora ili u vezi sa njim.  Prioritet 3 |
| Vrijeme realizacije | Drugi i treći kvartal |
| Potrebno za realizaciju | / |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 2.3.6** | **Učestvovati u projektima zaštite i valorizacije nematerijalne kulturne baštine pod pokroviteljstvom relevantnih institucija (Ministarstvo kulture i medija, Uprava za zaštitu kulturnih dobara, CANU i dr.)** |
| *Indikator aktivnosti* | *Broj realizovanih projekata* |
| Opis aktivnosti i njen prioritet | U skladu sa usvojenim programskim aktivnostima institucija iz oblasti kulturnog nasljeđa iniciraće se projektne aktivnosti na zaštiti i valorizaciji nematerijalnog kulturnog nasljeđa . |
| Vrijeme realizacije | Kontinuirano |
| Potrebno za realizaciju | Prema potrebi terenski izlasci |
| Odgovornost | Služba za promociju, marketing i turizam, Institucije iz oblasti zaštite kulturnog nasljeđa, Ministarstvo kulture i medija, Uprava za zaštitu kulturnih dobara, CANU i dr. |
| Napomena | Finansijsko učešće JPNPCG zavisi od odobrenih projekata relevantnih institucija, pa se sredstva JPNPCG ne mogu sada projektovati |
| *Troškovi realizacije i izvori finansiranja* | *0,00€* |
| **Aktivnost 2.3.7** | **Pod pokroviteljstvom Ministarstva kulture i medija kreirati programe za obilježavanje „Dana evropske baštine“** |
| *Indikator aktivnosti* | *Realizovan program „Dani evropske baštine“* |
| Opis aktivnosti i njen prioritet | Osmišljavanje i realizovanje događaja koji korespondira sa zadatom temom koju daje Savjet Evrope za tekuću godinu.  Prioritet 3 |
| Vrijeme realizacije | Treći kvartal |
| Potrebno za realizaciju | Terenski izlasci i troškovi realizacije planiranog programa |
| Odgovornost | Služba za promociju, marketing i turizam, Ministarstvo kulture i medija |
| *Troškovi realizacije i izvori finansiranja* | 3000,00€  *Budžet CG* |

|  |  |
| --- | --- |
| **Strateška oblast 3: Edukacija, interpretacija i promocija prirodnih i kulturnih vrijednosti Parka** | |
| **Cilj 3.1** | **Razvijena i unaprijeđena edukacija i interpretacija** |
| ***Indikator cilja: Procenat školske populacije, posjetilaca i lokalnog stanovništva koji su kvalitetno edukovani o vrijednostima Parka je povećan za 15% u odnosu na prethodni period*** | |
| **Aktivnost 3.1.2** | **U saradnji sa osnovnim školama sprovoditi edukativne programe** |
| *Indikator aktivnosti* | *Broj održanih radionica sprovedenih po edukativnom programu. Broj učenika koji su prošli kroz edukativni program* |
| Opis aktivnosti i njen prioritet | U saradnji sa osnovnim školama i nadležnim Ministarstvom organizovaće se edukativni programi „Obradujmo prirodu’’.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije edukativnih radionica |
| Odgovornost | Služba za promociju, marketing i turizam, Služba za zaštitu prirodne i kulturne baštine i održivi razvoj, osnovne škole koje gravitiraju ka Parku, nadležno Ministarstvo. |
| *Troškovi realizacije i izvori finansiranja* | 500,00*€*  *Budžet CG* |
| **Aktivnost 3.1.3** | **U saradnji sa TO obilježiti značajne ekološke datume** |
| *Indikator aktivnosti* | *Broj obilježenih ekoloških datuma; Broj organizovanih radionica; Broj učesnika na radionicama* |
| Opis aktivnosti i njen prioritet | Osmisliće se i organizovati interaktivne tematske radionice, u cilju obilježavanja važnih datuma i to:  - 26. januar-Svjetski dan obrazovanja o zaštiti životne sredine  - 21. mart – Dan zaštite šuma  - 22. april - Dan planete Zemlje  - 24. maj - Evropski dan parkova  - 31. jul Svjetski dan nadzornika  - 04. oktobar – Dan zaštite životinja  - 11. decembar - Dan planina  Prioritet 1 |
| Vrijeme realizacije | Kontinuirano |
| Potrebno za realizaciju | Nabavka materijala za održavanje radionica, javna nabavka |
| Odgovornost | Služba za promociju, marketing i turizam, TO: Žabljak, Šavnik, Plužine, Mojkovac i Pljevlja. |
| *Troškovi realizacije i izvori finansiranja* | 500,00€  *Budžet CG* |
| **Aktivnost 3.1.4** | **U saradnji sa TO osmisliti i sprovesti ciljane interpretativne programe obilaska Parka** |
| *Indikator aktivnosti* | *Osmišljeni interpretativni programi Parka. Broj sprovedenih obilazaka.* |
| Opis aktivnosti i njen prioritet | U saradnji sa LTO napraviće se liflet sa programom obilaska parka za ciljne grupe. Napraviti liflete za promociju turističkog vozića sa redom vožnje.  Prioritet 1 |
| Vrijeme realizacije | Prvi kvartal |
| Potrebno za realizaciju | Sastanak sa LTO, izrada i štampa lifleta |
| Odgovornost | Služba za promociju, marketing i turizam, TO: Žabljak, Šavnik, Plužine, Mojkovac i Pljevlja. |
| *Troškovi realizacije i izvori finansiranja* | 300,00€  *Budžet CG* |
| **Aktivnost 3.1.5** | **U saradnji sa Planinarskim savezom Crne Gore formirati nove edukativne i tematske staze** |
| *Indikator aktivnosti* | *Formirana jedna edukativna i jedna tematska staza* |
| Opis aktivnosti i njen prioritet | U prethodnom periodu u saradnji sa NVO formirane je jedna tematska staza: „U zagrljaju šume i tri jezera“, koja je i promovisana na društvenim mrežama.  U planu je još jedna tematska staza na relaciji Koprivna glavica- Modro jezero - Srablje jezero (ili Momčilov grad-Jablan jezero). Odradiće se i promocija staza u narednoj godini.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Terenski izlazak |
| Odgovornost | Služba za promociju, marketing i turizam, direktor Parka, Planinarski savez Crne Gore |
| *Troškovi realizacije i izvori finansiranja* | 200,00€  *Budžet CG* |
| **Aktivnost 3.1.6** | **U saradnji sa Planinarskim savezom Crne Gore održavati i unaprijediti postojeće edukativne i tematske staze** |
| *Indikator aktivnosti* | *Edukativna staza oko Crnog jezera i dvije postojeće tematske staze su unaprijeđene i u funkciji su posjetilaca* |
| Opis aktivnosti i njen prioritet | Izvršiće se uređenje i sanacija edukativne staze oko Crnog jezera u skladu sa projektnim zadatkom.  U ovoj programskoj godini vršiće se promocija tematske staze „Mlinski potok”.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor JPNPCG, direktor Parka, Služba za promociju, marketing i turizam, Služba za projekte i međunarodnu saradnju, Planinarski savez Crne Gore |
| Napomena | U toku 2024. godine predata je aplikacija Eko fondu Crne Gore sa projektnim zadatkom „Unapređenje turističke infrastrukture u Nacionalnom parku Durmitor - sanacija staze oko Crnog jezera”.  Donacija Eko fonda 75200,00€ |
| *Troškovi realizacije i izvori finansiranja* | 15000,00€  *Budžet CG* |
| **Cilj 3.2** | **Park je uspješno promovisan na nacionalnom i međunarodnom nivou** |
| ***Indikator cilja: Park je prepoznatljiva i atraktivna destinacija za posjetioce i ljubitelje prirode*** | |
| **Aktivnost 3.2.1** | **Sprovoditi PR kampanje** |
| *Indikator aktivnosti* | *Broj sprovedenih PR kampanja* |
| Opis aktivnosti i njen prioritet | Promovisati prirodne i kulturne vrijednosti i turističku ponudu NP, sprovođenjem PR aktivnosti, obilježavanjem najznačajnijih ekoloških datuma, manifestacija i događaja u zaštićenom području. Promocija ukupnih aktivnosti realizovaće se u saradnji sa medijima, objavljivanjem informacija i pratećih fotografija/video priloga na sajtu ([www.nparkovi.me](http://www.nparkovi.me)) i društvenim mrežama (Instagram, Facebook). |
| Vrijeme realizacije | Kontinuirano |
| Potrebno za realizaciju | Troškovi promocije na društvenim mrežama i snimanja promotivnih priloga i informacija u cilju promocije. |
| Odgovornost | Služba za promociju, marketing i turizam, direktor Parka, direktor JPNPCG |
| *Troškovi realizacije i izvori finansiranja* | 2000,00€  *Budžet CG* |
| **Aktivnost 3.2.2** | **Učestvovati na turističkim sajmovima** |
| *Indikator aktivnosti* | *Broj međunarodnih i nacionalnih turističkih sajmova na kojima je JPNPCG uzelo učešće* |
| Opis aktivnosti i njen prioritet | Uzeće se učešće na lokalnim, regionalnim i međunarodnim sajmovima turizma koji se budu oglašavali tokom programske godine.  Prioritet 1 |
| Vrijeme realizacije | Kontinuirano |
| Potrebno za realizaciju | Zakup sajamskog prostora, priprema i brendiranje štandova, troškovi smještaja i prevoza učesnika |
| Odgovornost | Služba za promociju, marketing i turizam, direktor Parka, direktor JPNPCG |
| *Troškovi realizacije i izvori finansiranja* | 3000,00€  *Budžet CG* |
| **Aktivnost 3.2.3** | **Organizovati manifestacije i događaje** |
| *Indikator aktivnosti* | *Broj organizovanih manifestacija i događaja* |
| Opis aktivnosti i njen prioritet | Organizovaće se manifestacija „Durmitorski zimski dani“, u okviru koje će se organizovati šetnja krpljama markiranom stazom od Crnog jezera do Savinog kuka i čajanka na obali Crnog jezera.  Organizovaće se tradicionalna „Osmomartovska izložba ručne radinosti“ u Upravnoj zgradi Nacionalnog parka.  Učešće u organizaciji manifestacije „Dani planinskog cvijeća.“  U saradnji sa TO Žabljak organizovaće se događaj „Dan NP Durmitor“ (6. septembar) kojim će se promovisati „open door“ aktivnosti (pješačenje, kajakarenje, vožnja drvenim čamcima i sl.), kao i sajam tradicionalnih domaćih proizvoda lokalnih proizvođača sa područja Durmitora.  Prioritet 1 |
| Vrijeme realizacije | Kontinuirano |
| Potrebno za realizaciju | Nagrade za najbolje izlagače na Osmomartovskoj izložbi ručnih radova, troškovi organizacije i promocije manifestacije i događaja. |
| Odgovornost | Služba za promociju, marketing i turizam, direktor Parka |
| *Troškovi realizacije i izvori finansiranja* | 1200,00€  *Budžet CG* |
| **Aktivnost 3.2.4** | **Izraditi promotivni materijal** |
| *Indikator aktivnosti* | *Količina izrađenog promotivnog materijala* |
| Opis aktivnosti i njen prioritet | Izradiće se i štampati promotivni materijal (brošura, kataloga, flajera, postera i sl.).  Prioritet 1 |
| Vrijeme realizacije | Prvi, drugi i treći kvartal |
| Potrebno za realizaciju | Javna nabavka (dizajn, priprema za štampu i štampa promotivnog materijala) |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 700,00€  *Budžet CG* |
| **Aktivnost 3.2.5** | **Izraditi propagandni materijal** |
| *Indikator aktivnosti* | *Količina izrađenog propagandnog materijala* |
| Opis aktivnosti i njen prioritet | Izrada i štampa propagandnog materijala (olovke, planeri, vrećice i majice itd.) sa logom i motivima NP Durmitor.  Prioritet 1 |
| Vrijeme realizacije | Drugi, treći i četvrti kvartal |
| Potrebno za realizaciju | Javna nabavka (dizajn, priprema za štampu i štampa propagandni materijal |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 700,00€  *Budžet CG* |
| **Aktivnost 3.2.6** | **Izraditi autentični suvenir Parka** |
| *Indikator aktivnosti* | *Objavljen i sproveden konkurs, izabran autentičan suvenir Parka* |
| Opis aktivnosti i njen prioritet | Objaviti konkurs i izabrati autentičan suvenir Parka od strane lokalnih proizvođača suvenira.  Prioritet 1 |
| Vrijeme realizacije | Prvi i drugi kvartal |
| Potrebno za realizaciju | Objava konkursa i otkup autentičnog proizvoda |
| Odgovornost | Služba za promociju, marketing i turizam, direktor Parka |
| *Troškovi realizacije i izvori finansiranja* | 1500,00€  *Budžet CG* |

|  |  |
| --- | --- |
| **Strateška oblast 4: Turizam zasnovan na aktivnom odmoru u prirodi** | |
| **Cilj 4.1** | **Unapređena i razvijena posjetilačka infrastruktura Parka** |
| ***Indikator cilja: Broj uređenih, adaptiranih i novoizgrađenih elemenata posjetilačke infrastrukture*** | |
| **Aktivnost 4.1.4** | **Postaviti i dopuniti najavne, glavne i informativne table ka i u Parku** |
| *Indikator aktivnosti* | *Broj postavljenih tabli* |
| Opis aktivnosti i njen prioritet | Izradiće se i postaviti dvije najavne, tri glavne i četiri informativne tabla ka/i u Parku koje će usmjeravati posjetioce sa saobraćajnih puteva na glavne ulaze u Park.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka, angažovanje stručnog nadzora |
| Odgovornost | Direktor Parka, Služba za promociju, marketing i turizam |
| Napomena | U toku 2023. godine raspisan je javni konkurs za izradu Elaborata za postavljanje najavnih, glavnih i informativnih tabli ka/i u Parku. Izrada Elaborata se očekuje do kraja 2024. godine. |
| *Troškovi realizacije i izvori finansiranja* | 12000,00€  *Budžet CG* |
| **Aktivnost 4.1.5** | **Unaprijediti postojeći sistem informativnih tabli i smjerokaza** |
| *Indikator aktivnosti* | *Broj obnovljenih elemenata informativnog mobilijara* |
| Opis aktivnosti i njen prioritet | Obnoviće se i/ili postaviti novi informativni mobilijar na tačno utvrđenim mjestima u Parku (table upozorenja, informativne table, planinarske table-aktivnosti i pravila ponašanja, zabrana voženje kvadova, zabrana vožnje motornih sanki, zabrana upotrebe drona itd.).  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 6000,00€  *Budžet CG* |
| **Aktivnost 4.1.6** | **U saradnji sa planinarskim savezom unaprijediti pješačke staze** |
| *Indikator aktivnosti* | *Izvještaj o uređenju pješačkih staza; Broj unaprijeđenih pješačkih staza* |
| Opis aktivnosti i njen prioritet | U saradnji sa PSCG angažovaće se stručno lice za Izradu elaborata o stanju staze Veliki i Mali Međed, i dati detaljan prijedlog za njeno eventualno uređenje sa finansijskom konstrukcijom.  U saradnji sa Planinarskom savezom Crne Gore obnoviće se markacija i unaprijediti staze:  • Urdeni do – Šareni pasovi,  • Koprivna glavica – Suva lokva – Modro jezero – Svrablje jezero – Valovito jezero  Prioritet 1 |
| Vrijeme realizacije | Kontinuirano |
| Potrebno za realizaciju | Angažovanje stručnog lica za izradu Elaborata, troškovi uređenja staze |
| Odgovornost | Direktor Parka, Služba za promociju, marketing i turizam, Planinarski savez CG |
| *Troškovi realizacije i izvori finansiranja* | 9500,00€  *Budžet CG* |
| **Aktivnost 4.1.7** | **U saradnji sa biciklističkim savezom unaprijediti biciklističke staze** |
| *Indikator aktivnosti* | *Izvještaj o uređenju biciklističkih staza; Broj unaprijeđenih biciklističkih staza* |
| Opis aktivnosti i njen prioritet | Urađen izvještaj, analiza i broj unaprijeđenih staza.  Prioritet 1 |
| Vrijeme realizacije | Treći i četvrti kvartal |
| Potrebno za realizaciju | Terenski izlasci, urađen GPS staza |
| Odgovornost | Direktor Parka, Služba za promociju, marketing i turizam, Biciklistički savez CG |
| *Troškovi realizacije i izvori finansiranja* | 200,00€  *Budžet CG* |
| **Aktivnost 4.1.8** | **Urediti vidikovce** |
| *Indikator aktivnosti* | *Uređen vidikovac Ćurevac* |
| Opis aktivnosti i njen prioritet | Zamijeniće se i učvrstiti ograda na vidikovcu, učvrstiti, ofarbati, zamijeniti postojeći drveni mobilijar (drveni stolovi, klupe i korpe). Obnoviće se info table i postaviti nove.  Prioritet 1 |
| Vrijeme realizacije | Prvi, drugi kvartal |
| Potrebno za realizaciju | Javna nabavka, Donatorska sredstva |
| Odgovornost | Direktor Parka, Služba za promociju, marketing i turizam |
| Napomena | Kroz projekat uređenja panoramske rute „Durmitorski prsten’’ koje implementira Ministarstvo turizma izvršiće se uređenje vidikovca Ćurevac |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 4.1.15** | **Prilagoditi glavne atrakcije u Parku (učiniti ih dostupnim) za posjete osoba sa invaliditetom** |
| *Indikator aktivnosti* | *Izrađena rampa za pristup osoba sa invaliditetom ispred Centra za posjetioce* |
| Opis aktivnosti i njen prioritet | U okviru idejnog rješenja za adaptaciju Centra za posjetioce, pristupiće se i izradi rampe za osobe sa invaliditetom.  Veza sa aktivnosti 4.1.1  Prioritet 1 |
| Vrijeme realizacije | Kontinuirano |
| Potrebno za realizaciju | Sredstva iz kapitalnog budžeta |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 0,00€ |
| **Cilj 4.2** | **Unapređena turistička ponuda koja je zasnovana na rekreaciji** |
| ***Indikator cilja: Uspostavljeni elementi za rekreativne aktivnosti povećavaju zadovoljstvo i broj posjetilaca*** | |
| **Aktivnost 4.2.3** | **Osmisliti nove izložbene postavke u Centru za posjetioce** |
| *Indikator aktivnosti* | *Urađena nova izložbena postavka* |
| Opis aktivnosti i njen prioritet | U pristupnim EU fondovima, tražiće se sredstva za novu izložbenu postavku u Centru za posjetioce u Upravnoj zgradi NP Durmitor.  Prioritet 1 |
| Vrijeme realizacije | Kontinuirano |
| Potrebno za realizaciju | Donatorska sredstva |
| Odgovornost | Služba za promociju, marketing i turizam, Služba za projekte i međunarodnu saradnju |
| *Napomena* | U toku 2024. godine dat je prijedlog idejnog rješenja za izložbenu postavku |
| *Troškovi realizacije i izvori finansiranja* | 1000,00€  *Budžet CG* |
| **Cilj 4.3** | **Upravljanje posjetiocima** |
| ***Indikator cilja: Uređen i funkcionalni sistem posjećivanja sa akcionim planom upravljanja posjetiocima; Povećan nivo zadovoljstva posjetilaca Parka*** | |
| **Aktivnost 4.3.1** | **Analizirati strukturu, mišljenje, potrebe i očekivanja posjetilaca** |
| *Indikator aktivnosti* | *Sprovedena anketa i izrađen izvještaj analize* |
| Opis aktivnosti i njen prioritet | U centrima za posjetioce sprovodiće se anketiranje posjetilaca pomoću anketnih listića, na osnovu kojih će se dobiti informacija o strukturi, mišljenju, potrebi i očekivanjima posjetilaca u Parku.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 0,00€ |
| **Aktivnost 4.3.2** | **Analizirati uticaj posjetilaca na prirodne i kulturne vrijednosti** |
| *Indikator aktivnosti* | *Izvještaj o analizi uticaja posjetilaca u Parku na osnovu dnevnih izvještaja nadzornika* |
| Opis aktivnosti i njen prioritet | Pripremiće se protokoli za Službu zaštite, u kojima će se upisivati uticaj i broj posjetilaca na lokacijama na edukativnoj stazi oko Crnog jezera koja je najposjećenija tokom turističke sezone, kao i na tematskoj stazi Mlinski potok. Utvrdiće se vrste uticaja posjetilaca na edukativnu stazu i predložiti mjere zaštite.  Prioritet 1. |
| Vrijeme realizacije | Kontinuirano |
| Potrebno za realizaciju | Protokoli za Službu zaštite |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 0,00€ |
| **Aktivnost 4.3.3** | **U saradnji sa planinarskim i biciklističkim savezom analizirati korišćenje postojećeg sistema staza** |
| *Indikator aktivnosti* | *Izrađen elaborat o analizi svih vrsta staza* |
| Opis aktivnosti i njen prioritet | Organizovaće se sastanci sa Planinarskim savezom CG, planinarskim klubovima, domaćinima i Biciklističkim savezom Crne Gore u svrhu analize korišćenja postojećeg Sistema staza, koji podrazumijeva broj posjetilaca na stazama, njihovu strukturu, period korišćenja staza, klubovi koji koriste staze i sl.  Prioritet 1 |
| Vrijeme realizacije | Kontinuirano |
| Potrebno za realizaciju | Terenski izlazak, troškovi sastanka |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 200,00€  *Budžet CG* |
| **Aktivnost 4.3.4** | **Istražiti i odrediti prihvatne kapacitete pojedinih najposjećenijih lokaliteta u skladu sa smjernicama zaštite prirode, pratiti i regulisati broj posjetilaca** |
| *Indikator aktivnosti* | *Izrađena studija prihvatnih kapaciteta najposjećenijih lokaliteta* |
| Opis aktivnosti i njen prioritet | Uradiće se studija prihvatnih kapaciteta za lokalitet Crno jezero u skladu sa smjernicama zaštite prirode, pratiti i regulisati broj posjetilaca. Potrebno je isto uraditi i za masiv Durmitora jer je pritisak posjetilaca prevelik.  Prioritet 1 |
| Vrijeme realizacije | Do kraja 2025.godina |
| Potrebno za realizaciju | Donatorska sredstva |
| Odgovornost | Direktor Parka, Služba za promociju, marketing i turizam |
| Napomena | JPNPCG je tokom 2023. godine pripremilo projekat vezan za izradu Studije kapaciteta nosivosti za najposjećenije lokalitete u svim nacionalnim parkovima. Pripremljenim projektom će se konkurisati za donatorska sredstva, a aktivnost će se realizovati ukoliko projekat bude odobren. |
| *Troškovi realizacije i izvori finansiranja* | 0,00€ |
| **Aktivnost 4.3.5** | **Izgraditi mehanizam koji će doprinijeti da se smanji efekat vidljivosti posjetilaca u određenim područjima („leave no trace“ principi)** |
| *Indikator aktivnosti* | *Razvijen mehanizam zasnovan na „leave no trace“ principima.* |
| Opis aktivnosti i njen prioritet | Promovisaće se „leave no trace“ principi i po potrebi štampaće se liflet leave no trace 8 principa“. Afirmisaće se pravila odgovornog ponašanja u Parku.  Prioritet 1 |
| Vrijeme realizacije | Kontinuirano |
| Potrebno za realizaciju | Javna nabavka |
| Odgovornost | Direktor Parka; Služba za promociju, marketing i turizam |
| *Troškovi realizacije i izvori finansiranja* | 150,00€  *Budžet CG* |
| **Aktivnost 4.3.6** | **Razviti programe obilaska Parka (bazirane na prirodnim i kulturnim vrijednostima) za različite ciljne grupe** |
| *Indikator aktivnosti* | *Osmišljeni ciljani programi obilaska Parka. Broj sprovedenih obilazaka* |
| Opis aktivnosti i njen prioritet | Organizovaće se adekvatan program obilaska parka sa vozićem uz mogućnost promovisanja ostalih aktivnosti.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi goriva u zavisnosti od broja tura |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 500,00€  *Budžet CG* |

|  |  |
| --- | --- |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | |
| **Cilj 5.1** | **Unapređenje upravljanja, umrežavanja, zaštite i promocije kroz nacionalnu i međunarodnu saradnju** |
| ***Indikator cilja: Park je prepoznat kao pouzdan partner domaćim i međunarodnim organizacijama i institucijama; Mehanizmi saradnje su unaprijeđeni i raste broj zajedničkih inicijativa i projekata*** | |
| **Aktivnost 5.1.1** | **Poboljšati saradnju sa državnim institucijama i ustanovama u vezi definisanja jasnih procedura i zakonskih obaveza iz oblasti zaštite živote sredine i prirode** |
| *Indikator aktivnosti* | *Broj održanih tematskih sastanaka. Efikasnije sprovođenje procedura i obaveza* |
| Opis aktivnosti i njen prioritet | Održavaće se redovni sastanci i kontakti sa državnim institucijama u cilju definisanja, obaveza, odgovornosti i razgraničenja nadležnosti.  Prioritet 1 |
| Vrijeme realizacije | Kontinuirano |
| Potrebno za realizaciju | Održavanje sastanaka |
| Odgovornost | Direktor JPNPCG, direktor Parka |
| *Troškovi realizacije i izvori finansiranja* | 0,00€ |
| **Aktivnost 5.1.2** | **Uputiti inicijative državnim institucijama i ustanovama u cilju efikasnijeg upravljanja zaštićenog područja** |
| *Indikator aktivnosti* | *Broj inicijativa i zaključci sa održanih sastanaka* |
| Opis aktivnosti i njen prioritet | Izrada inicijativa, prijedloga i urgencija od strane stručnih službi prema državnim institucijama koje će doprinijeti efektivnosti i efikasnosti u upravljanju zaštićenom području.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanaka |
| Odgovornost | Direktor JPNPCG, direktor Parka |
| *Troškovi realizacije i izvori finansiranja* | 0,00€ |
| **Aktivnost 5.1.3** | **Aktivnom saradnjom sa NVO sektorom realizovati projekte iz oblasti zaštite prirode i životne sredine** |
| *Indikator aktivnosti* | *Broj realizovanih zajedničkih projekata* |
| Opis aktivnosti i njen prioritet | U saradnji sa lokalnim nevladinim organizacijama iz opština koje gravitiraju u Parku pripremiće se prijedlozi projekata za konkurse domaćih i inostranih donatora.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka |
| Odgovornost | Direktor JPNPCG, direktor Parka, Služba za projekte i međunarodnu saradnju, NVO |
| *Troškovi realizacije i izvori finansiranja* | 200,00€  *Budžet CG* |
| **Aktivnost 5.1.4** | **Uputiti inicijative ka lokalnim organizacijama i u cilju efikasnijeg upravljanja zaštićenim područja** |
| *Indikator aktivnosti* | *Broj inicijativa i zaključci sa održanih sastanaka* |
| Opis aktivnosti i njen prioritet | Organizovaće se sastanci sa svim lokalnim institucijama i organizacijama koje gravitiraju Parku kako bi se unaprijedila saradnja i inicirale akcije u svrhu efikasnijeg upravljanja ovim zaštićenim područjem.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka |
| Odgovornost | Direktor Parka |
| *Troškovi realizacije i izvori finansiranja* | 0,00*€* |
| **Aktivnost 5.1.5** | **Uspostaviti saradnju sa zaštićenim područjima u regionu** |
| *Indikator aktivnosti* | *Memorandumi o saradnji sa najmanje 2 zaštićena područja* |
| Opis aktivnosti i njen prioritet | Uspostaviće se saradnja sa zaštićenim područjima u regionu sa ciljem razmjene iskustava, primjeni dobrih praksi i pokretanja partnerskih inicijativa i zajedničkih projekata.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanaka i studijskih posjeta |
| Odgovornost | Direktor JPNPCG |
| *Troškovi realizacije i izvori finansiranja* | 1500,00€  *Budžet CG* |
| **Aktivnost 5.1.6** | **Unaprijediti saradnju sa partnerskim zaštićenim područjima** |
| *Indikator aktivnosti* | *Broj održanih sastanaka, partnerskih inicijativa i studijskih posjeta* |
| Opis aktivnosti i njen prioritet | Realizovaće se aktivnosti unaprjeđenja saradnje sa partnerskim zaštićenim područjem (NP Švarcvald) sa ciljem razmjene iskustava, primjeni dobrih praksi i pokretanja partnerskih inicijativa i zajedničkih projekata.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanaka i studijskih posjeta |
| Odgovornost | Direktor JPNPCG, direktor Parka, Služba za projekte i međunarodnu saradnju |
| *Troškovi realizacije i izvori finansiranja* | 600,00*€*  *Budžet CG* |
| **Aktivnost 5.1.7** | **Nastaviti saradnju sa međunarodnim organizacijama (IUCN, UNESCO, Europark federacija i dr.** |
| *Indikator aktivnosti* | *Učešće u radnim grupama, inicijativama i platformama* |
| Opis aktivnosti i njen prioritet | Prisustvo seminarima i radnim grupama na poziv organizacija. Apliciranje na konkursima i pozivima za projekte. Učešće u on-line radnim grupama shodno pozivima organizacija.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi prisustva sastancima |
| Odgovornost | Direktor JPNPCG |
| *Troškovi realizacije i izvori finansiranja* | 3500,00€  *Budžet CG* |
| **Aktivnost 5.1.8** | **Priprema i izrada prijedloga projekata u skladu sa potreba Parka i javnim pozivima** |
| *Indikator aktivnosti* | *Broj podnesenih i broj odobrenih projektnih prijedloga* |
| Opis aktivnosti i njen prioritet | U skladu sa potrebama Parka kao i prioritetima javnih poziva pripremiće se prijedlozi projekata.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba za projekte i međunarodnu saradnju |
| *Troškovi realizacije i izvori finansiranja* | 200,00*€*  *Budžet CG* |
| **Aktivnost 5.1.9** | **Realizacija projektnih aktivnosti** |
| *Indikator aktivnosti* | *Izvještaji o uspješnosti realizacije projektnih aktivnosti* |
| Opis aktivnosti i njen prioritet | Kvalitetna implementacija projektnih aktivnosti kao i redovno izvještavanje o svim sprovedenim projektnim aktivnostima.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba za projekte i međunarodnu saradnju |
| Napomena | Realizacija aktivnosti zavisi od projekata koji će se realizovati tokom 2025.godine |
| *Troškovi realizacije i izvori finansiranja* | 200,00*€*  *Budžet CG* |
| **Aktivnost 5.1.10** | **Učešće u obukama za pisanje i izvještavanje projekata** |
| *Indikator aktivnosti* | *Broj stručnih saradnika koji su uspješno završili obuku* |
| Opis aktivnosti i njen prioritet | U skladu sa potrebama Službe, učestvovati na obukama koje se odnose na podizanje i jačanje kapaciteta zaposlenih.  Prioritet 3 |
| Vrijeme realizacije | Kontinuirano |
| Potrebno za realizaciju | Troškovi obuka |
| Odgovornost | Služba za projekte i međunarodnu saradnju |
| *Troškovi realizacije i izvori finansiranja* | 450,00€  *Budžet CG* |
| **Cilj 5.2** | **Podrška lokalnoj zajednici u održivom razvoju u skladu sa principima očuvanja vrijednosti Parka** |
| ***Indikator cilja: Lokalne zajednice aktivno sarađuju sa Parkom; Povećan broj zajedničkih projekata i inicijativa, tradicionalnih funkcionalnih gazdinstava i usluga i proizvoda lokalne zajednice u ponudi Parka.*** | |
| **Aktivnost 5.2.1** | **Izraditi prijedloge projekata u skladu sa pozivima u partnerstvu sa lokalnim zajednicama koje gravitiraju Parku** |
| *Indikator aktivnosti* | *Broj podnesenih i broj odobrenih projektnih prijedloga* |
| Opis aktivnosti i njen prioritet | U skladu sa potrebama Parka i lokalne zajednice kao i prioritetima javnih poziva pripremiće se prijedlozi projekata.  Prioritet 2 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka |
| Odgovornost | Direktor Parka, Služba za projekte i međunarodnu saradnju |
| Napomena | Aktivnost zavisi od dostupnih relevantnih partnera, od otvorenih poziva i implementacije ostalih projekata |
| *Troškovi realizacije i izvori finansiranja* | 400,00€  *Budžet CG* |
| **Aktivnost 5.2.2** | **Pružiti podršku lokalnom stanovništvu za očuvanje tradicionalne poljoprivrede** |
| *Indikator aktivnosti* | *Broj tradicionalnih funkcionalnih gazdinstava* |
| Opis aktivnosti i njen prioritet | Kroz sponzorstva , pojednostavljivanje procedure dobijanja ogrjeva u privatnoj i državnoj svojini. Organizovati sastanak s Agencijom za zaštitu životne sredine radi ubrzanja procedura dobijanja saglasnosti za izgradnju objekata u funkciji poljoprivrede, a u skladu sa zakonskim propisima.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka |
| *Troškovi realizacije i izvori finansiranja* | 1000,00€  *Budžet CG* |
| **Aktivnost 5.2.3** | **Pružiti podršku lokalnom stanovništvu za razvoj ponuda zasnovanih na tradicionalnim oblicima, u skladu sa održivim principima** |
| *Indikator aktivnosti* | *Broj tradicionalnih funkcionalnih ponuda* |
| Opis aktivnosti i njen prioritet | Kroz sponzorstva i brendiranje ponude, pružiti podršku lokalnom stanovništvu. |
| Vrijeme realizacije | Kontinuirano |
| Potrebno za realizaciju | Troškovi sponzorstva |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 600,00€  *Budžet CG* |
| **Aktivnost 5.2.4** | **Uspostaviti geografski sertifikat porijekla za lokalne proizvode** |
| *Indikator aktivnosti* | *Uspostavljen geografski sertifikat* |
| Opis aktivnosti i njen prioritet | Formiraće se radna grupa koja će nastaviti sa daljim koracima neophodnim za uspostavljanje geografskog sertifikata.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi promotivnog materijala i organizovanje sastanaka |
| Odgovornost | Direktor JPNPCG, direktor Parka, Služba za promociju, marketing i turizam |
| Napomena | Tokom 2024. godine dobijeno je Rješenje o upisu žiga u registar žigova. |
| *Troškovi realizacije i izvori finansiranja* | 100,00€  *Budžet CG* |
| **Aktivnost 5.2.5** | **Pružiti podršku lokalnom stanovništvu da svoje proizvode plasiraju na manifestacijama i sajmovima koje organizuje JPNPCG** |
| *Indikator aktivnosti* | *Broj lokalnih proizvođača koji se odazvao pozivu* |
| Opis aktivnosti i njen prioritet | Kroz Osmomartvosku izložbu, Dane planinskog cvijeća i Dan NP Durmitor, pružiti priliku lokalnim proizvođačima da na platou Crno jezero i u Centru za posjetioce izlože svoje domaće proizvode bez naknade.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi učešća zainteresovanih proizvođača |
| Odgovornost | Direktor Parka, Služba za promociju, marketing i turizam |
| *Troškovi realizacije i izvori finansiranja* | 500,00€  *Budžet CG* |
| **Aktivnost 5.2.6** | **Uraditi Plan gazdovanja šuma u privatnoj svojini** |
| *Indikator aktivnosti* | *Izrađen i realizovan Plan gazdovanja šuma u privatnoj svojini* |
| Opis aktivnosti i njen prioritet | Izvršiće se ograničeno odobravanje određene količine šume za sječu u šumama u privatnoj svojini. Odobriće se do 40 m³ bruto drvne zapremine po zahtjevu. Odobravanje bruto drvne mase za uklanjanje će se realizovati na osnovu: podnesenog zahtjeva sa potrebnom dokumentacijom od strane vlasnika šume, zdravstvenog stanja i kvaliteta šume u svojini. Dostavljanje zahtjeva za sječu u privatnoj svojini će se prihvatati do 30.11.2024. godine, za plansku 2025. godinu. Nakon dostavljanja zahtjeva komisijski će se donijeti Plan gazdovanja šumama u privatnoj svojini.  Prioritet 1 |
| Vrijeme realizacije | Četvrti kvartal |
| Potrebno za realizaciju | Devet terenskih izlazaka, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | 350,00€  *Budžet CG* |
| **Aktivnost 5.2.7** | **Obezbijediti drvne sortimente iz reda sanitara za potrebe lokalnog stanovništva** |
| *Indikator aktivnosti* | *Količina drvenih sortimenata koja je dodijeljena lokalnom stanovništvu na osnovu upućenih zahtjeva* |
| Opis aktivnosti i njen prioritet | U cilju unapređenja saradnje sa lokalnim stanovništvom, a u skladu sa zakonom i Internom procedurom, izvršiće se dodjela drvnih sortimenata iz reda sanitara po prikupljenim zahtjevima, a za stanovništvo iz ruralnih područja koji žive na području Nacionalnog parka.  Prioritet 1 |
| Vrijeme realizacije | Četvrti kvartal |
| Potrebno za realizaciju | Dva terenska izlaska, terensko vozilo, smještaj |
| Odgovornost | Služba za zaštitu prirodne i kulturne baštine i održivi razvoj,  Služba fizičke zaštite NP |
| *Troškovi realizacije i izvori finansiranja* | 0,00€ |
| **Cilj 5.3** | **Socio-ekonomski razvoj područja Parka** |
| ***Indikator cilja: Akteri koji su u interakciji sa područjem Parka su prepoznati i uključeni u procese upravljanja zaštićenim područjem.*** | |
| **Aktivnost 5.3.1** | **Izraditi socio-ekonomsku analizu šireg područja Parka** |
| *Indikator aktivnosti* | *Broj definisanih klastera i njihovo uključivanje u socio-ekonomski forum* |
| Opis aktivnosti i njen prioritet | Na osnovu kreirane baze podataka i izdiferenciranih klastera uradiće se analiza i evaluacija socio ekonomskog stanja lokalnih zajednica durmitorskog područja i na osnovu te analize sačiniti prijedlog mjera za unapređenje njihovog statusa. |
| Vrijeme realizacije | Kontinuirano |
| Potrebno za realizaciju | Službeno vozilo, dnevnice, terenski obilasci |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 200,00€  *Budžet CG* |
| **Aktivnost 5.3.2** | **Redovno održavati socio-ekonomske forume** |
| *Indikator aktivnosti* | Broj održanih tematskih socio-ekonomskih foruma sa sačinjenim izvještajima |
| Opis aktivnosti i njen prioritet | Najmanje dva socio-ekonomska foruma (1. planiranje turističke sezone, i 2. analiza turističke sezone). Na sastancima će biti uključeni predstavnici opština durmitorskog područja, lokalne turističke privrede i po potrebi nadležnih ministarstava i drugih institucija. |
| Vrijeme realizacije | Kontinuirano |
| Potrebno za realizaciju | Organizovanje sastanaka, pozivna pisma, 2 službena putovanja |
| Odgovornost | Direktor Parka, Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 400,00€  *Budžet CG* |

|  |  |
| --- | --- |
| **Strateška oblast 6: Efikasna kontrola prostora Parka** | |
| **Cilj 6.1** | **Unapređenje fizičke zaštite Parka** |
| ***Indikator cilja: Broj podnesenih prijava; Broj procesuiranih prijava; Usklađeni pravni i organizacioni kapaciteti sa potrebama Parka*** | |
| **Aktivnost 6.1.2** | **Organizovati interne obuke za Službu fizičke zaštite** |
| *Indikator aktivnosti* | *Broj organizovanih obuka* |
| Opis aktivnosti i njen prioritet | Organizovati obuku pružanja prve pomoći za sve nadzornike. Organizovati kurs stranih jezika. Organizovati radionicu službe za kadrovske, pravne i opšte poslove o primjenama jedinstvene procedure načina vođenja dokumentacije Službe zaštite.  Prioritet 1 |
| Vrijeme realizacije | Prvi kvartal |
| Potrebno za realizaciju | Memorandum o saradnji sa Crvenim krstom Crne Gore, Donošenje pravilnika na nivou JPNPCG o jedinstvenim procedurama vođenja evidencije i formi prijava Službe zaštite, |
| Odgovornost | Direktor Parka, Služba za kadrovske, pravne i opšte poslove, Služba za promociju, marketing i turizam, Služba za zaštitu prirodne i kulturne baštine i održivi razvoj. |
| *Troškovi realizacije i izvori finansiranja* | 300,00€  *Budžet CG* |
| **Aktivnost 6.1.3** | **Izvršiti nabavku materijalno-tehničkih sredstava za Službu fizičke zaštitu i Službu za održavanje ambijentalne higijene i infrastrukture** |
| *Indikator aktivnosti* | *Izvršena nabavka* |
| Opis aktivnosti i njen prioritet | Izvršiti nabavku telefona sa kamerama, dvogleda, krplji, termalnih kamera.  Prioritet 1 |
| Vrijeme realizacije | Prvi i drugi kvartal |
| Potrebno za realizaciju | Javna nabavka ili donacija |
| Odgovornost | Direktor Parka, Služba za logistiku |
| *Troškovi realizacije i izvori finansiranja* | 3000,00€  *Budžet CG* |
| **Aktivnost 6.1.4** | **U saradnji sa nadležnim inspekcijskim službama vršiti kontrolu i suzbijati nelegalne aktivnosti** |
| *Indikator aktivnosti* | *Broj podnesenih i procesiranih prijava* |
| Opis aktivnosti i njen prioritet | Terenski rad, patrolni obilasci i saradnja sa nadležnim inspekcijskim službama u skladu sa potrebama i stanjem na terenu. |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba fizičke zaštitu, Služba za kadrovske, pravne i opšte poslove |
| *Troškovi realizacije i izvori finansiranja* | 0,00€ |
| **Aktivnost 6.1.5** | **U saradnji sa odjeljenjem bezbjednosti Žabljak i Mojkovac i stanicom policije Plužine i Šavnik vršiti kontrolu i suzbijati nelegalne aktivnosti** |
| *Indikator aktivnosti* | *Broj podnesenih i procesuiranih prijava* |
| Opis aktivnosti i njen prioritet | Terenski rad nadzornika, patrolni obilasci i saradnja sa policijom na osnovu procjene situacije radi suzbijanja potencijalnih nelegalnih aktivnosti.  Prioritet 1 |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Služba fizičke zaštitu, Služba za kadrovske, pravne i opšte poslove |
| *Troškovi realizacije i izvori finansiranja* | 0,00€ |
| **Cilj.6.2** | **Utvrđivanje i označavanje jasne granice Parka** |
| ***Indikator cilja: Definisana dinamika i način finansiranja za utvrđivanje jasnih granica Parka*** | |
| **Aktivnost 6.2.1** | **Uputiti inicijativu organima državne uprave nadležnim za poslove šumarstva i zaštite životne sredine, organu uprave nadležnom za poslove katastra, gradskim opštinama i opštinama na čijoj se teritoriji nalazi Nacionalni park za formiranje radnog tijela za utvrđivanje i obilježavanje jasnih granica Parka** |
| *Indikator aktivnosti* | *Formirano radno tijelo* |
| Opis aktivnosti i njen prioritet | Uputiće se inicijativa Ministarstvu ekologije, održivog razvoja i razvoja sjevera, Ministarstvu prostornog planiranja, urbanizma i državne imovine, Upravi za gazdovanje šumama i lovištima, Agenciji za zaštitu životne sredine, Upravi za katastar i državnu imovinu, Opštinama: Žabljak, Pljevlja, Šavnik, Mojkovac i Plužine za delegiranje člana, kako bi se formiralo radno tijelo za utvrđivanje i obilježavanje granica Parka.  Prioritet 1 |
| Vrijeme realizacije | Prvi kvartal |
| Potrebno za realizaciju | / |
| Odgovornost | Direktor JPNPCG i direktor Parka |
| *Troškovi realizacije i izvori finansiranja* | 0,00€ |
| **Aktivnost 6.2.2** | **Definisati izvore finansiranja, budžet i dinamiku za utvrđivanje i obilježavanje jasnih granica Parka** |
| *Indikator aktivnosti* | *Jasno definisani izvori finansiranja, budžet i dinamika* |
| Opis aktivnosti i njen prioritet | Organizovaće se sastanci radnog tijela za utvrđivanje i obilježavanje jasnih granica Parka u svrhu definisanja izvora finansiranja, budžeta i dinamike. Izradiće se model obilježavanja granica.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizacije sastanaka |
| Odgovornost | Radno tijelo za utvrđivanje i obilježavanje jasnih granica Parka |
| *Troškovi realizacije i izvori finansiranja* | 500,00€  *Budžet CG* |
| **Cilj 6.3** | **Park bez otpada** |
| ***Indikator cilja: Efikasna regulacija upravljanja otpadom; Smanjen broj nelegalnih odlagališta otpada*** | |
| **Aktivnost 6.3.1** | **Inicirati sastanke sa komunalnim preduzećima koji gravitiraju u Parku u vezi definisanja procedura sprječavanja nastanka i sanacije neuređenih odlagališta otpada** |
| *Indikator aktivnosti* | *Broj sastanaka i broj definisanih procedura* |
| Opis aktivnosti i njen prioritet | Organizovaće se sastanci sa komunalnim preduzećima kako bi se definisale procedure sanacije neuređenih odlagališta otpada i napravio plan sprječavanja istih.  Prioritet 1 |
| Vrijeme realizacije | Kontinuirano |
| Potrebno za realizaciju | Troškovi organizovanja sastanka (dva službena puta) |
| Odgovornost | Direktor JPNPCG, direktor Parka, Služba za zaštitu prirodne i kulturne baštine i održivi razvoj, Služba za kadrovske, pravne i opšte poslove |
| *Troškovi realizacije i izvori finansiranja* | 100,00€  *Budžet CG* |
| **Aktivnost 6.3.2** | **U saradnji sa komunalnim preduzećima opština koje gravitiraju u Parku izvršiti sanaciju neuređenih odlagališta otpada na području Parka** |
| *Indikator aktivnosti* | *Broj saniranih neuređenih odlagališta otpada* |
| Opis aktivnosti i njen prioritet | Vršiće se kontrola stanja na terenu kako bi se spriječilo nastajanje nelegalnih odlagališta evidentiraće se lokacije odlagališta i izvršiti njihovo saniranje. Prikupiće se podaci o vrstama, količinama i porijeklu otpada.  Prioritet 1 |
| Vrijeme realizacije | Kontinuirano |
| Potrebno za realizaciju | Četiri terenska izlaska, terensko vozilo, troškovi sanacije |
| Odgovornost | Direktor Parka, Služba za održavanje ambijentalne higijene i infrastrukture, Služba fizičke zaštite, Komunalna preduzeća opština Žabljak, Šavnik, Pljevlja, Plužine i Mojkovac. |
| *Troškovi realizacije i izvori finansiranja* | 500,00*€*  *Budžet CG* |
| **Aktivnost 6.3.3** | **U saradnji sa komunalnim preduzećima, NVO-ima, civilnim sektorima, lokalnim stanovništvom i volonterima organizovati akcije uklanjanja otpada** |
| *Indikator aktivnosti* | *Broj preuzetih akcija i količina uklonjenog otpada* |
| Opis aktivnosti i njen prioritet | Organizovaće se akcije čišćenja i uklanjanja otpada sa lokacija na kojima su evidentirana nelegalnih odlagališta.  Prioritet 1 |
| Vrijeme realizacije | Kontinuirano |
| Potrebno za realizaciju | Četiri terenska izlaska, terensko vozilo, troškovi sanacije, kese, propagandni materijal |
| Odgovornost | Direktor Parka, Služba za održavanje ambijentalne higijene i infrastrukture, Služba fizičke zaštite, Komunalna preduzeća opština Žabljak, Šavnik, Plužine, Pljevlja i Mojkovac, NVO. |
| *Troškovi realizacije i izvori finansiranja* | 1000,00*€*  *Budžet CG* |

|  |  |
| --- | --- |
| **VANPLANSKE AKTIVNOSTI** | |
| **Strateška oblast 1: Istraživanje, praćenje, obnova i unapređenje ekosistema, staništa i vrsta** | |
| **Cilj 1.4 :Očuvani šumski ekosistemi** | |
| ***Indikator cilja: Šumski ekosistemi bez negativnih pritisaka*** | |
| **Aktivnost** | **Sprovesti revitalizaciju interventne lokacije Tarske Stijene** |
| *Indikator aktivnosti* | *Broj izrađenih zaloga od požarom uništenih stabala* |
| Opis aktivnosti i njen prioritet | Na opožarenim lokalitetima izvršiti doznaku stabala i selektivnu sječu. Od posječenih stabala izgraditi zaloge koji za cilj imaju sprječavanje erozije zemljišta i služe kao podloga za sadnju. Prioritet 1. |
| Vrijeme realizacije | Prvi i drugi kvartal |
| Potrebno za realizaciju | Aktivnost se finansira od strane projekta „ForestConnect“, potreban je angažman Službe fizičke zaštite |
| Odgovornost | Služba za zaštitu prirodne i kulturne baštine i održivi razvoj, Služba fizičke zaštite NP, Služba za projekte I međunarodnu saradnju |
| Napomena | Aktivnost se djelimično poklapa sa Aktivnostima 1.4.3. i 1.4.7. s tim što je ova aktivnost finansirana od strane Programa Interreg Danube, a kroz projekat „Forest Connect“ i obuhvata površinu od 3.1 ha opožarenog staništa na kome će se sprovesti mjere revitalizacije u cilju stvaranja zdravih klimatsko otpornih šuma. Troškovi će biti refundirani kroz projekat ForestConnect, ali ukupna budžetska linija za opremu i usluge za košenje i sadnju je zbirna i iznosi 5000 EUR. |
| *Troškovi realizacije i izvori finansiranja* | 5000,00€  donacija |
| **Aktivnost** | **Monitoring potkornjaka** |
| *Indikator aktivnosti* | *Izvještaj o stanju populacija potkornjaka sa listom identifikovanih vrsta* |
| Opis aktivnosti i njen prioritet | Pregled literalnih podataka i prikupljanje podataka u cilju identifikacije vrsta.  Prioritet 1 |
| Vrijeme realizacije | Kontinuirano |
| Potrebno za realizaciju | 3 terenska dana, prevoz, smještaj, oprema za uzorkovanje |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 200,00€  *Budžet CG* |
| **Strateška oblast 3: Edukacija, interpretacija i promocija prirodnih i kulturnih vrijednosti Parka** | |
| **Cilj 3.2** | **Park je uspješno promovisan na nacionalnom i međunarodnom nivou** |
| ***Indikator cilja: Park je prepoznatljiva i atraktivna destinacija za posjetioce i ljubitelje prirode*** | |
| **Aktivnost** | **Inicijativa prema Pošti Crne Gore za izradu poštanskih markica sa motivom Nacionalnog parka** |
| *Indikator aktivnosti* | *Odštampane poštanske markice* |
| Opis aktivnosti i njen prioritet | Uputiti prijedlog Pošti Crne Gore za izradu prigodnog izdanja poštanske markice. Izvršiće se odabir prigodnog motiva iz Parka (koji simbolizuje etnografsko i kulturno nasljeđe Parka) u zavisnosti od Pošte koja određuje temu za datu godinu.  Prioritet 3 |
| Vrijeme realizacije | Prvi kvartal |
| Potrebno za realizaciju | / |
| Odgovornost | Služba za promociju, marketing i turizam |
| *Troškovi realizacije i izvori finansiranja* | 0,00€ |
| **Strateška oblast 4: Turizam zasnovan na aktivnom odmoru u prirodi** | |
| **Cilj 4.2:** | **Unaprijeđena turistička ponuda koja je zasnovana na rekreaciji** |
| ***Indikator cilja: Uspostavljeni elementi za rekreativne aktivnosti povećavaju zadovoljstvo i broj posjetilaca*** | |
| **Aktivnost** | **Uređenje panoramske rute „Durmitorski prsten“** |
| *Indikator aktivnosti* | *Izvještaj o uređenju panoramske rute „Durmitorski prsten“* |
| Opis aktivnosti i njen prioritet | U skladu sa glavnim projektom za Uređenje lokacija – objekata na panoramskoj ruti „Durmitorski prsten“ i Korigovanim predmjerom i predračunom za izvođenje radova izvršiće se uređenje parking prostora i postavljanje drvenih klupa duž panoramske rute, kao i uređenje vidikovca Ćurevac.  Prioritet 1 |
| Vrijeme realizacije | Drugi i treći kvartal |
| Potrebno za realizaciju | Sredstva iz Ministarstva turizma |
| Odgovornost | Ministarstvo turizma |
| Napomena | Veza sa aktivnošću 4.1.8 |
| *Troškovi realizacije i izvori finansiranja* | 250.000,00€  Ministarstvo turizma |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | |
| **Cilj 5.3** | **Socio-ekonomski razvoj područja Parka** |
| ***Indikator cilja: Akteri koji su u interakciji sa područjem Parka su prepoznati i uključeni u procese upravljanja zaštićenim područjem.*** | |
| **Aktivnost** | **Analiza anketa - pozitivnih i negativnih uticaja Parka na zainteresovane strane (stakeholders)** |
| *Indikator aktivnosti* | *Sprovedena anketa i izrađen izvještaj analize* |
| Opis aktivnosti i njen prioritet | Analiza anketa u cilju ažuriranja već postojećih podataka u vezi NP i njegove saradnje sa lokalnim zajednicama. U anketi učestvuje lokalno stanovništvo, posjetioci i privredna društva sa područja Parka. |
| Vrijeme realizacije | Kontinuirano |
| Potrebno za realizaciju | / |
| Odgovornost | Direktor Parka, Stručni saradnici za rad sa lokalnim zajednicama i Služba za zaštitu prirodne i kulturne baštine i održivi razvoj. |
| *Troškovi realizacije i izvori finansiranja* | 0,00€ |
| **Cilj 5.4** | **Izdati urbanističko-tehnički uslovi i unaprijeđena informaciona osnova za privremene objekte** |
| ***Indikator cilja: Broj UT uslova i funkcionalna baza podataka o privremenim objektima*** | |
| ***Aktivnost*** | **Izraditi urbanističko-tehničke uslove** |
| *Indikator aktivnosti* | *Broj izdatih UT uslova* |
| Opis aktivnosti i njen prioritet | Shodno Programu objekata privremenog karaktera i Uredbe o izmjeni uredbe o povjeravanju poslova iz nadležnosti Ministarstva prostornog planiranja urbanizma i državne imovine, Javno preduzeće izdaje UT uslove.  Prioritet 1 |
| Vrijeme realizacije | Kontinuirano |
| Potrebno za realizaciju | Program objekta privremenog karaktera, Uredba o izmjeni uredbe o povjeravanju poslova |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| ***Aktivnost*** | **Izraditi mape privremenih objekata u cilju boljeg monitoringa prostora i prikupljanja podataka** |
| *Indikator aktivnosti* | *Broj mapa* |
| Opis aktivnosti i njen prioritet | Korišćenjem QGIS programa uradiće se mape shodno Programu objekata privremenog karaktera.  Prioritet 1 |
| Vrijeme realizacije | Kontinuirano |
| Potrebno za realizaciju | Program objekta privremenog karaktera |
| Odgovornost | Služba za zaštitu prirodne i kulturne baštine i održivi razvoj |
| *Troškovi realizacije i izvori finansiranja* | 0,00€ |
| **Strateška oblast 6: Efikasna kontrola prostora Parka** | |
| **Cilj 6.3** | **Park bez otpada** |
| ***Indikator cilja: Efikasna regulacija upravljanja otpadom; Smanjen broj nelegalnih odlagališta otpada*** | |
| **Aktivnost** | **Mobilna aplikacija za mapiranje nelegalno odloženog otpada** |
| *Indikator aktivnosti* | *Vrsta otpada, lokacije na kojima je otpad, broj prijava* |
| Opis aktivnosti i njen prioritet | Aplikacija koja omogućava korisnicima da brzo i jednostavno prijave lokacije na kojima je otpad nelegalno odložen. Korisnici će unositi koordinate, fotografije sa lokacije i opisivati vrstu otpada na osnovu koje će se praviti baza podataka nelegalnih odlagališta unutar Parka. |
| Vrijeme realizacije | Kontinuirano |
| Potrebno za realizaciju | Izrada mobilne aplikacije |
| Odgovornost | Direktor Parka i Služba za održavanje ambijentalne higijene i infrastrukture. |
| Napomena | Troškovi izrade mobilne aplikacije su prikazani u NP Biogradska gora |
| *Troškovi realizacije i izvori finansiranja* | 0,00€ |

# **4. PROCJENA UKUPNIH SREDSTAVA ZA SPROVOĐENJE PROGRAMA**

Prema Zakonu o nacionalnim parkovima, JPNPCG sredstva za rad obezbjeđuje iz sljedećih izvora:

* iz državnog budžeta;
* iz naknada za korišćenje dobara, odnosno sopstvenih prihoda;
* iz donacija;
* kredita;
* drugih izvora u sladu sa zakonom

## **4.1. FINANSIRANJE JAVNOG PREDUZEĆA ZA REALIZACIJU PROGRAMA UPRAVLJANJA**

Javno preduzeće za nacionalne parkove Crne Gore osnovano je na osnovu Odluke o osnivanju Javnog preduzeća za nacionalne parkove (Sl. List CG br. 39/92) a nastavilo sa radom u skladu sa Zakonom o nacionalnim parkovima (Sl. list CG br. 28/14, 39/16) i Odlukom o organizovanju Javnog preduzeća za nacionalne parkove Crne Gore (Sl. list CG br. 20/11 od 15.04.2011.godine). Statut preduzeća je donesen od strane Upravnog odbora dana 09.05.2011. godine, a stupio na snagu nakon dobijanja saglasnosti od nadležnog Ministarstva. Osnivač preduzeća je Skupština Crne Gore.

Shodno Zakonu o nacionalnim parkovima (Sl. list CG broj 28/14, 39/16), Javno preduzeće za Nacionalne parkove Crne Gore upravlja sa prirodnim dobrima nacionalnih parkova Crne Gore i preduzima potrebne mjere u cilju njihove zaštite, unapređenja i razvoja, kao djelatnosti od javnog interesa.

Članom 13 stav 2 Zakona o unapređenju poslovnog ambijenta (Sl. list CG broj 40/10), propisano je da će se javna preduzeća reorganizovati u skladu sa Zakonom o privrednim društvima (Sl. list RCG broj 6/02 i Sl. list CG broj 17/07, 80/08, 40/10, 73/10, 36/11 i 40/11) u roku od tri godine od dana stupanja na snagu ovog zakona. Zakonom o Nacionalnim parkovima koji je Skupština donijela 19.06.2014. godine, definisano je da nacionalnim parkovima treba da upravlja privredno društvo i da isto osniva Vlada Crne Gore. Zakonom je takođe definisano da će se privredno društvo osnovati u roku od šest mjeseci od dana stupanja na snagu ovog zakona. JPNPCG još uvijek nije reorganizovano.

U cilju zaštite i očuvanja prirode, te stvaranja uslova za neometano odvijanje prirodnih procesa i održivog korišćenja prirodnih resursa na području Nacionalnih parkova Crne Gore, Javno preduzeće teži da obezbijedi uslove za obavljanje neposredne zaštite i nadzora nad zaštićenim područjima, turističku djelatnost uključujući različite sadržaje sportsko-rekreativnog turizma za posjetioce, te promociju prirodnog bogatstva nacionalnih parkova kao destinacije, i druge poslove u skladu sa zakonom, što bi trebalo da doprinese stvaranju jedinstvene ponude na globalnom turističkom tržištu.

U cilju planiranja rashoda za obavljanje navedenih aktivnosti i prihoda kao izvora finansiranja, izrađuje se Godišnji finansijski plan, radi stvaranja uslova za neometano i pravilno raspolaganje finansijskim sredstvima Preduzeća. Finansijski plan za jednu godinu se radi na bazi:

* prihoda i rashoda ostvarenih u prethodnoj godini;
* procjene troškova po osnovu aktivnosti predviđenih programima upravljanja za
* svaki Park;
* procjene prihoda po osnovu korišćenja dobara i pružanja usluga u narednoj godini;
* Plana javnih nabavki;
* odobrenih sredstava državnim budžetom za narednu godinu.

Sredstva koja Javno preduzeće za nacionalne parkove Crne Gore uspije da ostvari na godišnjem nivou iz sopstvenih prihoda nijesu dovoljna za samostalno funkcionisanje i realizaciju tekućih i programskih aktivnosti, te se programske aktivnosti finansiraju uglavnom subvencijama iz državnog budžeta.

Sredstva za rad preduzeća obezbjeđuju se iz:

* Budžeta Crne Gore;
* Naknada za korišćenje nacionalnih parkova iz člana 21 Zakona o
* nacionalnim parkovima;
* Donacija;
* Kredita;
* Drugih izvora u skladu sa Zakonom.

Priprema nacrta Godišnjeg finansijskog plana vrši se u okviru stručne službe Javnog preduzeća nakon čega slijedi usvajanje plana od strane Upravnog odbora Javnog preduzeća. Izvještavanje o realizaciji finansijskog plana prema Upravnom odboru vrši se kvartalno.

Na kraju kalendarske godine vrši se izrada Završnog računa (bilans stanja, bilans uspjeha, statistički aneks, promjene na kapitalu, tok gotovine, napomene uz finansijske izvještaje). Završni račun usvaja Upravni odbor Javnog preduzeća. Usvojeni Završni račun se predaje Upravi prihoda i Carina (Ministarstvo finansija).

Prihodi

Odlukom o visini i načinu obračuna i plaćanja naknada za korišćenje dobara nacionalnih parkova definisane su naknade u skladu sa članom 21, Zakona o nacionalnim parkovima (Sl. list CG, br. 39/2016) a odnose se na sledeće:

* ulazak u nacionalni Park;
* pružanje usluga posjetiocima (korišćenje vodiča, razgledanje zbirke, korišćenje informativno-edukativnog materijala i dr.);
* ugostiteljske, prodajne, smještajne i infrastrukturne objekte (stalne i privremene);
* iznajmljivanje i/ili korišćenje objekata i prostorija Nacionalnog parka;
* korišćenje mineralnih sirovina;
* iznajmljivanje sredstava i opreme za sport i rekreaciju (čamaca, brodova, kajaka, bicikala i dr.);
* organizovano posmatranje ptica;
* kampovanje;
* splavarenje i rafting;
* loženje vatre na posebno uređenim mjestima;
* džiping ture;
* parking;
* sportske i kulturne manifestacije;
* korišćenje plaža;
* trafo stanice;
* uspostavljanje zona sanitarne zaštite vodozahvata u sistemima javnog vodosnabdijevanja;
* korišćenje prostora za žičare, uspinjače i ski liftove;
* postavljanje privremenih objekata;
* postavljanje bilborda i reklamnih panoa;
* snimanje igranih i komercijalnih filmova, TV reklama i spotova;
* privredni i sportsko rekreativni ribolov;
* splavarenje i upotrebu plovila u sportsko rekreativne svrhe;
* korišćenje imena i znaka Nacionalnog parka;
* sakupljanje i branje šumskih plodova i gljiva u komercijalne svrhe;
* druge radnje, aktivnosti i djelatnosti u skladu sa zakonom.

Rashodi

Finansijska sredstva Javnog preduzeća troše se u skladu sa zakonom i opštim aktima preduzeća, donijetim odlukama, planovima i programima rada, zaključenim ugovorima i drugim aktima, u cilju izvršavanja obaveza i zadataka iz nadležnosti Javnog preduzeća.

* Investiciona ulaganja (izrada tehničke dokumentacije, elaborati, studije, geodetska snimanja, recenzije, izvođenje radova sa nadzorom);
* Troškovi tekućeg održavanja opreme, vozila, plovila, objekata i drugih osnovnih sredstava
* Monitoring i praćenje stanja životne sredine
* Ostali poslovni rashodi (troškovi struje, vode, telefon, internet, reklama, zakup prostorija, kancelarijski materijal, održavanje higijene i ostali režijski troškovi);
* Osnovna sredstva (nabavka opreme, vozila i dr.);
* Zarade i ostala lična primanja zaposlenih;
* Prenesene aktivnosti.

## **4.2. PROCJENA FINANSIJSKIH SREDSTAVA ZA REALIZACIJU PROGRAMA UPRAVLJANJA**

Planiranje godišnjeg finansijskog okvira zasnovano je na ciljevima koji treba da se ostvare. Vezano za planirani razvoj, urađene su projekcije finansijskih pokazatelja za period od jedne fiskalne godine. Uzeti su u obzir trendovi poslovanja u prethodnim godinama, i poslovna politika menadžmenta, vezana za budući rast i razvoj preduzeća. U obzir je uzet i porast inflacije usled trenutnih ekonomskih prilika na globalnom nivou.

***Tabela 2. Prikaz ukupnih planiranih troškova i prihoda NP Durmitor za 2025 godinu***

|  |  |
| --- | --- |
| **Elementi** | **2025. godina** |
| Troškovi ljudskih resursa | 651,587 |
| Ostali poslovni rashodi | 128.171 |
| Finansiranje Programa | 435.040 |
| **UKUPNO (€)** | **1.214.798** |

|  |  |
| --- | --- |
| **Elementi** | **2025. godina** |
| Projektovani sopstveni prihodi po godinama | 3.032.462 |
| **Razlika troškova i prihoda** | **1.817.664** |

Izvor finansiranja za realizaciju dijela aktivnosti u saradnji sa drugim institucijama će se obezbjediti iz projekata, donacija i drugih izvora u skladu sa zakonom prema definisanim prioritetima i mogućnostima.

***Tabela 3. Pregled godišnjih troškova programa po ciljevima i aktivnostima***

|  |  |  |  |
| --- | --- | --- | --- |
| **Rb.** | **Opis** | **Prioritet** | **2025** |
| **Strateška oblast 1: Istraživanje, praćenje, obnova i unapređenje ekosistema, staništa i vrsta** | | | |
| Cilj 1.1. | Unaprijeđenje informacione baze podataka o flori nacionalnog parka kroz literaturni i terenski rad, softverska nadogradnja i stručno usavršavanje saradnika |  | 0 |
| Cilj 1.2. | Utvrđeno nulto stanje 4060 planinskih i borealnih vriština, prelaznih i alkalnih tresava- potencijalnih NATURA 2000 staništa |  | 225 |
| Cilj 1.3. | Unaprijeđen sistem kontrole ubiranje divlje flore u komercijalne svrhe |  | 0 |
| Cilj 1.4. | Očuvani šumski ekosistemi |  | 13.000 |
| Cilj 1.5. | Utvrđeno nulto stanje dnevnih leptira |  | 270 |
| Cilj 1.6. | Uređen sportski ribolov na durmitorskim jezerima |  | 0 |
| Cilj 1.7 | Inventarizacija vodozemaca i gmizavaca |  | 270 |
| Cilj 1.8. | Izvršiti reintrodukciju tritona u ledničkim jezerima |  | 5.000 |
| Cilj 1.9. | Stabilne populacije značajnih vrsta gnjezdarica |  | 225 |
| Cilj 1.10. | Očuvane populacije slijepih miševa |  | 400 |
| Cilj 1.11. | Utvrđeno stanje vrsta iz porodice kuna |  | 600 |
| Cilj 1.12. | Utvrđeni koridori i staništa krupnih sisara |  | 6.700 |
| Cilj 1.13. | Obezbijeđena prihrana za krupne sisare toko zimskih mjeseci |  | 800 |
| Cilj 1.14. | Zaštita i održivo korišćenje vodenih resursa |  | 0 |
| **Strateška oblast 2: Očuvanje, unapređivanje i promocija kulturno-istorijskih i etnografskih vrijednosti i potencijala** | | | |
| Cilj 2.1. | Očuvana materijalna kulturna baština |  | 0 |
| Cilj 2.2. | Prezentacija materijalne kulturne baštine Parka |  | 500 |
| Cilj 2.3. | Zaštita i prezentacija nematerijalne kulturne baštine |  | 4.900 |
| **Strateška oblast 3: Edukacija, interpretacija i promocija prirodnih i kulturnih vrijednosti parka** | | | |
| Cilj 3.1. | Razvijena i unaprijeđena edukacija i interpretacija |  | 91.700 |
| Cilj 3.2. | Park je uspješno promovisan na nacionalnom i međunarodnom nivou |  | 9.100 |
| **Strateška oblast 4: Turizam zasnovan na aktivnom odmoru u prirodi** | | | |
| Cilj 4.1. | Unaprijeđena i razvijena turistička posjetilačka infrastruktura Parka |  | 27.800 |
| Cilj 4.2. | Unaprijeđena turistička ponuda koja je zasnovana na rekreaciji |  | 1.000 |
| Cilj 4.3. | Upravljanje posjetiocima |  | 850 |
| **Strateška oblast 5: Saradnja sa nacionalnim i međunarodnim organizacijama i institucijama i lokalnim zajednicama** | | | |
| Cilj.5.1. | Unapređenje upravljanja, umrežavanja, zaštite i promocije kroz nacionalnu i međunarodnu saradnju |  | 6.650 |
| Cilj 5.2. | Podrška lokalnoj zajednici u održivom razvoju u skladu sa principima očuvanja vrijednosti Parka |  | 2.950 |
| Cilj 5.3. | Socio-ekonomski razvoj područja Parka |  | 600 |
| **Strateška oblast 6: Efikasna kontrola prostora Parka** | | | |
| Cilj 6.1. | Unaprjeđenje fizičke zaštite Parka |  | 3.300 |
| Cilj 6.2. | Utvrđivanje i označavanje jasne granice Parka |  | 500 |
| Cilj 6.3. | Park bez otpada |  | 1.600 |
|  | **UKUPNO** |  | 179.840 |
|  |  |  |  |
| **Vanplanske aktivnosti** | |  | **255.200** |

# **5. DINAMIKA REALIZACIJE**

|  |  |  |  |  |  |
| --- | --- | --- | --- | --- | --- |
| **Broj** | **Aktivnost** | **K1** | **K2** | **K3** | **K4** |
| **1.1.4.** | **Izvršiti analizu literaturnih i terenskih podataka unijetih u bazu** |  |  |  |  |
| **1.1.5.** | **Uraditi karte distribucije za prioritetne vrste** |  |  |  |  |
| **1.2.1.** | **Kartirati stanišni tip 4060 planinske i borealne vrištine i sprovesti analizu stanja** |  |  |  |  |
| **1.2.2** | **Izraditi analizu stanja dijagnostičkih vrsta na stanišnom tipu 4060** |  |  |  |  |
| **1.2.3** | **Dati kartografski prikaz stanišnih tipova (7140, 7230 i 6410) na Barnom jezeru, sprovesti monitoring sukcesije i dati mjere njihovog očuvanja** |  |  |  |  |
| **1.3.3.** | **Kontrolisati stanje na terenu i unositi terenske podatke u bazu podataka** |  |  |  |  |
| **1.3.4.** | **Izvršiti analizu stanja i mapirati staništa na kojima je vršeno ubiranje** |  |  |  |  |
| **1.4.1** | **Pratiti zdravstveno stanje šumskih ekosistema na odabranim bioindikatorskim tačkama** |  |  |  |  |
| **1.4.3.** | **Sprovoditi sanitarno - higijenske aktivnosti** |  |  |  |  |
| **1.4.4.** | **Sprovoditi mjere zaštite od požara** |  |  |  |  |
| **1.4.6.** | **Sprovoditi biološke i biotehničke mjere zaštite šuma** |  |  |  |  |
| **1.4.7.** | **Sprovoditi mjere gajenja i sanacije degradiranih šuma** |  |  |  |  |
| **1.4.8.** | **Sprovoditi monitoring i adekvatne mjere prilagođavanja i adaptacije i obuka u cilju ublažavanja efekta klimatskih promjena** |  |  |  |  |
| **1.4.9.** | **Sprovoditi monitoring potkornjaka i parazitskih i saprofitskih gljiva** |  |  |  |  |
| **1.5.1.** | **Istražiti i dopuniti literaturne podatke o fauni Lepidoptera** |  |  |  |  |
| **1.5.2.** | **Odrediti nulto stanje dnevnih leptira na području Parka** |  |  |  |  |
| **1.6.1.** | **Vršiti analizu stanja ihtiofaune i u skladu sa potrebama sportskog ribolova poribljavati Crno jezero** |  |  |  |  |
| **1.6.2.** | **Evidentirati ulov i unositi podatke u jedinstvenu bazu koju vodi Ministarstvo poljoprivrede, šumarstva i vodoprivrede** |  |  |  |  |
| **1.6.3.** | **Odrediti lokacije sa kojih će se obavljati sportski ribolov** |  |  |  |  |
| **1.6.4.** | **Izraditi edukativni materijal i postaviti table sa obavještenjima na određenim lokalitetima** |  |  |  |  |
| **1.7.1** | **Istražiti i sakupiti literaturne podatke o fauni vodozemaca i gmizavaca** |  |  |  |  |
| **1.7.2.** | **Odrediti distribuciju vodozemaca i gmizavaca na području Parka** |  |  |  |  |
| **1.8.1.** | **Izvršiti reintrodukciju tritona u ledničkim jezerima** |  |  |  |  |
| **1.8.2.** | **Izvršiti reintrodukciju tritona iz Valovitog u Modro jezero** |  |  |  |  |
| **1.9.2** | **Sprovoditi monitoring gnjezdarica** |  |  |  |  |
| **1.9.3** | **Definisati mjere konzervacije za ciljne vrste gnjezdarica** |  |  |  |  |
| **1.10.2** | **Istražiti rasprostranjenost i utvrditi važna područja za očuvanje slijepih miševa** |  |  |  |  |
| **1.10.3** | **Utvrditi faktore ugrožavanja i po potrebi sprovesti mjere očuvanja kolonija slijepih miševa** |  |  |  |  |
| **1.11.1** | **Nabavka opreme za istraživanje Mustelidae (živolovke, foto zamke)** |  |  |  |  |
| **1.11.2** | **Monitoring stanja vrsta iz porodice kuna** |  |  |  |  |
| **1.11.3** | **Izvršiti kartiranje potencijalnih staništa porodica kuna** |  |  |  |  |
| **1.12.4** | **Sprovoditi monitoring krupnih sisara** |  |  |  |  |
| **1.13.1** | **Vršiti prihranu krupnih sisara tokom zimskih mjeseci** |  |  |  |  |
| **1.13.2** | **Izgraditi nova hranilišta i solila** |  |  |  |  |
| **1.14.1** | **Monitoring hidroloških objekata** |  |  |  |  |
| **2.1.2**. | **Inicirati i učestvovati u projektima istraživanja, sprovođenja mjera zaštite i prezentovanja kulturnog nasljeđa, koje implementiraju nadležne institucije** |  |  |  |  |
| **2.1.3.** | **Pokretati inicijative za uspostavljanje zaštite kulturnih dobara** |  |  |  |  |
| **2.2.1.** | **Prikupljati stariju foto građu i umjetničke slike akademskih likovnih stvaralaca u digitalnoj formi** |  |  |  |  |
| **2.2.2.** | **Organizovati tematske izložbe povodom značajnih datuma** |  |  |  |  |
| **2.3.1.** | **Inventarisati i dokumentovati nematerijalnu baštinu parka** |  |  |  |  |
| **2.3.2.** | **Prikupiti podatke od nosilaca nematerijalnih kulturnih dobara** |  |  |  |  |
| **2.3.3.** | **Popunjavati upitnike za identifikaciju elemenata nematerijalnog kulturnog nasljeđa** |  |  |  |  |
| **2.3.4.** | **Uputiti inicijativu ka UZZKD uspostavljanje zaštite na osnovu istraživačkih nalaza i drugih dokaza o svojstvu, osobenosti i značaju NKN** |  |  |  |  |
| **2.3.5.** | **Unaprijediti NKN kroz osmišljavanje i realizovanje, manifestacija sajmova izložbi i kulturno-umjetničkih programa koji se oslanjaju na etnografsko nasljeđe** |  |  |  |  |
| **2.3.6.** | **Učestvovati u projektima zaštite i valorizacije NKN pod pokroviteljstvom relevantnih institucija** |  |  |  |  |
| **2.3.7.** | **Pod pokroviteljstvom Ministarstva kulture i medija kreirati programe za obilježavanje „Dana evropske baštine”** |  |  |  |  |
| **3.1.2** | **U saradnji sa osnovnim školama sprovoditi edukativne programe** |  |  |  |  |
| **3.1.3** | **U saradnji sa TO obilježiti značajne ekološke datume** |  |  |  |  |
| **3.1.4** | **U saradnji sa TO osmisliti i sprovesti ciljane interpretativne programe obilaska Parka** |  |  |  |  |
| **3.1.5** | **U saradnji sa Planinarskim savezom Crne Gore formirati nove edukativne i tematske staze** |  |  |  |  |
| **3.1.6** | **U saradnji sa Planinarskim savezom Crne Gore održati i unaprijediti postojeće edukativne i tematske staze** |  |  |  |  |
| **3.2.1** | **Sprovoditi PR kampanje** |  |  |  |  |
| **3.2.2** | **Učestvovati na turističkim sajmovima** |  |  |  |  |
| **3.2.3** | **Organizovati manifestacije i događaje** |  |  |  |  |
| **3.2.4** | **Izraditi promotivni materijal** |  |  |  |  |
| **3.2.5** | **Izraditi propagandni materijal** |  |  |  |  |
| **3.2.6** | **Izraditi autentični suvenir Parka** |  |  |  |  |
| **4.1.4** | **Postaviti i dopuniti najavne, glavne i informativne table ka i u Parku** |  |  |  |  |
| **4.1.5** | **Unaprijediti postojeći sistem informativnih tabli i smjerokaza** |  |  |  |  |
| **4.1.6** | **U saradnji sa Planinarskim savezom unaprijediti pješačke staze** |  |  |  |  |
| **4.1.7** | **U saradnji sa Biciklističkim savezom unaprijediti biciklističke staze** |  |  |  |  |
| **4.1.8** | **Urediti vidikovce** |  |  |  |  |
| **4.1.15** | **Prilagoditi glavne atrakcije u Parku (učiniti ih dostupnim) za posjete osoba sa invaliditetom** |  |  |  |  |
| **4.2.3** | **Osmisliti nove izložbene postavke u Centru za posjetioce** |  |  |  |  |
| **4.3.1** | **Analizirati strukturu, mišljenje, potrebe i očekivanje posjetilaca** |  |  |  |  |
| **4.3.2** | **Analizirati uticaj posjetilaca na prirodne i kulturne vrijednosti** |  |  |  |  |
| **4.3.3** | **U saradnji sa planinarskim i biciklističkim savezom analizirati korišćenje postojećeg sistema staza** |  |  |  |  |
| **4.3.4** | **Istražiti i odrediti prihvatne kapacitete pojedinih najposjećenijih lokaliteta u skladu sa smjernicama zaštite prirode, pratiti i regulisati broj posjetilaca** |  |  |  |  |
| **4.3.5** | **Izgraditi mehanizam koji će doprinijeti da se smanji efekat vidljivosti posjetilaca u određenim područjima (“leave no trace” principi)** |  |  |  |  |
| **4.3.6** | **Razviti programe obilaska Parka (bazirane na prirodnim i kulturnim vrijednostima) za različite ciljne grupe** |  |  |  |  |
| **5.1.1.** | **Poboljšati saradnju sa državnim institucijama i ustanovama u vezi definisanja jasnih procedura i zakonskih obaveza iz oblasti zaštite životne sredine i prirode** |  |  |  |  |
| **5.1.2** | **Uputiti inicijative državnim institucijama i ustanovama u cilju efikasnijeg upravljanja zaštićenim područjem** |  |  |  |  |
| **5.1.3** | **Aktivnom saradnjom sa NVO sektorom realizovati projekte iz oblasti zaštite prirode i životne sredine** |  |  |  |  |
| **5.1.4** | **Uputiti inicijative ka lokalnim organizacijama i u cilju efikasnijeg upravljanja zaštićenim područjem** |  |  |  |  |
| **5.1.5.** | **Uspostaviti saradnju sa zaštićenim područjima u regionu** |  |  |  |  |
| **5.1.6** | **Unaprijediti saradnju sa partnerskim zaštićenim područjima** |  |  |  |  |
| **5.1.7.** | **Nastaviti saradnju sa međunarodnim organizacijama (IUCN, UNESCO, Europark federacija i dr.)** |  |  |  |  |
| **5.1.8** | **Priprema i izrada prijedloga projekata u skladu sa potrebama Parka i javnim pozivima** |  |  |  |  |
| **5.1.9** | **Realizacija projektnih aktivnosti** |  |  |  |  |
| **5.1.10** | **Učešće u obukama za pisanje i izvještavanje projekata** |  |  |  |  |
| **5.2.1** | **Izraditi prijedloge projekata u skladu sa pozivima u partnerstvu sa lokalnim zajednicama koje gravitiraju Parku** |  |  |  |  |
| **5.2.2.** | **Pružiti podršku lokalnom stanovništvu za očuvanje tradicionalne poljoprivrede** |  |  |  |  |
| **5.2.3.** | **Pružiti podršku lokalnom stanovništvu za razvoj ponuda zasnovanih na tradicionalnim oblicima, u skladu sa održivim principima** |  |  |  |  |
| **5.2.4.** | **Uspostaviti geografski sertifikat porijekla za lokalne proizvode** |  |  |  |  |
| **5.2.5.** | **Pružiti podršku lo0aklnom stanovništvu da svoje proizvode plasiraju na manifestacijama i sajmovima koje organizuje JPNPCG** |  |  |  |  |
| **5.2.6** | **Uraditi Plan gazdovanja šuma u privatnoj svojini** |  |  |  |  |
| **5.2.7** | **Obezbijediti drvne sortimente iz reda sanitara za potrebe lokalnog stanovništva** |  |  |  |  |
| **5.3.1.** | **Izraditi socio ekonomsku analizu šireg područja Parka** |  |  |  |  |
| **5.3.2.** | **Redovno održavati socio ekonomske forume** |  |  |  |  |
| **6.1.2.** | **Organizovati interne obuke za Službu fizičke zaštite** |  |  |  |  |
| **6.1.3.** | **Izvršiti nabavku materijalno tehničkih sredstava za Službu fizičke zaštite i Službu održavanja ambijentalne higijene i infrastrukture** |  |  |  |  |
| **6.1.4.** | **U saradnji sa nadležnim inspekcijskim službama vršiti kontrolu i suzbijati nelegalne aktivnosti** |  |  |  |  |
| **6.1.5.** | **U saradnji sa odjeljenjima bezbjednosti Žabljak i Mojkovac i stanicom policije Plužine i Šavnik vršiti kontrolu i suzbijati nelegalne aktivnosti** |  |  |  |  |
| **6.2.1.** | **Uputiti inicijativu organima državne uprave nadležnim za poslove šumarstva i zaštite životne sredine, organu uprave nadležnom za poslove katastra, gradskim opštinama i opštinama na čijoj se teritoriji nalazi Nacionalni park Durmitor za formiranje radnog tijela za utvrđivanje i obilježavanje jasnih granica Parka** |  |  |  |  |
| **6.2.2.** | **Definisati izvore finansiranja, budžet i dinamika za utvrđivanje i obilježavanje jasnih granica Parka** |  |  |  |  |
| **6.3.1.** | **Inicirati sastanke sa komunalnim preduzećima koji gravitiraju u Parku u vezi definisanja procedura sprječavanja nastanka i sanacije neuređenih odlagališta otpada** |  |  |  |  |
| **6.3.2.** | **U saradnji sa komunalnim preduzećima opština koje gravitiraju u Parku izvršiti sanaciju neuređenih odlagališta otpada na području Parka** |  |  |  |  |
| **6.3.3.** | **U saradnji sa komunalnim preduzećima, NVO-ima, civilnim sektorima, lokalnim stanovništvom i volonterima organizovati akcije uklanjanja otpada** |  |  |  |  |
| **VANPLANSKE AKTIVNOSTI** | | | | | |
| **1** | **Sprovesti revitalizaciju interventne lokacije Tarske Stijene** |  |  |  |  |
| **2** | **Monitoring potkornjaka** |  |  |  |  |
| **3** | **Inicijativa prema Pošti Crne Gore za izradu poštanskih markica sa motivom Nacionalnog parka** |  |  |  |  |
| **4** | **Uređenje panoramske rute „Durmitorski prsten“** |  |  |  |  |
| **5** | **Analiza anketa - pozitivnih i negativnih uticaja Parka na zainteresovane strane (stakeholders)** |  |  |  |  |
| **6** | **Izraditi urbanističko-tehničke uslove** |  |  |  |  |
| **7** | **Izraditi mape privremenih objekata u cilju boljeg monitoringa prostora i prikupljanja podataka** |  |  |  |  |
| **8** | **Mobilna aplikacija za mapiranje nelegalno odloženog otpada** |  |  |  |  |